ઝુનઝુનવાલાના ફેવરિટ અને મોટા ગજાના5સ્ટોક્સ મંદીના ભરડામાં કેમ આવી ગયા? - why jhunjhunwalas favorite5blue chip stocks are in bear grip - I am Gujarat\nwhy jhunjhunwalas favorite5blue chip stocks are in bear grip\nઝુનઝુનવાલાના ફેવરિટ અને મોટા ગજાના5સ્ટોક્સ મંદીના ભરડામાં કેમ આવી ગયા?\nEdited by Ajit Gadhvi | Authored by Amit Mudgill | ETMarkets.com | Updated: Jun 21, 2022, 12:54 PM\nજાણીતા રોકાણકાર રાકેશ ઝુનઝુનવાલા લગભગ 26,385 કરોડનો જંગી પોર્ટફોલિયો (Jhunjhunwala Portfolio) ધરાવે છે તેમાંથી ટોચના પાંચ શેરો જ 75 ટકા હિસ્સો ધરાવે છે. એટલે કે આ પાંચ શેરોમાં ઝુનઝુનવાલાનું રૂ. 19,850 કરોડનું રોકાણ છે. આ શેર્સ તેમની ટોચ પરથી 34 ટકા સુધી ઘટ્યા છે અને મંદીના સકંજામાં આવી ગયા છે.\n
ટાઈટન સહિત ટોચના પાંચ શેરોમાં ઝુનઝુનવાલાનું રૂ. 19,850 કરોડનું રોકાણ છે
\nટાઈટનના શેરમાં ટોચ પરથી 30 ટકાની આસપાસ ઘટાડો થયો\nઆ ઉપરાંત સ્ટાર હેલ્થ એન્ડ એલાઈડ ઈન્શ્યોરન્સ કંપનીનો શેર પણ તૂટ્યો છે.\nટાટા મોટર્સ નવેમ્બરમાં રૂ. 536 સુધી પહોંચ્યા પછી 29 ટકા કરેક્શન આવ્યું\nજાણીતા રોકાણકાર રાકેશ ઝુનઝુનવાલા (Rakesh Jhunjhunwala)ના મનપસંદ ગણાતા શેરો તાજેતરમાં ખૂબ ધોવાયા છે. ઝુનઝુનવાલા લગભગ 26,385 કરોડનો જંગી પોર્ટફોલિયો (Jhunjhunwala Portfolio) ધરાવે છે તેમાંથી ટોચના પાંચ શેરો જ 75 ટકા હિસ્સો ધરાવે છે. એટલે કે આ પાંચ શેરોમાં ઝુનઝુનવાલાનું રૂ. 19,850 કરોડનું રોકાણ છે. આ શેર્સ તેમની ટોચ પરથી 34 ટકા સુધી ઘટ્યા છે અને મંદીના સકંજામાં આવી ગયા છે. કોઈ પણ શેર તેની ટોચ પરથી 20 ટકા કરતા વધારે ઘટે ત્યારે તેમાં મંદી શરૂ થઈ તેમ કહેવામાં આવે છે.\nઆ યાદીમાં સૌથી ઉપર ટાઈટન (Titan Company)નો શેર છે જેમાં ઝુનઝુનવાલા સૌથી વધુ હિસ્સો ધરાવે છે. 21 માર્ચે ટાઈટન તેની 52 સપ્તાહની ટોચ રૂ. 2767 પર પહોંચ્યો હતો અને ત્યાર પછી તેમાં 30 ટકા કરતા વધારે ઘટાડો થયો છે. રાકેશ ઝુનઝુનવાલા અને તેમના પત્ની રેખા આ કંપનીમાં 5.05 ટકા હિસ્સો ધરાવે છે જેનું મૂલ્ય હાલના બજારભાવ પ્રમાણે રૂ. 8738 કરોડ થાય છે.\nCovidનો ક્લેમ ચુકવવામાં વીમા કંપનીના ઠાગાઠૈયા, કન્ઝ્યુમર કોર્ટે અપાવ્યો ન્યાય\nઆ ઉપરાંત સ્ટાર હેલ્થ એન્ડ એલાઈડ ઈન્શ્યોરન્સ કંપની (Star Health and Allied Insurance Company) પણ ઝુનઝુનવાલાએ પ્રમોટ કરી છે. તેઓ આ શેર રૂ. 940ની ટોચ પર પહોંચ્યા પછી તેમાં 34 ટકા જેટલું કરેક્શન આવ્યું છે. 31 માર્ચના આંકડા પ્રમાણે ઝુનઝુનવાલા આ કંપનીમાં 17.5 ટકા હિસ્સો ધરાવે છે.\nExpert's View: મિડકેપ, સ્મોલકેપ શેરોમાં રોકાણ કરવામાં સાવધ રહો, SIPમાં શૂન્ય વળતર મળ્યું\nઝુનઝુનવાલાનું ત્રીજું સૌથી મોટું રોકાણ મેટ્રો બ્રાન્ડ્સ (Metro Brands)માં કરવામાં આવ્યું છે. 18 જાન્યુઆરીએ આ શેર રૂ. 673 પર પહોંચ્યા પછી તેમાં 20 ટકાથી વધારે ઘટાડો થયો છે. ઝુનઝુનવાલા આ ફુટવેર રિટેલર કંપનીમાં 14.4 ટકા હિસ્સો ધરાવતા હતા. તાજેતરમાં આ શેર રૂ. 535ની આસપાસ ટ્રેડ થતો હતો.\nજોખમ લેવાની ત્રેવડ હોય તો આ7સ્ટોક્સ પર નજર રાખો: 3-6 મહિનામાં તગડી કમાણી શક્ય\nઆ ઉપરાંત રાકેશ ઝુનઝુનવાલાના ફેવરિટ શેરોમાં ટાટા મોટર્સ (Tata Motors) પણ છે જે નવેમ્બર 2021માં રૂ. 536 સુધી પહોંચ્યા પછી તેમાં 29 ટકા જેટલું કરેક્શન આવ્યું છે. 31 માર્ચના આંકડા પ્રમાણે ઝુનઝુનવાલા આ કંપનીમાં 1.2 ટકા હિસ્સો ધરાવતા હતા. ત્યાર પછી આ શેર ઘટીને રૂ. 381 પર આવી ગયો છે.\nક્રિસિલ (Crisil)નો શેર બાવન સપ્તાહની ટોચ રૂ. 3860 પર પહોંચ્યા પછી તેમાં 22.5 ટકા જેટલો ઘટાડો થયો છે. 31 માર્ચના આંકડા પ્રમાણે ઝુનઝુનવાલા આ શેરમાં 5.5 ટકા હિસ્સો ધરાવે છે. આ શેર સોમવારે 3.7 ટકા ઘટીને રૂ. 2991 પર પહોંચ્યો હતો.\nટાટા મોટર્સના રોકાણકારો માટે ખુશખબરઃ એક વર્ષમાં તોતિંગ રિટર્ન મળી શકે\nRead Next StoryExpert's View: મિડકેપ, સ્મોલકેપ શેરોમાં રોકાણ કરવામાં સાવધ રહો, SIPમાં શૂન્ય વળતર મળ્યું\nWeb Title : why jhunjhunwalas favorite5blue chip stocks are in bear grip


ભારતમાં કોરોનાના કેસ આજે 20 લાખને પાર પહોંચી ગયા છે તો ગુજરાતમાં કોરોનાના કેસ 68 હજારને પાર પહોંચ્યા છે. જો કે, કોરોનાના વધતા કેસ વચ્ચે એક સારી બાબત એ પણ છે કે, કોરોનાના દર્દીઓનો રિકવરી રેટ પણ અન્ય દેશોની સરખાણીએ ભારતમાં વધારે છે. તો ગુજરાતના સુરત, અમદાવાદ, રાજકોટ, વડોદરામાં કોરોનાનું સંક્રમણ વધી રહ્યું છે. રાજ્યમાં છેલ્લા 24 કલાકમાં 1,074 કોરોનાના કેસ નોંધાયા છે.\nરાજ્યમાં આજે કોરોનાના 1,074 કેસ નોંધાતા કુલ આંકડો 68,885 પર પહોંચ્યો છે. આજે 1,370 દર્દીઓ સાજા થતાં અત્યાર સુધીમાં કુલ 51,692 દર્દીઓએ કોરોનાને મ્હાત આપી છે. આ તમામને હોસ્પિટલમાંથી ડિસ્ચાર્જ કરવામાં આવ્યા છે. આમ ગુજરાતમાં સાજા થવાનો દર 73 ટકા છે. તો આ સાથે જ રાજ્યમાં આજે સુરત, અમદાવાદ, વડોદરા, દાહોદ, જામનગર અને વલસાડમાં કોરોનાના સૌથી દર્દીઓ વધુ સાજા થયા છે. રાજ્યમાં હવે 14,587 દર્દીઓ સારવાર હેઠળ છે.\nરાજ્યમાં કોરોનાથી છેલ્લા 24 કલાકમાં 22 દર્દીઓના ભોગ લીધો છે. જેને લઇને અત્યાર સુધીમાં રાજ્યમાં 2,606 દર્દીઓના સારવાર દરમિયાન મોત નિપજ્યા છે. મહત્વનું છે કે, ભારતમાં કોરોના વાયરસના કેસ 20 લાખને પાર થઇ ચૂક્યા છે. જ્યારે દેશમાં અત્યાર સુધીમાં દેશમાં 41 હજારથી વધુ દર્દીઓના મોત થયા છે.\n07/08/2020 પોઝિટિવ કેસ\nગીર સોમનાથ 23\nઅન્ય રાજ્ય 5


હવામાન વિભાગ ની આગાહી, આગામી, બે દિવસમાં દક્ષિણ ગુજરાતમાં ભારે વરસાદ પડશે - Jan Avaj News\nહવામાન વિભાગ ની આગાહી, આગામી, બે દિવસમાં દક્ષિણ ગુજરાતમાં ભારે વરસાદ પડશે\nAugust 18, 2021 JanAvajNews\t0 Comments\nસ્ટેટ ઈમરજન્સી ઓપરેશન સેન્ટરના રાહત કમિશનર અને અધિક સચિવના અધ્યક્ષ સ્થાને વેધર વોચ ગ્રૂપની બેઠક વીડિયો કોન્ફરન્સના માધ્યમથી એક બેઠક યોજાઈ હતી. જેમાં IMDના અઘિકારીએ જણાવ્યુ હતું કે, પાંચ દિવસની હવામાનની આગાહી જોતાં ગુજરાત રાજયમાં હાલ ઓછા વરસાદની સંભાવના છે. આગામી બે દિવસમાં દક્ષિણ ગુજરાતમાં ભારે વરસાદની સંભાવના રહેલી છે.\nએન.ડી.આર.એફ.ની કુલ ૧૫ ટીમમાંથી ૮ ટીમો ડિપ્લોય કરવામાં આવી છે. જે પૈકી વલસાડ, સુરત, નવસારી, રાજકોટ, ગીર સોમનાથ, જુનાગઢ, કચ્છ અને મોરબી ખાતે ૧-૧ ટીમ ડિપ્લોય છે. ૬-ટીમો વડોદરા અને ૧-ટીમ ગાંધીનગર ખાતે રિઝર્વ રાખવામાં આવી છે. એસ.ડી.આર.એફ.ની કુલ ૧૧ ટીમ હવામાન વિભાગની આગાહી ધ્યાને લઇ એલર્ટ રાખવામાં આવી છે.\nરાહત કમિશનરે જણાવ્યું હતું કે, મંગળવારે સવારે ૬થી બપોરના ૨ સુધી ૪ જિલ્લાના ૮ તાલુકામાં વરસાદ નોંધાયો છે. જેમાં સૌથી વધારે ડાંગ જિલ્લાના વધઈ તાલુકામાં ૨૧મી.મી. વરસાદ પડ્યો છે. રાજયમાં અત્યાર સુધી ૧૭મી, ઓગસ્ટ સુધીમાં ૩૧૧.૮૨ મીમી વરસાદ થયો છે. જે પાછલા ત્રીસ વર્ષની રાજયની એવરેજ ૮૪૦ મી.મીની સરખામણીએ ૩૭.૧૨ ટકા છે.\nકૃષિ વિભાગના અધિકારીએ જણાવ્યું હતું કે, ચાલુ વર્ષે ૧૭મી, ઓગસ્ટ ૨૦૨૧ સુધીમાં અંદાજીત ૭૮.૮૩ લાખ હેક્ટર ખરીફ પાકોનું વાવેતર થયુ છે. ગત વર્ષે આ સમયગાળા દરમ્યાન ૭૮.૦૨ લાખ હેક્ટર વાવેતર થયું હતું. આ વર્ષે છેલ્લા ત્રણ વર્ષની સરેરાશ વાવેતર વિસ્તારની સામે ૯૨.૧૫ ટકા વાવેતર થયું છે.\nસિંચાઇ વિભાગના અધિકારીએ જણાવ્યું હતું કે, સરદાર સરોવર જળાશયમાં ૧,૫૧,૯૩૯ એમ.સી.એફ.ટી. પાણીનો સંગ્રહ છે. જે કુલ સંગ્રહ શક્તિના ૪૫.૪૮% છે. રાજયના ૨૦૬ જળાશયોમાં ૨,૬૫,૪૭૭ એમ.સી.એફ.ટી પાણીનો સંગ્રહ છે. જે કુલ સંગ્રહ શક્તિના ૪૭.૬૩% છે. હાલમાં રાજ્યમાં હાઇ એલર્ટ ઉ૫ર કુલ-૮ જળાશય, એલર્ટ ૫ર કુલ-૭ જળાશય તેમજ વોર્નિંગ ૫ર-૧૦ જળાશય છે.\nવન વિભાગ, મત્સ્ય વિભાગ, ઊર્જા વિભાગ, માર્ગ અને મકાન વિભાગ, આરોગ્ય વિભાગ, જી.એમ.બી., કોસ્ટગાર્ડ, શહેરી વિકાસ અને શહેરી ગૃહ નિર્માણ વિભાગ, જી.એસ.આર.ટી.સી. તથા ઇસરો, બાયસેગ, જળસં૫તિ અને સરદાર સરોવર નિગમ લિમિટેડના અઘિકારીઓ આ મીટિંગમાં જોડાયા હતા અને ચોમાસુ અંગે તમામ ૫રિસ્થિતિમાં ૫હોંચી વળવા સંપૂર્ણ રીતે સજ્જ હોવાનું જણાવ્યું હતું.\n← ખોડિયારમાં ની સીધી નજર છે આ4રાશિના લોકોને કુબેરની જેમ ખજાનો આપશે, જીવનમાં નહિ રહે કોઈ વાત ની કમી\nઘર વપરાશ માટેના ગેસના બાટલામાં ફરી આવ્યો ભાવવધારો, જાણો હવે કેટલામાં મળશે →


| vallabhanugrah - “દેહિ દાસ્યમ્” નું સ્વારસ્ય” |\n“દેહિ દાસ્યમ્” નું સ્વારસ્ય”\nપ.ભ. શ્રીવલ્લભ પાદપદ્મ મિલિન્દ\nસુ. 10-26-38+39 માં “દેહિદાસ્યમ્” “ભવાનદાસ્ય:” પદ્યોથી શ્રીગોપીજનો દાસ્યની પ્રાર્થના કરે છે. આ બન્ને પદ્યોના સ્વારસ્યને જાણવાની આપે જીજ્ઞાસા દર્શાવી. તે વિષયમાં શ્રી વાક્પતિની કૃપા-પ્રેરણાએ જે સ્ફુરે છે તે માત્ર નિવેદન કરૃં છું.\nશ્રી વ્રજરત્નાઓ દાસ્યની પ્રાર્થના કરે છે. લીલા મધ્યપાતી શ્રીવલ્લભ વાગધીશ રૃપથી અર્થાત રતિપથના ગુરૂ રૂપથી શ્રીગોપીજનોને વર્ણવી રહ્યા છે.\nજે કૃતિથી પ્રિયતમને સુખ થાય તેમાં જ દાસ્ય ભાવ સિદ્ધ થાય છે. અથવા દાસ્યમાં પ્રિયતમના સુખનો જ વિચાર હોય છે. અને પ્રિયતમ તો રમણપ્રેષ્ઠ છે, અચ્યુત છે, અમોઘ વીર્ય છે. કેલિ વિહારમાં અતૃપ્ત છે. અગણિત રસનો ભોગ કરવા છતાં તૃપ્તિનો અભાવ છે. આવા પ્રિયને સુખરૂપ થવાય તેવું દાસ્ય શ્રી ગુરૂજીની પ્રેરણાએ માગી રહ્યા છે. પણ આવુ દાસ્ય તો પ્રિયની સમાન ઐશ્વર્ય જ્યારે પ્રાપ્ત કરે ત્યારે સિદ્ધ થઇ શકે. પ્રિયની સમાન ઐશ્વર્ય સર્વાત્મભાવથી પ્રિયથી તદ્રુપ થાય ત્યારે પ્રાપ્ત થાય છે. આ સર્વાત્મભાવને સિદ્ધ કરવા માટે સૌભગમદના મિષથી પ્રિયતમ અંતર્હિત થઇ ગયા અને વિપ્રયોગનું દાન કર્યું. વિપ્રયોગના અનુભવમાં જ સર્વાત્મભાવ સિદ્ધ થાય છે. અથવા જે દાસ્યભાવની પ્રાર્થના કરે છે તેને સિદ્ધ કરવા પ્રિયતમે વિપ્રયોગનું દાન કર્યું છે. દાસ્યભાવ અને સર્વાત્મભાવ બન્નેનો એક જ અર્થ થાય છે. આ દાસ્યભાવ “નમામિ હૃદયે શેષે” કારિકાજીમાં કહ્યા મુજબનો છે.\nમેં મેરી જ્યો લો રહે, ત્યોં લો તુ નહિ દાસ, દાસ ભયો જબ જાનીયે, હોય દોઉકો નાશ.\nઅંતર્હિત-ગોપીગીત પ્રસંગે પ્રચુર વિપ્રયોગના અનુભવથી શ્રી ગોપીજનોને પોતાના અસ્તિત્વનું વિસ્મરણ થઇ ગયું છે.\nતદ્મનસ્કા, સ્તદાલાપા, સ્તદ્રિચેષ્ટા સ્તદાત્મિકા :\nતદ્ગુણાનેવ ગાયન્ત્યો, નાત્મા ગારાણિ સસ્મરૂ :\nપોતાના અસ્તિત્વના વિસ્મરણથી અને પરમ દૈન્ય પ્રાપ્ત થવાથી “તાસામાવિર્ભૂત શૌરિ:” શ્લોકમાં કહ્યા મુજબ પ્રિયતમનું સ્વરૂપ તેમના હ્યદયમાંથી બહાર પ્રગટ થયું. આ સ્વરૂપ પ્રગટ થયું ત્યારે શ્રીગોપીજનોમાં પ્રિય પ્રભુએ પોતાની અપરિચ્છિન્ન (સાકાર વ્યાપક) સત્તા અને પોતાનામાં રહેલા અગણિત-નિરવિધિ આનંદનો આ શ્રીગોપીજનોમાં પ્રવેશ કરાવ્યો, ત્યારે શ્રીગોપીજનો સદાનંદ કૃષ્ણરૂપ થયાં. અર્થાત પ્રભુ સમાન ઐશ્વર્યવાન બન્યાં. અહીં તેમને સર્વાત્મભાવ સિદ્ધ થયો, અથવા દાસ્યભાવ પ્રાપ્ત કર્યો. હવે તેઓ નિરવધિ-અગણિત રસથી પ્રિયતમને કેલિ વિહારનું સુખ આપીને પોતાના દાસ્ય ભાવને સફલ બનાવશે. આવો દાસ્ય ભાવ તેમને વિપ્રયોગના અનુભવથી આત્મસત્તા પ્રાપ્ત કરવાથી સિદ્ધ થયો છે.\nલઘુરાસમાં શ્રી ગોપીજનોમાં પરિચ્છિન્ન (જીવસત્તા) હતી, તેથી પ્રિયતમે તેમને લઘુ-રાસમાં કેલિ વિહારથી સ્વરૃપાનંદનો અનુભવ કરાવ્યો તેમાં તેઓ પોતાને પૂર્ણ માનવા લાગ્યાં, પણ પ્રિયના સ્વરૂપને પૂર્ણ માનવા લાગ્યાં, પણ પ્રિયના સ્વરૃપને પૂર્ણ ન માન્યું. જેમ સમુદ્રમાં પડેલું નાનું મોટું પાત્ર જલથી પૂર્ણ થઇ જાય છે પરન્તુ સમુદ્રની સમાન તે પાત્ર બની શક્તું નથી, તેમ શ્રી ગોપીજનોને પોતાની પરિચ્છિન્ન સત્તામાં જે અનુભવ થયો તે સમુદ્રમાં પડેલા પાત્ર જેવો હતો. પ્રિય પ્રભુ તો પોતાની સમાન નિરવધિ-અગણિતા-નંદને, ધારણ કરી શકે તેવા બનાવવા ચાહે છે. તેથી ‘સૌભગમદ’ના મિષથી વિપ્રયોગનું દાન કર્યું, અને તેથી તેમની પરિચ્છિન્ન (જીવ સત્તા) દૂર કરી પોતાની અપરિચ્છિન (સાકાર-વ્યાપક) સત્તા, અને અગણિત સ્વાનંદનું દાન કરી પોતાની સમાન ઐશ્વર્ય વાળાં બનાવ્યાં. આ કથનની પુષ્ટિમાં “તાસામાવિર્ભૂત શૌરિ:” શ્લોક ઉપરના શ્રીમતી ટિપ્પણીજી અને આ શ્લોક ઉપરનો એક સ્વતંત્ર લેખ કે જે સુ.તામસ ફલ પ્રકરણની સંસ્કૃત ટીકાના પરિશિષ્ટ ભાગમાં છપાયેલ છે, તેનું અવલોકન કરવું.\nમહારાસ સમયે પ્રભુએ પોતાના પૂર્ણાનંદ સ્વરૂપથી બહાર પ્રગટ સ્વરૃપના સંયોગથી, રતિ ક્રીડનથી શ્રીગોપીજનોમાં પૂર્ણાનંદ સ્વરૂપનું સ્થાપન કર્યું. હવે શ્રી ગોપીજનોને બહાર પ્રગટ સ્વરૃપથી સંયોગ સુખની અપેક્ષા ન રહી. શ્રી ગોપીજનો સ્વાધીના-સ્વતંત્ર ભક્તિ ફલાનું-ભવને પ્રાપ્ત થયાં.\nહૃદયમાં નિરૃદ્ધ થયેલું પૂર્ણાનંદ સ્વરૃપ વિપ્રયોગ-ભાવાત્મક કહેવાય છે. તે મૂર્તિમાન ભાવાત્મક સ્વરૂપથી અખંડ કેલિ વિહારનો અનુભવ કરે છે. સંયોગમાં બહાર પ્રગટ સ્વરૂપનો અનુભવ ક્રીયા દ્વારા થાય છે. હૃદયમાં નિરુદ્ધ થયેલ વિપ્રયોગ ભાવાત્મક સ્વરૂપનો અનુભવ ભાવ દ્વારા થાય છે. કોલ વિહારના સ્વત: સિદ્ધ ભાવોજ પ્રગટ થાય છે અને તેનો અનુભવ ભાવ દ્વારાજ કરે છે. આ વિપ્રયોગ-ભાવાત્મક-રસાત્મક સ્વરૃપથી અનુભવાતો આનંદ અગણિત છે. તેથી જ તેને શ્રીમદાચાર્યવર્યે “આન્તરં તુ મહાફલમ્” કહેલ છે. આ વિપ્રયોગાત્મક સ્વરૂપના અનુભવનો પરિચય, મર્મજ્ઞ શિરોમણિ શ્રી હરિરાય પ્રભુએ શિ. 9-18 માં કરાવ્યો છે:\nવિરહે યુગપત્સર્વ નિજલીલાનુભાવકમ્ ।\nસાકારાનન્દ રૃપેણ વ્રજભક્ત હદિસ્થિતમ્ ।।\nશ્રુતિઓએ પરબ્રહ્મનું સ્વરૃપ લક્ષણ “સત્ય-જ્ઞાન-અનંત” કહેલ છે. આ “અનંત” પદવાચી પરબ્રહ્મ-નિત્ય લીલાસ્થ પુષ્ટિ પૂર્ણ પુરૃષોત્તમ “અનંત” લીલાઓ સહિત અને પોતાના અપરિચ્છિન્ન (સાકાર-વ્યાપક) સ્વરૂપથી વ્રજ ભક્તોના હ્ય્દયમાં નિરૃદ્ધ થયેલ છે તેનો અનુભવ વિરહની ફલાત્મક અવસ્થામાં યુગપત-એક જ સમયે શ્રીગોપીજનોને થાય છે. એક જ સમયે પ્રભુની સમસ્ત લીલાનો અનુભવ થવાનું કારણ શ્રીગોપીજનોએ પ્રભુની અપરિચ્છિન્ન સાકાર-વ્યાપક સત્તાને અને અલૌકિક સામથ્યને પ્રાપ્ત કરેલ છે. આ વ્યાપક સત્તાથી સમસ્ત લીલાનો એક જ સમયે અનુભવ થાય છે.\nવિષ્ણો: કર્માણિ પશ્ય ।\nવ્રતાનિ પસ્પરો ઇન્દ્રસ્ય યુજય: સખા ।\nતદવિષ્ણો: પરમ પદં સદા પશ્યન્તિ : ।\nઉપરોક્ત મંત્ર વિદ્વન મંડનના નિત્યલીલા વાદ પ્રકરણમાં શ્રી વિઠ્ઠલેશ્વરે આપેલો છે.\n“દિવીવચક્ષુરાતતમ્” એટલે યોગ સિધ્ધ પુરૂષને “દૂરગ્રહણ” નામની સિદ્ધિ પ્રાપ્ત થાય છે. આ સિદ્ધિથી યોગીનું વ્યાપક બનેલું ચક્ષુ (નેત્ર) સ્વર્ગના તમામ વૈભવોને એકજ સમયે જોઇ શકે છે. તેમ “સૂરય:” વ્રજભક્તો દૂર ગ્રહણ નામની સિદ્ધિથી પ્રભુની સમસ્ત લીલાઓનો એકજ સમયે અનુભવ કરે છે. સર્વાત્મ ભાવ સિદ્ધ થતાં શ્રીયમુનાષ્ટકમાં કહેલી આઠેય સિદ્ધિઓ સર્વાત્મભાવી ભક્તોને પ્રાપ્ત થયેલી હોય છે. આ તો સમસ્ત લીલાના અનુભવની ચર્ચા થઇ. આથી પણ વિશેષ અદભૂત ઐશ્વર્ય તો એ છે કે, “આ ભક્તોએ પ્રાપ્ત કરેલા અલૌકિક સામર્થ્યથી પ્રિયતમના કોટાન કોટિ સ્વરૂપોને અને લીલાઓને પોતે જ પ્રગટ કરી તેનો “યુગપત્” એક જ સમયે અનુભવ કરે છે.” (આ કથનના પ્રમાણમાં શ્રી હરિરાયચરણોકત “અંતરંગ બહિ:રંગ લીલા પ્રપંચવિવેક” નામનો ગ્રંથ અવલોકનીય છે.\nશ્રી હરિરાય પ્રભુએ શિક્ષાપણ અંતિમમાં “રસાત્મક ભાવસ્વરૂપ નિરૂપણ” માં રસસ્વરૃપના અનુભવની ચાર અવસ્થાઓનું વર્ણન કરેલું છે. (1) ધર્મ સંયોગ (2) ધર્મી સંયોગ (3) ધર્મ વિપ્રયોગ અને (4) ધર્મી વિપ્રયોગ. રસ સ્વરૃપના અનુભવની આ ચાર અવસ્થાનું તારતત્ય શ્રીહરિરાયજીની વાણીમાં જ જાણવા મળે છે. આ ચારેમાં ધર્મી વિપ્રયોગની સર્વોત્કૃષ્ટતા પણ આપની વાણીમાં જ જાણવા મળે છે. “શ્રી હરિરાય વાંગ મુક્તાવલી” ભાગ 1 ના અનેક ગ્રંથોમાં આ ધર્મી વિપ્રયોગની પરમ ફલાત્મકતા એવં પરમનિરોધાત્મકતાનું વર્ણન કરેલું છે. તે તે ગ્રંથો અવલોકવા. અને પદ સાહિત્યમાં “પ્રગટે પુષ્ટિ મહારસ દેન” આ પદનો ભાવાર્થ વિચારવો.\nજન્મ પ્રકરણથી તામસ ફલ પ્રકરણ સુધીના શ્રી સુબોધિનીજીમાં જે વર્ણન કરેલું છે તે શ્રી ગોપીજનોની ફલાવસ્થાનું જ વર્ણન છે. કારણ કે ફલસ્વરૃપ પ્રભુનો અનુભવ તો તેમને, પ્રભુ પ્રાગટ્ય થતાંની સાથે જ શરૂ થઇ ગયો છે. પરન્તુ જન્મ પ્રકરણથી લઘુ રાસ સુધી તેમણે પરિચ્છિન્ન અવસ્થામાં સ્વરૂપાનંદનો અનુભવ કર્યો, અને મહારાસમાં અપરિચ્છિન્ન અવસ્થાથી અનુભવ કર્યો.\nભક્તિની ઉત્કર્ષતા સ્વતંત્રભક્તિની પ્રાપ્તિમાં છે. આ “સ્વતંત્ર ભક્તિ” પ્રાપ્ત કરીને શ્રી ગોપીજનોએ દિવ્ય પ્રેમ રાજ્યપર વિજય ધ્વજ ફરકાવ્યો છે. એટલું જ નહીં, પણ રસાત્મક સાકાર વ્યાપક ‘ભૂમા’ સ્વરૂપની પ્રતિષ્ઠાને શ્રી ગોપીજનોએ પોતાનામાં ધારણ કરીને, ‘ભૂમા’ની પ્રતિષ્ઠા-મહિમાના ખ્યાપક બન્યા છે. આ સ્વરૃપ વેદોમાં પ્રસિદ્ધ નથી, કારણ કે વિપ્રયોગ ભાવાત્મક સ્વરૂપ તે વાણીનો વિષય નથી. માત્ર અનુભવવેધ છે. તેથી જ શ્રીમત્પ્રભુ ચરણોએ શ્રીટિપ્પણીજીમાં આજ્ઞા કરી છે કે સર્વાત્મભાવથી અનુભવાતા સ્વરૂપનું નિર્વચન થઇ શકતું નથી. વળી પુષ્ટિ પુરૃપોત્તમને “વેદાતીત” પણ કહેવાય છે જ.\nયદિ શ્રુતિરૃપા શ્રીગોપીજનો ભૂવિમાં પ્રગટ ન થયા હોત તો રસાત્મક ‘ભૂમા’ સ્વરૃપની પ્રતિષ્ઠાને કોણ જાણત ? જેમ “ગોપી પ્રેમકી ધ્વજા” તમ રસાત્મક ‘ભૂમા’ સ્વરૃપની પ્રતિષ્ઠાનો ધ્વજ પણ સાથેજ ફરકાવ્યો છે. જેમની કૃતિને “સાગર” ની ઉપમા અપાય છે તેવા મહાનુભાવ શ્રી સૂરદાસજી અને શ્રી પરમાનંદ દાસજીના પદોમાં ગાયેલું છે કે-\nવ્રજલીલા કોઉ પાર ન પાયો ।\nબ્રહ્મા શેષ મહેશ નારાયણ\nમતિ હી ભૂલાયો ।।1।।\nવેદ સ્મૃતિ સુનિ હરિહી મિલન,\nબહુ મારગ બતાયો ।\nગોપીજન નિજ મારગ ‘સૂર’,\nન્યારો દિખરાયો ।।2।।\nવ્રજ્જન સમ ધર પર કોઉ નાંહી ।।\nજિન સબ તન મન હરિ અર્પન કરિ,\nગોપી ધરિ ઉર ધ્યાન ।।\nજા ગોપીકી પદરજ ઉદ્વવ,\nબ્રહ્માદિક સબ જાચે ।।\nતા ગોપીગૃહ માખન કાજે,\nસબદિન ગિરધર નાચે ।।3।।\nગોપીજન મે કોન બતાઉં,\nહરિ હૂં પાર ન પાવે ।\nતો હોં મન્દ બુદ્ધિ કહા જાનો,\n“પરમાનંદ” ગુન ગાવે ।।4।।\n“ન પરાયેહં નિરવદ્યસંયુજામ સ્વમાધુકૃત્યં, વિબુધાયુષાપિ વ:” (સુ. 10-29-22)\nઉપરોક્ત શ્લોકની સંગતિ શ્રી પરમાનંદ દાસજીના પદ સાથે થાય છે. ઉક્ત શ્લોકમાં પ્રભુએ શ્રી ગોપીજનોની સ્તુતિ કરી છે. અને સદા રૃણિ પણું સ્વીકાર્યું છે. જે કાર્ય સર્વ સમર્થ પ્રભુ ન કરી શકે તેવા કાર્યનું ઐશ્વર્ય (સામર્થ્ય) શ્રીગોપીજનોએ પ્રાપ્ત કર્યું છે. ઉક્ત શ્લોકના ટિપ્પણીજીમાં શ્રીગોપીજનોનો ઉત્કર્ષ સિદ્ધ કર્યો છે.\nહવે અહીં વિચારણીય વિષય એ છે કે આ મહાન અભ્યુદય શ્રી ગોપીજનોએ કેવા પ્રકારની સાધનાથી પ્રાપ્ત કર્યો. જો આ સાધનાનો વિચાર ન થાય તો શ્રી ગોપીજનોના માર્ગે કોઇપણ સાધક ચાલીજ ન શકે. તે માટે અહીં સાધનોનો વિચાર કરવો આવશ્યક છે.


14 | જુલાઇ | 2021 | નીરવ રવે\nDaily Archives: જુલાઇ 14, 2021\nby pragnaju | જુલાઇ 14, 2021 · 1:10 એ એમ (am)\nએમ.બી.બી.એસની પરીક્ષા માનસહિત પસાર કર્યાને મને લગભગ પાંચ વર્ષ વીતી ગયાં હતાં. છતાં હજી પણ હું – ‘માખ મારતો હતો.’ એમ તો નહિ કહું, કારણકે (1) ડૉકટરની ‘ડિગ્રી’ મેળવતાં પહેલાં માખી કરતાં ઉચ્ચ પ્રકારનાં અનેક પ્રાણીઓને અમારે મારવાં પડે છે, અને ત્યાર પછી સૌથી ઊંચી જાતનાં પ્રાણીઓને મારવાનો અમને પરવાનો મળે છે; પરંતુ માખ ‘મારવાનું’ અમારા ‘કોર્સ’ માં કદી પણ હોતું નથી. (2) દર્દી મારવાનો ન મળવાથી માખ મારવાનો ઉત્સાહ અમારામાં રહેતો નથી. (3) રોગીને અભાવે માખ મારવી, અર્થાત રોગનો ફેલાવો કરી અમને દ્રવ્યોપાર્જન અને કાયદેસર મનુષ્ય-હનન કરવામાં મદદ કરનારનો જ વધ કરવો, એવું આર્યુર્વેદ-મીમાંસાનું કોઈ સુત્ર નથી. (4) અને ખાસ કરીને એ શબ્દપ્રયોગ અમારા જેવા માટે બહુ માનપ્રદ નથી.\nએક પછી એક એમ અનેક વસ્તુનો વિચાર કરી જોયો. શું રોગ ઘટી ગયા ? માનવશરીર એકાએક બળવાન બની ગયાં ? ઈશ્વરકૃપાથી એવું તો કંઈ હજુ થયું નથી. ત્યારે શું મારામાં – મારા પોતાનામાં – કંઈ વાંધો છે ? મારા ભેજા સારું તો હું ને મારા એકબે મિત્રો વારંવાર ‘આફ્રીન’ પોકારતા, અને મારી પાસે હજી સુધી એક પણ દર્દી નહોતો આવ્યો એટલે વાંધો લેવાનો કોઈને હક પણ નહોતો મળ્યો. તેમ છતાં – તેમ છતાં પણ, ઓ ઈશ્વર ! મારું દવાખાનું દર્દીવિહોણું શા કાજે ? દવાખાનું પણ મેં ભારી ખર્ચે, મારાં વૃદ્ધ કાકીનાં ઘરેણાના ભોગે, ‘અપ-ટુ-ડેટ’ બનાવી દીધું હતું. હું પણ, શુદ્ધ પાશ્ચાત્ય પોશાકમાં સજ્જ થઈને મારી સુશિક્ષિતા અને સંસ્કારિતાને શોભાવતો. છતાં પણ પાંચપાંચ વર્ષથી મારે દ્વારે એક દર્દી ના પોકારે એમ કેમ ? આખરે મને કારણ જડ્યું. ભગવાન : (આજે જ તને સંભારવો પડ્યો !) તેં રોગ આટલી સારી સંખ્યામાં ઉત્પન્ન કર્યા તે તો જાણે ઠીક, પણ ડૉકટર, વૈદ, હકીમ વગેરે વગેરેને આટલા વિપુલ પ્રમાણમાં શા માટે નિપજાવ્યા ?\nકોઈક સ્થળે વાંચેલું કે મહાપુરુષો પ્રતિકૂળ પરિસ્થિતિમાં પણ સફળતા મેળવે છે. એટલે ‘Nerve Tonic’ ની એકાદ ‘ડોઝ’ લઈને ઈશ્વરને ગાળ દેવાનું કોઈક શુભ અવસર સારું મુલતવી રાખી શા શા ઉપાયો લેવા તેનો વિચાર કરવા માંડ્યો. એમ તો મારું ભેજું ફળદ્રુપ ખરું. મને એટલા તો ઉપાય જડી આવ્યા, કે એ ઉપાયો અજમાવ્યા પછી પણ મારી સ્થિતિ સુધરી કેમ નહિ એ પ્રશ્નનો જ્યારે ઈશ્વરને મારી આગળ જવાબ દેવો પડશે, ત્યારે એ બિચારાને ભોંય ભારી પડી જશે.\n‘કંપાઉન્ડર’ તો મેં પહેલેથી રાખી લીધો હતો. તને મેં એની ફરજો સમજાવી દીધી. કોઈ પણ માણસ મળે, અને આને માંદા પડવાની ટેવ પડી ગઈ છે એમ લાગે તો તેની આગળ મારાં પુષ્ક્ળ વખાણ કરવાં. કેવા ભયંકર દર્દેને મેં સાજા કર્યા છે, તે એને કહેવું. દૂધ અને પાણી જેટલી સહેલાઈથી હંસ છૂટાં કરી શકે છે તેનાથી યે વધારે સહેલાઈથી હું રોગયુક્ત શરીરને માણસથી હંમેશ છૂટું કરી શકું છું તે એના મન પર ઠસાવવું. બીજાં કામને અભાવે મારા કંપાઉન્ડરનો કાર્યક્રમ આ મુજબ હતો. જેટજેટલી સભાઓ થતી ત્યાં હું જતો. સભા પૂરી ભરાઈ રહે એટલે મારો કંપાઉન્ડર શેરીના એકાદ છોકરાને બે પૈસા આપી મને તેડવા મોકલતો, અને તે છોકરો પહેલેથી શીખવ્યા પ્રમાણે : ‘સાહેબ, ગંગારામ શેઠની ગાડી કલાક થયાં ઊભી રહી છે. ચાલો ની !’ એવું કંઈક ઘણે મોટે અવાજે મને કહેતો. શહેરના પ્રતિષ્ઠિત, પૈસાદાર મનુષ્યોને ત્યાં દવા મોકલાવતો ને પછી મહોલ્લામાંના બીજા છોકરાને એ મનુષ્યોને ત્યાં મોકલાવી તેની પાસે ખુલાસો કરાવતો. ‘ડૉકટરસાહેબની ભૂલ થઈ ગઈ છે. ‘પ્રેકટિસ’ મોટી એટલે બધે પહોંચી વળાતું નથી. ભૂલમાં તમારે ત્યાં એમનાથી દવા મોકલાઈ ગઈ છે. વાપરી ના હોય તો મહેરબાની કરીને પાછી આપો.’ લોકને પૈસે મોટી સંસ્થાઓ નિભાવનારા પરોપકારી પુરુષોની ટીપમાં ‘સારી જેવી’ રકમ ભરતો. સ્થાનિક પત્રોમાં બીજાના નામથી, મારા પર ચર્ચાપત્ર મોકલતો ને તેનો જવાબ લખી મોકલતો.\nઆ અને આવા અનેક ઉપાયો બુદ્ધિદેવીના ભંડારના તળિયામાંથી શોધી કાઢી મેં અજમાવ્યા, પણ પરિણામ કંઈ આવ્યું જ નહિ. મારાં કાકી, ઘણીવાર એમની ઉંમરની સ્ત્રીઓની અમારે ત્યાં ચાલુ બેઠકો થતી તેમાં મારું કર્યું કરાવ્યું ધૂળ કરતાં. મેં ઘરેણાં વેચીસાટીને એનું આ – બળ્યું શું કહે છે – પેલું સ્તો ! – ડોબા જેવાં બોલતા કેમ નથી ? અને શું કહે છે ? હં ! દવાખાનું ! મારાં ઘરેણાં વેચીને એનું દવાખાનું કઢાવી આપ્યું; આજ પાંચ પાંચ વરસનાં વહાણાં વાયાં પણ કોઈ ચકલુંય ફરકતું નથી ! રાતી દમડી કમાતો નથી ! ઈત્યાદિ વાક્યો વડે મારી અણમેળવી આબરૂને ધકો પહોંચાડતાં. શું કરીએ, એમના પર કંઈ કેસ મંડાય ?\nમને ચોક્કસ યાદ છે. ધનતેરસનો દિવસ હતો. નિત્યના નિયમ પ્રમાણે દશ-સાડાદશ થયા એટલે મારો ‘વિઝીટ’ પર જવાનો, અર્થાત પાછલા ઓરડામાં જઈ આરામ લેવાનો વખત થયો. મેં જતાં જતાં મારા કંપાઉન્ડરને કહ્યું : ‘મણિલાલ, હું જરા પાછળ જાઉં છું. છે તે – કદાચ – આપણે એમ, કે કોઈ આવી ચઢે તો કહેજો કે ‘વિઝિટ’ પર ગયા છે ને મને કહી જજો.\n‘સાહેબ, આપ પાંચ વર્ષથી આમ ‘વિઝિટ’ પર જાઓ છો ને કોઈ આવતું નથી. તો આજે વળી એવો કયો નસીબનો બળિયો – ’\n‘નસીબનો બળિયો કે ઘાંચીનો બળિયો તે આપણું કામ નથી. પણ દિવાળીના દહાડા છે. કોઈએ ભારે ખાધું હોય ને ને… ક્દાચ અહીં આવી ચઢે.’\n‘આવી દુનિયામાં શું નથી બનતું સાહેબ ? એવું પણ બને !’\n‘ત્યારે હું જાઉં છું.’ કહી હું ચાલતો થયો. દશેક મિનિટ થઈ હશે એટલામાં મણિલાલ મારી પાસે આવ્યા.\n‘સાહેબ, કોઈ આવ્યું છે. તમને મળવા માંગે છે –’\n‘હેં ?’ કહીને મેં છલાંગ મારી, મણિલાલની પીઠ થાબડી, ને ઓરડામાં સહેજ કૂદ્યો ! લગાર ભાગ આવતાં હું શરમાઈ ગયો ને મેં મણિલાલને પૂછ્યું : ‘કોણ છે ? કેવો છે ? પૈસાદાર છે ? બહુ માંદો દેખાય છે ?’\n‘ખબર નથી; હું જાઉં છું; તમે આવી પહોંચજો.’ કહી એણે ચાલવા માંડ્યું.\n‘મણિલાલ, અરે મણિલાલ ! સહેજ ઊભા રહો. હું ‘ડ્રેસિંગ’ કરી લઉં.’ મેં બૂમ પાડી કહ્યું.\n‘ડ્રેસિંગ’ માં મારે માત્ર કોટ ને હૅટ પહેરવાનાં હતાં. સામે આરસી હતી તેમાં જોઈ કોટ પહેર્યો, પણ હૅટ કંઈ મનગમતી રીતે પહેરાઈ નહિ.\n‘મણિલાલ, હું ધારું છું કે હૅટ કરતાં ટૉપી ઠીક લાગશે.’\n‘ના, ના હેટ જ સરસ લાગશે.’\n‘મને લાગે છે કે ટોપી જ સારી પડશે.\n’ ‘ત્યારે ટોપી પહેરો.’\n‘ના, ના ઊભા રહો. હું પહેરી જોઉં. એમ ઉડાવવાની વાત ના કરો.’\nઆખરે ટોપી પહેરીને હું તૈયાર થયો. મણિલાલ પાછા દવાખાનામાં જઈને વિરાજ્યા. થોડી વાર પછી પાછલે બારણેથી હું બહાર પડ્યો. તે વખતની મારી આંતરવૃત્તિનું વર્ણન કરવામાં દવાની જાહેરખબર આપનારની કસાયેલી કલમ પણ હારી જાય એમ હતું. મને લાગ્યું કે, મારા શરીરમાં હું માતો નથી. ક્ષણવારમાં હું વિરાટરૂપ થઈ ગયો. થોડીવાર સુધી તો પાછલે બારણેથી આગલે બારણે જવાનો રસ્તો પણ હું ભૂલી ગયો ! આખરે ગંભીર થવાનો ભગીરથ પ્રયત્ન કરતો હું દવાખાનામાં આવી પહોંચ્યો. બાડી આંખે જોયું તો ખરેખર એક માણસ બેઠો હતો ! બરાબર બે હાથ, બે પગ, એક માથું – માણસ જેવો માણસ ! આખરે એક જણ પણ હાથમાં આવ્યો ખરો ! મહામુશ્કેલીએ આનંદ વૃત્તિ દબાવી બેદરકારીથી હું ખુરશી પર જઈને બેઠો.\n‘મણિલાલ, હમણાં ગાડી આવશે. તેમાંથી ‘બૅગ’ ઊતારી લેજો. દિવાળીના દહાડામાં પણ નવરાશ નથી. જાણે શહેરમાં બીજા ડૉકટર હોય જ નહિ તેમ બધા મારી જ પાસે આવે છે ! – કેમ, કોઈ આવ્યું હતું કે ?’\n‘હા. રતનચંદ શેઠ તમારી કલાક વાટ જોઈને હમણાં જ ગયા.’ મણિલાલે ટાઢા પહોરની ફેંકી. મારી સંગતિથી એની બુદ્ધિમાં ઘણો વિકાસ થયો હોય એમ મને લાગ્યું.\n‘ને પ્રાણશંકર, ખીમશા, અલીમહમદ, સોરાબજી, વજેસિંહ : એ કોઈ આવ્યા હતા ? જેટલાં સૂઝયાં તેટલાં નામ મેં અડાવ્યાં.’\n‘એ તો હજી બધા આવવાના જ છે.’ (ખરું પૂછો તો આજે, હજી પણ એ આવવાના જ છે.)\n‘હજી બાકી છે ?’\n‘હજી તો સાહેબ, અડધા પેશન્ટ પણ નથી આવી ગયા !’\n‘હું તો ખરેખર કંટાળી ગયો છું, મને વાતચીત કરવાનો વખત પણ મળતો નથી. હું ‘પ્રેક્ટિસ’ જેમ જેમ ઘટાડવા માંગું છું, તેમ તેમ ઊલટી એ વધતી જાય છે. તેમાં વળી મારે બીજાં લફરાં ઓછાં છે ? અહીંના ‘મેડિકલ એસોસિયેશન’ નો હું પ્રમુખ, ‘આયુવેદોદ્ધારક મંડળ’ નો મંત્રી ! મારે કયાં ક્યાં પહોંચી વળવું ?’\n‘ને અમદાવાદ મેડિકલ લીગની પરમ દહાડે સભા છે, તેમાં તમારે જવાનું છે.’\n‘હા, એ તો ભૂલી જ ગયો હતો. ને મણિલાલ, એકાદ સારી મોટરની તપાસમાં રહેજો, મોટર વગર હવે ચાલે એમ નથી.’\n‘હા, જરૂર તપાસ કરતો રહીશ.’\nહવે તો મારા નવા દર્દી પર મારા મહત્વની અસર થઈ હશે એમ ધારીને, તથા નાનપણમાં કાકી કને બોર લેવાને હું પૈસા માગતો ને એ ન આપતાં, તે વેળાં હું એનો અંબોડો તાણતો, ત્યારે એ કહેતાં તેમ, ‘બહુ તાણે તો તૂટી જાય !’ એમ સમજીને મેં નવા આવનાર તરફ જોયું. પણ એટલામાં તો મારાં કાકીનો બુલંદ સૂર ઉપરથી સંભળાયો ને અમારા ત્રણેનું ધ્યાન તે તરફ ખેંચાયું.\n‘કોડીની કમાઈ નહિ ને ઘડીની ફુરસદ નહિ ! દિવાળી જેવા સપરમે દહાડે પણ દવાખાનામાં નક્કામો બેસી રહ્યો છે ! કોનાં નસીબ ફૂટ્યાં હોય કે એની પાસે દવા લેવા આવે ?’\nમાર્યા ઠાર ! ઘડપણમાં બીજાં અવયવો શિથિલ થઈ જાય છે, તેની સાથે જીભ પણ કેમ તેવી થઈ જતી નથી ? આખરે મારી સુક્ષ્મ બુદ્ધિએ આ બગડેલી બાજીને સુધારી.\n‘જોયું મણિલાલ ? આ બિચારાં કાકીનો સ્મૃતિધ્વંસનો રોગ હજી પણ મટતો નથી. મારાં કાકી છે –’ નવા આવનાર તરફ ફરીને મેં કહ્યું : ‘પાંચ વર્ષ ઉપર એમને એ રોગ લાગુ પડ્યો છે. તે વેળા મારી ‘પ્રેક્ટિસ’ બહુ સાધારણ હતી. તેથી હજી પણ એવી છે એમ એ માને છે. વારુ, તમારી શી કમ્પલેઈન્સ છે ?’\n‘હું તો સાહેબ, અહીંના ‘અનાથાશ્રમ’ નો સેક્રેટરી છું; ને આપ એવી સંસ્થાઓને સારી મદદ કરો છો એમ સાંભળ્યું છે તેથી આપની પાસે આવ્યો છું !’\nમારા દવાખાનામાં એક હું જ દર્દી હતો એમ મને લાગ્યું.\nતે વેળા અને ત્યાર પછી ઘણી વાર સુધી મારા મનમાં શા વિચારો આવ્યા તે અહીં લખવાની જરૂર છે ?


fashion how to choose perfect bra for heavy bigger breast – News18 Gujarati\nઆ રીતે કરો સાચી બ્રા ની પસંદગી, મોટાં બ્રેસ્ટ ધરાવતી મહિલા માટે ખાસ ટીપ્સ\nLast Updated : May 27, 2019, 16:03 IST\nઆ રીતે કરો સાચા ઈનરવેરની પસંદગી, આ વાતો રાખો ધ્યાનમાં\nકપડાની પસંદગી કરવી એક વખત સરળ હોઈ શકે છે, પરંતુ સાચા ઈનરવેરની પસંદગી કરવી એ વાસ્તવમાં અઘરી બાબત છે. ઘણી વખત એવું બને છે આઈડ્યા ન હોવાના કારણે મહિલાઓ ખોટી બ્રાની પસંદગી કરી લે છે. જેના કારણે તે આખો દિવસ કમ્ફર્ટેબલ નથી અનુભવતી. આ કારણે ઘણી વખત તેઓ પોતાના કપડા સરખાં કરતા જ રહી જાય છે. જે મહિલાઓના બ્રેસ્ટ હેવી હોય છે, તેમને તો ઘણી સમસ્યાઓ આવે છે. પરંતુ જો તમે સાચી બ્રા નથી પહેરતા, તો આખો દિવસ અનકમ્ફર્ટેબલ જાય છે. પરંતુ સાચી સાઈઝની બ્રા પહેરવાથી આત્મવિશ્વાસ પણ ઘણો વધે છે. આવો જાણીએ કેવી રીતે કરશો સાચી બ્રાની પસંદગી?\n- ઘણી વખત બ્રા ખરીદતા સમયે મહિલાઓ ખોટી સાઈઝની પસંદગી કરે છે. જેમની બ્રેસ્ટ હેવી હોય તેમણે આકાર નાનો અને ફર્મ બતાવવા માટે પોતાની બ્રેસ્ટ સાઈઝ કરતાં ઓછાં નંબરની બ્રા ની પસંદગી કરવી જોઈએ. ઘણી વખત બ્રા ની પસંદગી સાચી હોય તો મહિલાઓ બ્રા કપ ની સાઈઝ ઉપર ધ્યાન નથી આપતી. આમ કરવાથી દિવસભર બ્રા ટાઈટ લાગે છે. બ્રા ખરીદતા સમયે પહેલાં બ્રાની સાઈઝ અને બ્રા નો સાચો નંબર તપાસ્યા બાદ ખરીદો.\nઘણી વખત સ્ત્રીઓ બ્રા ની સ્ટ્રેપ્સ પર વધુ ધ્યાન આપે છે. તે દરમિયાન, તે અંડરવાયરની કાળજી નથી લેતી. સ્ટોરમાં કામ કરતી મહિલા કર્મચારીઓની મદદથી સાચી બ્રા પસંદ કરી શકાય છે.\nઆ3બીમારીઓમાં દર્દીનો જીવ લઈ શકે છે કાચી ડુંગળી..\nઆ રીતે પેટ પર હાથ ફેરવવાથી મટી જશે આટલી તકલીફો\nબ્રા પસંદ કરતી વખતે, ધ્યાનમાં રાખો કે તેના બેન્ડ ખૂબ નરમ અને સહાયક હોય, જે તમારા સ્તનોને સારી રીતે ટેકો આપી શકે છે. પરંતુ ધ્યાનમાં રાખો કે તે આરામદાયક હોય. ખૂંચે તેવી કે ટાઈટ ન હોવી જોઈએ.\nબ્રા ખરીદતી વખતે, તેના છેલ્લા હૂકનો ઉપયોગ કરવાનો પ્રયાસ કરો, જેથી જ્યારે બ્રા ની ઈલાસ્ટિક ઢીલી થઈ જાય તો તમે બીજા હૂકનો પણ ઉપયોગ કરી શકો. તેમજ બ્રા ના કપ પસંદ કરતી વખતે, ધ્યાનમાં રાખો કે કપ ખૂબ નરમઅને સંપૂર્ણ રીતે ફીટ થાય તેવા છે. કોઈ જગ્યા બાકી ન રહે. આ ઉપરાંત, કાળજી રાખો કે સ્તનને પાછળથી, આગળ અને બાજુથી સંપૂર્ણ પણે ટેકો મળવો જોઈએ. જેથી તે બેકાર ન દેખાય.\nહેવી બ્રેસ્ટ વાળી મહિલાઓ ઘણી વખત પેડેડ બ્રા પહેરવાથી મોં ફેરવી લે છે એ સમજીને કે બ્રેસ્ટ હેવી લાગશે. હકીકતમાં આવી બ્રા વધુ સપોર્ટિવ હોય છે. આ તેમને એક પરફેક્ટ અને ફીટ લૂક આપવામાં મદદ કરે છે.\nતેથી આ બાબતોને ધ્યાનમાં રાખીને જ સાચી બ્રા ની પસંદગી કરવી ખૂબ જ જરૂરી છે. તેમજ મોટી બ્રેસ્ટ ધરાવતી મહિલાઓએ પણ આ ખાસ ટીપ્સ ધ્યાનમાં રાખવી જોઈએ, જેથી કરીને તેમનો આત્મવિશ્વાસ પણ વધે અને એક સારો અને ડિસન્ટ લૂક તે મેળવી શકે. સાચી બ્રા પહેરવાથી કમ્ફર્ટ-ઝોન પણ વધી જાય છે.\nબેડરૂમમાં જાતીય ક્ષણો માણતી વખતે ના ભૂલશો આ પ્રવૃત્તિ\nFirst published: May 27, 2019, 15:43 IST\nFashionfashion how to choose perfect bra for heavy bigger breastHealth careHealth TipsLife style\nવડોદરાઃ હવે પ્લેનમાં બેસીને જમવાની ઈચ્છા થશે પૂર્ણ, ગુજરતાની પ્રથમ એરક્રાફ્ટ રેસ્ટોરન્ટની જુઓ તસવીરો\nધોનીનો Viral Video!5વર્ષ પહેલા જ કરી દીધી હતી પાકિસ્તાન સામેની હારની ભવિષ્યવાણી\nરાજકોટ : ત્રણ વર્ષના બાળકના નાકમાં સ્ક્રુ ફસાયો, ડોકટરે બચાવ્યો બાળકનો જીવ, ઓપરેશનનો Live video\nNykaa IPO: આ અઠવાડિયે ખુલશે નાયકાનો IPO, જાણો ગ્રે માર્કેટ પ્રીમિયમ\nBusiness Idea: PhonePe એપથી ઘરે બેઠા મોટી કમાણી પણ કરી શકાય છે! જાણો કઈ રીતે


ફીફા વર્લ્ડ કપમાં જાદૂઇ ગોલ ફટકારનાર ફૂટબોલર પાપા બાઉબાનું અવસાન\nનવી દિલ્હી તા. ૩૦: આર્જેન્ટીનાના મહાન ફૂટબોલર ડિએગો મારાડોના નિધનના શોકમાંથી રમતપ્રેમીઓ હજુ બહાર આવ્યા નથી ત્યાં વધુ એક દિગ્ગજ ખેલાડીએ દુનિયા છોડી દીધી છે. સેનેગલના દિગ્ગજ ફૂટબોલર પાપા બાઉબાનું માત્ર ૪ર વર્ષની વયે નિધન થયું છે. બાઉબા લાંબા સમયથી બીમાર હતા અને તેમણે પેરિસમાં અંતિમ શ્વાસ લીધા હતા.\nબાઉબા એ ફૂટબોલર છે જેણે ર૦૦ર ફીફા વર્લ્ડકપમાં જાદૂઇ ગોલ ફટકારી ચેમ્પિયન ફ્રાન્સને સ્તબ્ધ કરી દીધું હતું. તેના ગોલની મદદથી જ ફૂટબોલ રેન્કીંગમાં અત્યંત નીચે રહેનારી સનેગલે ફ્રાન્સ જેવી દિગ્ગજ ટીમને ૧-૦ થી હરાવીને ઇતિહાસ રચ્યો હતો.


ડેનિયલ લોગન ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » ડેનિયલ લોગન ફ્રેનોલોજી માટે ચિત્રો, તસવીરો અને છબીઓ.\nપાઓ ડેનિયલ લોગન ફોટો ગેલરી, ડેનિયલ લોગન ચિત્ર, અને ડેનિયલ લોગન છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે ડેનિયલ લોગન જ્યોતિષ શાસ્ત્ર અને ડેનિયલ લોગન જન્માક્ષર વચ્ચે જે તમે astrosage.com પર જોઈ શકો છો. આ ડેનિયલ લોગન ચિત્ર વિભાગ નિયમિત રૂપે અપડેટ થાય છે.\nડેનિયલ લોગન 2021 કુંડળી and જ્યોતિષ


પાકિસ્તાનની મરીન એજન્સીએ3બોટ સાથે ગુજરાતના 17 માછીમારોનું કર્યુ અપહરણ - Gujarat ExclusiveGujarat Exclusive\nGujarat Exclusive > ગુજરાત > સોરાષ્ટ્ર > પાકિસ્તાનની મરીન એજન્સીએ3બોટ સાથે ગુજરાતના 17 માછીમારોનું કર્યુ અપહરણ\nપાકિસ્તાનની મરીન એજન્સીએ3બોટ સાથે ગુજરાતના 17 માછીમારોનું કર્યુ અપહરણ\nપોરબંદર: અરબી સમુદ્રમાં ગુજરાત સાથે સંકળાયેલી પાકિસ્તાનીની દરિયાઈ સીમામાં પાકિસ્તાની મરીન એજન્સીની હલચલ હાલમાં ખૂબ જ વધી રહી છે. પાકિસ્તાન મરિન એજન્સી દ્વારા અવારનવાર ભારતીય માછીમારોનું અપહરણ કરવામાં આવે છે, ત્યારે પડોશી દેશની આવી વધુ એક હરકત સામે આવી છે. જેમાં 17 માછીમારોનું3બોટ સાથે અપહરણ કરવામાં આવ્યું હોવાની ઘટના બની છે. Gujarati Fishermen\nઆ અંગે પ્રાપ્ત વિગતો મુજબ, ગત 11 ફેબ્રુઆરીએ ભારતીય જળસીમા નજીક માછીમારી કરી રહેલી3બોટોમાં સવાર 17 જેટલા માછીમારોનું પાકિસ્તાની મરીન સિક્યોરિટી દ્વારા અપહરણ કરવામાં આવ્યું છે. પાકિસ્તાન દ્વારા અપહરણ કરવામાં આવેલી ત્રણ બોટોમાંથી બે બોટ પોરબંદરની અને 1 બોટ વેરાવળની હોવાનું માલૂમ પડ્યું છે. પાકિસ્તાન મરીન સિક્યોરિટી દ્વારા માછીમારોના અપહરણ અને બોટ જપ્ત કરવાની ઘટનાને પગલે સૌરાષ્ટ્રના માછીમાર સમાજમાં ભારે આક્રોશ જોવા મળી રહ્યો છે. માછીમારોના અપહરણની ખબર સાંભળીને તેમના સાથી અને પરિવારજનો ચિંતિત છે.\nઅગાઉ પણ સૌરાષ્ટ્રના અનેક માછીમારોનું પાકિસ્તાન મરીન સિક્યોરિટી દ્વારા અપહરણ કરવામાં આવ્યું છે. હાલ પણ પાકિસ્તાનની જેલોમાં ગુજરાતના અનેક માછીમારો કેદ છે. જો કે પાકિસ્તાની નેવી કાયમ એવો દાવો કરતી રહી છે કે, ભારતીય માછીમારો પાકિસ્તાની જળસીમામાં માછલી પકડવા પહોંચી જાય છે અને પછી જ અમે તેમને પકડીએ છીએ. Gujarati Fishermen\nઆ પણ વાંચો: ગુજરાત કોંગ્રેસમાં ચારે બાજુ બળવો, એક પછી એક નેતાઓ છોડી રહ્યાં છે પાર્ટી Gujarati Fishermen\nઉલ્લેખનીય છે કે, તાજેતરમાં ગુજરાતથી કોંગ્રેસના સાંસદ શક્તિસિંહ ગોહિલે (Shaktisinh Gohil) રાજ્યસભામાં પાકિસ્તાનની જેલોમાં બંધ માછીમારોનો મુદ્દો ઉઠાવ્યો. ગોહિલે કહ્યું હતુ કે, ગુજરાતની દરિયાઈ સીમા પાકિસ્તાન સાથે સંકળાયેલી છે અને પાકિસ્તાની નેવી માછીમારોને ધરપકડ કરીને તેમની બોટ કબ્જામાં લઈ લે છે. જ્યારે માછીમારોને જેલમાં ધકેલી દે છે. આવા માછીમારોને મુક્ત કરાવવામાં આવે અને તેમની બોટ સાથે તેમને પરત લાવવામાં આવે.\nહાલ પાકિસ્તાનના કરાંચીની મધ્યસ્થ જેલમાં 400 ભારતીય માછીમારો કેદ છે. જ્યારે તેમની 1,100 બોટ પાકિસ્તાન દ્વારા કબ્જે કરવામાં આવી છે. કોંગ્રેસ સાંસદે ભારત સરકારને માછીમારોની મુક્તિ અને તેમની બોટ છોડાવવા માટે કંઈક પગલા ભરવાનો આગ્રહ કર્યો હતો. Gujarati Fishermen\nPakistan Marine Security Agency\nIndian Fishermen In Pakistan\nFishermen In Pakistan Jail


ડ્રીમ ગર્લની સફળતાથી ખુશ, એકતા કપૂરે નિર્દેશકને ગિફ્ટમાં આપી લક્ઝરી કાર | Happy with Dream Girl's success, Ekta Kapoor gifted luxury car to director - Gujarati Oneindia\n| Published: Tuesday, December 24, 2019, 15:47 [IST]\nકંટેન્ટ ક્વીન એકતા કપૂર માટે વર્ષ 2019 એક સ્મેશિંગ વર્ષ રહ્યું છે, જ્યાં બધા પ્લેટફોર્મ પર એકતા કપૂરની બોલબાલા જોવા મળી. એકતા કપૂર માટે સૌથી મોટું આકર્ષણ આયુષ્માન ખુરાના સ્ટારર ડ્રીન ગર્લ હતી, જેણે બૉક્સ ઑફિસ પર શાનદાર કલેક્શન કર્યું હતું.\nસફળતાથી એકતા કપૂર ખુશ\nઆ ફિલ્મ એકતા કપૂરના પ્રોડક્શન હાઉસ બાલાજી ટેલીફિલ્મ્સ અને આયુષ્માનના કરિયરની સૌથી વધુ કમાણી કરનાર ફિલ્મ બની ગઈ છે. ફિલ્મની સફળતાથી ખુશ એકતા કપૂરે બ્લૉકબાસ્ટર ફિલ્મ આપવા માટે નવોદિત નિર્દેશક રાજ શાંડિલ્યને એક લક્ઝરી કાર ભેટમાં આપી છે.\nદિલચસ્પ વાત એ છે કે બાલાજી અને રાજે એક સાથે પોતાના બીજા પ્રોજેક્ટ પર પણ કામ શરૂ કરી દીધું છે, જે એક શાનદાર વિષય પ્રધાન મનોરંજક ફિલ્મ હશે.\nસૌથી વધુ કમાણી કરનાર ફિલ્મ\nડ્રીમગર્લમાં આયુષ્માન ખુરાના અને નુસરત ભરુચા મુખ્ય ભૂમિકામાં જોવા મળ્યા હતા. ડ્રીમ ગર્લને દર્શકો દ્વારા લિંગ ભેદભાવ દૂર કરવા અને પૂજાની ભૂમિકામાં આયુષ્માનની અવિશ્વસનીય પરફોર્મન્સ માટે બહુ પસંદ કર્યું હતું. આ ફિલ્મ બાલાજી ટેલીફિલ્મ્સ માટે સૌથી વધુ કમાણી કરનાર ફિલ્મ છે, જેનો ખિતાબ અગાઉ 100 કરોડની કમાણી સાથે ફિલ્મ એક વિલનના નામે હતો.\nekta kapoor bollywood gift એકતા કપૂર બૉલીવુડ ગિફ્ટ ભેટ\nHappy with Dream Girl's success, Ekta Kapoor gifted luxury car to director\nStory first published: Tuesday, December 24, 2019, 15:47 [IST]


મંગળવાર, 26 જુલાઈ 2016 (18:09 IST)\nઆજકાલની જીવનશૈલીનો એક ભાગ તનાવ બની ગયો છે. ઓફિસ હોય કે પરિવાર માણસ કોઈને કોઈ કારણસર તનાવમાં રહે છે. પણ તમારા હ્રદય માટે બિલકુલ સારો નથી. તેથી તનાવ મુક્ત રહેવાની કોશિશ કરો. તેનાથી તમને હ્રદયરોગને રોકવામાં મદદ મળશે. કારણ કે તનાવ હ્રદયની બીમારીઓનુ મુખ્ય કારણ છે.\nકોલેસ્ટ્રોલ લેવલને 130 એમજી/ડીએલ સુધી બનાવી રાખો. કોલેસ્ટ્રોલના મુખ્ય સ્ત્રોત જીવ ઉત્પાદ છે. તેનાથી જેટલુ વધુ હોય બચવાનો પ્રયત્ન કરવો જોઈએ. જો તમારા યકુત મતલબ લીવરમાં વધુ કોલેસ્ટ્રોલનુ નિર્માણ થઈ રહ્યો હોય ત્યારે તમારા કોલેસ્ટ્રોલ ઘટાવનારી દવાઓનુ સેવન કરવુ પડી શકે છે.\nપોતાના બ્લડપ્રેશરને 120/80 એમએમએચજીની અ અસપાર રાખો. બ્લડ પ્રેશર વિશેષ રૂપે 130/90થી ઉપર તમારા બ્લોકેજને ડબલ ગતિથી વધારશે. તેને ઓછુ કરવા માટે ખાવામાં મીઠાનો ઉપયોગ ઓછો કરો અને જરૂર પડે તો હળવી દવાઓ લઈને પણ બીપી ઓછુ કરી શકાય છે.\nહ્રદયને સ્વસ્થ બનાવવા માટે જરૂરી છેકે શરીરના વજનને સામાન્ય રાખો. તમારી બોડી માસ ઈંડેક્સ 25થી નીચે રહેવુ જોઈએ. તેની ગણના તમે તમારા કિલોગ્રામ વજનને મીટરમાં તમારા કદના સ્ક્વેયર સાથે ઘટાડીને કરી શકો છો. તેલના પરેજ અને નિમ્ન રેશવાળા અનાજ અને ઉચ્ચ પ્રકારના સલાડનુ સેવન કરી તમે વજનને નિયંત્રિત કરી શકો છો.\nરોજ અડધો કલાક જરૂર ચાલો. ચાલવાની ગતિ એટલી હોવી જોઈએ જેનાથી છાતીમાં દુખાવો ન થાય અને તમે હાંફવા ન લાગો. આ તમારા સારા કોલેસ્ટ્રોલ મતલબ એચડીએલ કોલેસ્ટ્રોલને વધારવામાં તમારી મદદ કરી શકે છે. તમે સવારે સાંજે કે પછી રાત્રે જમ્યા પછી કોઈપણ સમયે ચાલી શકો છો.\nવ્યાયામ કરો - રોજ 15 મિનિટ સુધી ધ્યાન અને હળવા યોગ વ્યાયામ રોજ કરો. આ તમારા તનાવ અને રક્ત દબાણને ઓછુ કરશે. તમને સક્રિય રાખશે અને તમાર હ્રદય રોગને નિયંત્રિત કરવામાં મદદરૂપ થશે. વ્યાયામ કરવાથી ન ફક્ત હ્રદય પણ સંપૂર્ણ શરીર ચુસ્ત દુરસ્ત અનુભવ કરવા માંડશે.\nરેશાવાળુ ભોજન કરો - સ્વસ્થ હ્રદય માટે રેશાવાળુ ભોજન કરો. ભોજનમાં વધુ શાકભાજી, ફળ અને સલાદનું સેવન કરો. આ તમારા ભોજનમાં રેશા અને એંટી ઓક્સીડેંટ્સના સ્ત્રોત છે અને એચડીએલ કે ગુડ કોલેસ્ટ્રોલને વધારવામાં સહાયક છે. તેનાથી તમારી પાચન ક્ષમતા પણ સારી બની રહે છે.\nશુગર પર રાખો નજર - જો તમે ડાયાબિટીસથી પીડિત છો તો શુગરને નિયંત્રણમાં રાખો. તમારુ ફાસ્ટિંગ બ્લડ શુગર 100એમજી/ડીએલથી નીચે હોવુ જોઈએ અને ખાવાના બે કલાક પછી તેને 140 એમજી/ડીએલથી નીચે હોવુ જોઈએ. કસરત વજનમાં કમી મીઠા ભોજ્ય પદાર થોથી બચતા ડાયાબિટીસને ખતરનાક ન બનવા દેશો\nવીર ભગતસિંહ - વેલેંટાઈન ડે પર ભગતસિંહની ફાંસી પાછળનુ સત્ય\nસોમવારે શુ કરવુ અને શુ ન કરવુ જોઈએ


જેના પર જાત કરતાં વધુ ભરોસો મૂક્યો હોય એ જ વ્યક્તિ દગો દે ત્યારે આપણે શું કરવું સમજાતું નથી\nYou are here :HOME >> Sex & Relationship >> Sex & Relationship >> જેના પર જાત કરતાં વધુ ભરોસો મૂક્યો હોય એ જ વ્યક્તિ દગો દે ત્યારે આપણે શું કરવું સમજાતું નથી\nજેના પર મેં મારી જાત અને પેરન્ટ્સ કરતાં પણ વધુ ભરોસો મૂકેલો તે જ દગાબાજ નીકળ્યો છે.\nસવાલ : જેના પર મેં મારી જાત અને પેરન્ટ્સ કરતાં પણ વધુ ભરોસો મૂકેલો તે જ દગાબાજ નીકળ્યો છે. હવે શું કરવું એ સમજાતું નથી. ફસ્ર્ટ યર કૉલેજમાં હતી ત્યારે હું આ વ્યક્તિના પ્રેમમાં પડેલી. બન્નેના પરિવારજનોનો વિરોધ હતો અને છતાં લગભગ બે વર્ષના અફેર પછી અમે ભાગી ગયાં. અમે કોર્ટમૅરેજ પણ કરી લીધેલાં. એ વખતે હું વીસની અને તે એકવીસ વર્ષનો હતો. લગ્ન પછી અમે ત્રણ મહિના અહીંતહીં ભટક્યાં. સર્વાઇવ થવાનું અઘરું થવા લાગ્યું એટલે વિચાર્યું કે પહેલાં પોતપોતાના ઘરે પગભર થઈએ અને પછી અલગ રહીશું. જોકે એ જ દરમ્યાન મારા પેરન્ટ્સે અમને ખોળી કાઢ્યાં. તેમને મને ઘરે લાવીને ખૂબ મારી. મેં એ વખતે પણ તેમને અમારાં કોર્ટમૅરેજ વિશે કંઈ જ ન કહ્યું.\nમને હતું કે થોડુંક વધુ ભણી અને નોકરી કરીને પગભર થયા પછી સાચું કહીશું. અમે છાનાંમાનાં મળતાં, પણ બન્નેના ઘરમાં કડક નિગરાની હોવાને કારણે ઓછું મળવાનું થતું. લગ્ન થઈ ચૂક્યાં હોવાથી મને આ સંબંધમાં સલામતી લાગતી હતી. જોકે અમે ઘણી વાર તો બબ્બે મહિના સુધી મળી શકતાં નહોતાં અને છતાં તેને કોઈ જ વાંધો નહોતો. આખરે મેં મળવાનું નિયમિત કરવાનું કહ્યું ત્યારે તેણે ભાંડો ફોડ્યો કે તે તેની સાથે ભણતી બીજી કોઈ છોકરીના પ્રેમમાં છે, તે તેના જ સમાજની હોવાથી બન્નેના પેરન્ટ્સને પણ કોઈ વાંધો નથી, જોકે એક વાર કોર્ટમાં લગ્ન થઈ ચૂક્યાં હોવાથી તે આ સંબંધમાં આગળ વધી શકે એમ નથી, તેને છૂટાછેડા જોઈએ છે. મારા પગ તળેથી ધરતી સરકી ગઈ. જો આ સંજોગોમાં હું તેને ડિવૉર્સ ન આપું તો તે બીજાં લગ્ન કરી શકે એમ નથી એટલે તે મને મનાવવાની કોશિશ કરે છે. હાલમાં હું ૨૮ વર્ષની છું, હવે શું કરું એ સમજાતું નથી.\nજવાબ : તમારો પત્ર વાંચીને સૌથી પહેલો વિચાર મને આવે છે જે થયું એ સારા માટે થયું. તમારે પણ એ જ વિચારવું જોઈએ. તમે યુવાનીના જોશમાં તમારી ખુદની જિંદગી ઉલઝાવી નાખી હતી અને કુદરત જાતે એ ગૂંચોને ઉકેલી આપી રહી છે.\nઆજે જે સ્થિતિ સર્જાઈ છે એ માટે તમે માત્ર પેલા છોકરાને જ દોષ આપી શકો એમ નથી, તમે પોતે પણ એટલાં જ કસૂરવાર છો. તમે એવી વ્યક્તિ પર આંધળો ભરોસો મૂક્યો જેનામાં તમારી લાગણીઓને સમજવાની ત્રેવડ જ નથી.\nલગ્ન અને સહજીવનનો મતલબ ન સમજાયો હોય ને પ્રેમની ગુલાબી લાગણીમાં જ્યારે યુવાનો તણાઈ જાય છે ત્યારે આવી કફોડી સ્થિતિ ખડી થઈ શકે છે. અણસમજમાં ભાગીને ચોરીછૂપીથી લગ્ન કરવાં, એ પછી તમારા પરિવારજનોને જણાવવું નહીં ને ત્રીજું, જેટલી બહાદુરી તમે લગ્ન કરી લેવામાં બતાવી એમાંથી પા ભાગની બહાદુરી એ લગ્નને કોઈ પણ રીતે નિભાવવામાં ન રાખીï. આ બધી જ ભૂલો દર્શાવે છે કે કાં તો તમારી પાત્રની પસંદગી ખોટી હતી કાં એ સમય ખોટો હતો.\nજરા વિચારી જોજો કે તમે હવે કાયદાકીય લડત આપીને તમારા પતિને પાછો મેળવશો તોય એ દિલથી તમારો થાય એવી શક્યતાઓ કેટલી? આંસુ પાડીને જોશો તો બધું ધૂંધળું લાગશે, પણ જો કોરી આંખે જોશો તો તમને લાગશે કે ભગવાને તમને જૂની ભૂલોને ભૂંસીને નવેસરથી તમારી તકદીર લખવાનો મોકો આપ્યો છે. એને ઝડપી લો. પ્રેમથી છૂટાછેડા આપીને જિંદગીમાં આગળ વધો.


Gujarat bypoll 2020 final result All congress turncoat win election with huge margin – News18 Gujarati\nકૉંગ્રેસમાંથી ભાજપમાં આવેલા તમામ ઉમેદવાર જીત્યા.\nGujarat bypoll 2020 results: કપરાડા બેઠક પર જીતુભાઈ ચૌધરીની ગત ચૂંટણીમાં ફક્ત 170 વોટથી જીત થઈ હતી, આ વખતે તેમણે 46 હજાર કરતા વધારે મતથી જીત મેળવી છે.\nLast Updated : November 10, 2020, 19:07 IST\nગાંધીનગર: ગુજરાત વિધાનસભાની આઠ બેઠક પર યોજાયેલી પેટા-ચૂંટણી (Gujarat bypoll 2020 results) નું પરિણામ આવી ગયું છે. જેમાં તમામ બેઠક ભારતીય જનતા પાર્ટી (BJP)એ જીતી લીધી છે. અહીં એક રસપ્રદ વાત એ રહી છે કે કૉંગ્રેસમાંથી રાજીનામું આપીને ભાજપમાં આવેલા (Congress Turncoat) પાંચેય ઉમેદવારની જીત મળી છે. જીત મળી છે એટલું જ નહીં, 2017માં કૉંગ્રેસની ટિકિટ પરથી જેટલી લીડથી જીત મેળવી હતી તેનાથી વધારે લીડથી તમામે ભારતીય જનતા પાર્ટીની ટિકિટ પર જીત મેળવી છે.\nજેમાં સૌથી મોટી જીત કપરાડા બેઠક પરથી જીતુભાઈ ચૌધરીએ નોંધાવી છે. ગત ચૂંટણીમાં તેમની ફક્ત 170 વોટથી જીત થઈ હતી. આ વખતે તેમણે 46 હજાર કરતા વધારે મતથી જીત મેળવી છે. મોરબીની વાત કરવામાં આવી તે અહીં ભારતીય જનતા પાર્ટીના ઉમેદવાર બ્રિજેશ મેરજાએ 4,600 વોટથી જીત મેળવી છે. કૉંગ્રેસની ટિકિટ પર તેમણે 3,419 મતથી જીત મેળવી હતી. અન્ય ત્રણ બેઠક પર પણ ભારતીય જનતા પાર્ટીના ઉમેદવારોએ ગત ચૂંટણી કરતા વધારે લીડથી ચૂંટણી જીતી છે. આ રીતે પાંચેય બેઠક પર મતદારોએ કૉંગ્રેસમાંથી ભાજપમાં આવેલા તમામ ઉમેદવારોને કપાળે વિજય તિલક કરવાનું યોગ્ય માન્યું છે.\n2017 સામાન્ય ચૂંટણી Vs 2020 પેટા-ચૂંટણી:\nઅબડાસા---પ્રદ્યુમનસિંહ જાડેજા--9746------ 36,778\nમોરબી------બ્રિજેશ મેરજા------ -3,419 -----4,649\nકપરાડા------જીતુ ચૌધરી--------170-------46,580થી વધારે\nગુજરાત પેટા-ચૂંટણી: કૉંગ્રેસની તમામ બેઠક પર ભાજપની જીત! ડાંગમાં 59 હજાર મતની લીડથી અભૂતપૂર્વ વિજય\nગુજરાત વિધાનસભા: આઠ બેઠક ગુમાવતા કૉંગ્રેસની 65 બેઠક રહી, ભાજપની વધીને 111 થઈ\n2017ની ચૂંટણીનું પરિણામ:\nઅબડાસા: કૉંગ્રેસના પ્રદ્યુમનસિંહ જાડેજાએ ભાજપના છબિલભાઈ પટેલને 9746 મતોથી હાર આપી હતી.\nમોરબી: કૉંગ્રેસના બ્રિજેશ મેરજાએ ભાજપના કાંતિભાઈ અમૃતિયાને 3,419 મતોથી હાર આપી હતી.\nધારી: કૉંગ્રેસના જે.વી. કાકડિયાએ ભાજપના દિલીપભાઈ સંઘાણીને 15,336 મતોથી હાર આપી હતી.\nકરજણ: કૉંગ્રેસના અક્ષય પટેલે ભાજપના સતિષભાઈ બાબુભાઈ પટેલને 3,564 મતોથી હાર આપી હતી.\nકપરાડા: કૉંગ્રેસના જિતુ ચૌધરીએ ભાજપના માધુભાઈ રાઉતને 170 મતોથી હાર આપી હતી.\nFirst published: November 10, 2020, 18:28 IST\nTags: Ec, Gujarat Assembly, Gujarat Bypoll, Gujarat vidhansabha, કોંગ્રેસ, ગુજરાત, ચૂંટણી, ભાજપ


ડાયમંડ હોય કે ગોલ્ડ: જ્વેલરી ચમકાવવા અપનાવો આ સરળ ટિપ્સ, વર્ષો સુધી રહેશે ચમકદાર... - Gujju Gossip\nકિંમતી આભૂષણોની હંમેશા માર્કેટમાં ડિમાન્ડ રહેતી હોય છે. દરેકના ઘરમાં નાના-મોટા એમ દરેક પ્રકારના આભૂષણો હોય છે. જો કે કોઇના ઘરમાં વધારે હોય તો કોઇના ઘરે ઓછા, પણ દાગીના તો હોય છે જ. આ કિંમતી આભૂષણોની જો તમે સરખી રીતે કાળજી નથી રાખતા તો તે લાંબા સમયે ડલ પડવાના ચાન્સિસ વધી જાય છે. આ આભૂષણોમાં મોતીની વસ્તુ હોય તો તેની ખૂબ જ કાળજી રાખવી પડતી હોય છે, નહિં તો મોતી ઝાંખા પડી જાય છે અને પછી તેનો આખો શો બગડી જાય છે. તો આજે અમે તમને જણાવીશું કે કિંમતી આભૂષણોની કેવી રીતે કાળજી રાખવી…\n– કિંમતી ઘરેણા પર ક્યારે પણ ડાયરેક્ટ સ્પ્રે ના છાંટો. ડાયરેક્ટ સ્પ્રે તેના પર છાંટવાથી તેનુ ફિનિશિંગ ડલ થઇ જાય છે.\n– ડાયમંડ જ્વેલરીને સ્પોન્જ કે પછી કોટન મુકેલા પ્લાસ્ટિક બોક્સમાં રાખો જેથી કરીને તેની લોન્ગ લાઇફ સચવાઇ રહે અને ડાયમંડની ચમક પણ વર્ષો સુધી એવીને એવી જ રહે.\n– કોઇ પણ જ્વેલરીને બેસીને જ પહેરવાની આદત રાખો. કારણકે જ્વેલરી એ ખૂબ જ નાજુક વસ્તુ હોય છે. જો તે નીચે પછડાય તો તે તૂટવાના ચાન્સિસ વધી જાય છે અને સાથે-સાથે તે ખોવાઇ જવાનો ડર પણ રહે છે. ખાસ કરીને જ્યારે તમે નાકની ચુની, બુટ્ટી કે પછી કોઇ નાની જ્વેલરી પહેરો છો તો તેનુ ખૂબ જ ધ્યાન રાખો.\n– જો તમારી પાસે રિયલ મોતીના સેટ કે પછી બીજા કોઇ પણ દાગીના હોય તો તેને કપડામાં લપેટીને મુકો. કપડામાં લપેટીને મુકવાથી મોતીની ચમક વર્ષો સુધી એવી જ રહે છે અને તે તૂટતા પણ નથી. ગરમીમાં મોતીની જ્વેલરી પહેરવાનુ ટાળો કારણકે ગરમીમાં પરસેવો થવાને કારણે તે જ્વેલરીને નુકસાન કરે છે અને ચમક પણ ઓછી થઇ જાય છે.\n– જ્વેલરીને મલ્ટીપલ ખાંચાવાળા બોક્સમાં રાખો જેથી કરીને તમારી જ્વેલરી અલગ-અલગ બોક્સમાં રહે. અલગ-અલગ બોક્સમાં જ્વેલરી મુકવાથી તેમાં સ્ક્રેચ પડતા નથી. આ સાથે બીજો મોટો ફાયદો એ થાય છે કે, જો તમે જ્વેલરીને અલગ-અલગ બોક્સમાં મુકો છો તો તેના તૂટવાની સંભાવના પણ ઓછી થઇ જાય છે.\n– હિરા સિવાયની કોઇ પણ અન્ય જ્વેલરીને સાબુ કે પાણીથી સાફ ના કરો.\n– નિયમિત સમયે આભૂષણોને સાફ કરતા રહો. આભૂષણો નિયમિત રીતે સાફ કરવાથી તેની ચમક વર્ષો સુધી એવી જ રહેશે. જ્વેલરીને સાફ કરતી વખતે ખાસ ધ્યાન એ રાખો કે, તેના પર બહુ ભાર આપીને સાફ ના કરો કારણકે જ્વેલરી ખૂબ નાજૂક વસ્તુ હોવાથી તેની કાળજી રાખવી ખૂબ જ જરૂરી છે.\n– જમવાનું બનાવતી વખતે, જિમમાં જતી વખતે તેમજ સ્વિમિંગ કરતી વખતે કિંમતી ઘરેણા પહેરવાનું ટાળો.\n– કોઈપણ પ્રકારના મેક-અપ પ્રોડક્ટ્સ, પર્ફ્યુમ, લોશન કે અન્ય કોઇ વસ્તુ ઘરેણા પર ના લાગે તેનુ ખાસ ધ્યાન રાખો કારણકે તેનાથી જ્વેલરીને નુકસાન થાય છે.\n← સાવધાન!!! તમે વાળમાં કલર કે પછી ડાઈ કરો છો તો આ માહિતીને ઇગ્નોર કરશો નહિ…\nબેકાર અને તૂટી ગયેલા TEA CUPનો આ રીતે કરો ફરી ઉપયોગ, દેખાવમાં લાગશે એકદમ એક્ટ્રેક્ટિવ →\nઅંબાણી પરિવારનો વીડિયો વાયરલ, રાધિકા મર્ચન્ટના બર્થ-ડે પર પહોંચ્યો હતો આખો પરિવાર, વાયુવેગે વાયરલ


મેરાન્યૂઝ નેટવર્ક.નવી દિલ્હીઃ ભાગેડૂ ધંધાદારી વિજય માલ્યા ગમે ત્યારે ભારત પહોંચી શકે છે. મુંબઈમાં તેના સામે કેસ છે, તેથી તેને મુંબઈ જ લાવવામાં આવશે. તપાસ એજન્સીઓના કેટલાક સૂત્રોએ સંકેત આપ્યા છે કે માલ્યાનું વિમાન બુધવાર રાત્રે મુંબઈ એરપોર્ટ પર લેન્ડ કરે તેવી શક્યતા છે. જો તે રાત્રીમાં જ મુંબઈ પહોંચે છે તો તેને થોડીવાર સીબીઆઈ ઓફીસ રાખવામાં આવશે. બાદમાં તેને કોર્ટમાં રજુ કરવામમાં આવશે.\nહકીકતમાં, યુકે કોર્ટે છેલ્લે 14 મેના રોજ માલ્યાના ભારત પ્રત્યાર્પણ પર મહોર લગાવી હતી. નિયમ મુજબ ભારત સરકારે માલ્યાને તે તારીખથી 28 દિવસની અંદર યુકેથી લાવવાનો રહેશે. આ કિસ્સામાં, 20 દિવસ પસાર થઈ ગયા છે. બીજી તરફ, પ્રત્યાર્પણની કાનૂની પ્રક્રિયા પણ પૂર્ણ થઈ ગઈ છે. આવી સ્થિતિમાં માલ્યાને કોઈપણ સમયે ભારત લાવી શકાય છે.\nસીબીઆઈ અને ઇડી રિમાન્ડ માંગશે\nજો કે માલ્યા મુંબઇ પહોંચતાંની સાથે જ મેડિકલ ટીમ તેના સ્વાસ્થ્યની તપાસ કરશે. સૂત્રોએ જણાવ્યું હતું કે, માલ્યા સાથે વિમાનમાં સેન્ટ્રલ બ્યુરો ઓફ ઇન્વેસ્ટિગેશન (સીબીઆઈ) અને એન્ફોર્સમેન્ટ ડિરેક્ટોરેટ (એન્ફોર્સમેન્ટ ડિરેક્ટોરેટ એટલે કે ઇડી) ના કેટલાક અધિકારીઓ માલ્યાની સાથે જશે. જો માલ્યા દિવસ દરમિયાન ભારત આવે છે, તો તેને એરપોર્ટથી સીધા કોર્ટમાં લઈ જવામાં આવશે. સૂત્રોએ જણાવ્યું હતું કે સીબીઆઈ અને ઇડી બંને એજન્સીઓ કોર્ટમાં તેના રિમાન્ડની માંગ કરશે.\nઆર્થર રોડ જેલમાં સંપૂર્ણ તૈયારી\nનોંધનીય છે કે યુકેની કોર્ટે ઓગસ્ટ 2018 માં માલ્યાની અરજી પર સુનાવણી કરતી વખતે ભારતીય તપાસ એજન્સીઓને જેલની વિગતો માગી હતી જ્યાં માલ્યાને પ્રત્યાર્પણ પછી રાખવામાં આવશે. ત્યારબાદ એજન્સીઓએ મુંબઇ સ્થિત આર્થર રોડ જેલના એક કોષનો એક વીડિયો યુકેની કોર્ટમાં સુપરત કર્યો હતો જ્યાં માલ્યાને ભારત લાવવામાં આવશે તેની યોજના છે. ત્યારબાદ એજન્સીઓએ યુકે કોર્ટને ખાતરી આપી હતી કે માલ્યાને બે માળની આર્થર રોડ જેલ પરાસીરની અંદર એક ખૂબ સુરક્ષિત બેરેકમાં રાખવામાં આવશે.\nસલેમથી કસાબ સુધી દરેક જણ આ જેલમાં રહ્યું છે\nઆર્થર રોડ જેલમાં અબુલામ, છોટા રાજન, મુસ્તફા ડોસા જેવા અન્ડરવર્લ્ડ સાથે સંકળાયેલા ઘણા કુખ્યાત ગુનેગારોને રાખવામાં આવ્યા હતા. 26/11 ના મુંબઈ હુમલા કરનારા પાકિસ્તાની આતંકવાદી અજમલ કસાબને પણ ખૂબ જ કડક સુરક્ષા હેઠળ આ જ જેલમાં રાખવામાં આવ્યો હતો. તે જ સમયે, શીન બોરા હત્યા કેસના આરોપી પીટર મુખર્જી અને પંજાબ નેશનલ બેંક (પીએનબી) ને રૂ .13,500 કરોડમાં ઠગાઈ કરનાર વિપુલ અંબાણીએ પણ આ જેલનો ભોગ લીધો છે.\n9 હજાર કરોડનું માલ્યાનું બાકી છે\nબંધ કિંગફિશર એરલાઇન્સના માલિક વિજય માલ્યાની દેશની 17 બેંકો પર9હજાર કરોડ રૂપિયા બાકી છે. તે ભારત છોડીને2માર્ચ 2016 ના રોજ બ્રિટન ભાગી ગયો હતો. ભારતીય એજન્સીઓએ માલ્યાના પ્રત્યાર્પણ માટે યુકેની અદાલતમાં અપીલ કરી હતી અને લાંબી લડત બાદ યુકે કોર્ટે 14 મી મેના રોજ માલ્યાની પ્રત્યાર્પણની અપીલ પર ભારત પર મહોર મારી દીધી હતી.\nMallya Vijay Mallya Bank fraud Fraud with PNB fraud of India Mumbai Arthur road jail


સ્ટેચ્યુ ઓફ યુનિટી - Hfirst\nસંક્ષિપ્ત ઈતિહાસ: આ પ્રતિમા ભારતના લોખંડી પુરૂષ, સ્વતંત્ર ભારતના પ્રથમ ગૃહમંત્રી, સરદાર વલ્લભભાઈ પટેલની યાદમાં બનાવવામાં આવી છે. તેઓ ભારતના પ્રજાસત્તાકના નિર્માણ માટે દેશના તમામ 562 રજવાડાઓને એક કરવા માટે જવાબદાર હતા.\nસ્થળ વિશે: 31મી ઑક્ટોબર, 2018, ગુજરાતના કેવડિયામાં નાટકીય સતપુરા અને વિંધ્યાચલ ટેકરીઓની પૃષ્ઠભૂમિ સામે વિશ્વની સૌથી ઊંચી પ્રતિમા – સ્ટેચ્યુ ઑફ યુનિટીનું ઉદ્ઘાટન થયું. 182-મીટર (અંદાજે 600 ફૂટ) પ્રતિમા સ્વતંત્ર ભારતના શિલ્પી સરદાર વલ્લભભાઈ પટેલને સમર્પિત છે. નર્મદા નદી પર પ્રચંડ સ્મારક ટાવર્સ, ‘ગુજરાતના લોકો તરફથી’ એવા નેતાને ભારતની શ્રદ્ધાંજલિ જેમણે લોકોના કલ્યાણને પ્રથમ સ્થાન આપ્યું. સ્ટેચ્યુ ઓફ યુનિટી વિશાળ આસપાસના વિસ્તારો અને નર્મદા નદીના નદીના તટપ્રદેશ અને વિસ્તરેલ સરદાર સરોવર ડેમને જુએ છે. તે સાધુ બેટ ટેકરી પર ઉભું છે, જે 300-મીટર પુલ દ્વારા જોડાયેલ છે, જે મુખ્ય ભૂમિથી પ્રતિમા સુધી જવાની સુવિધા આપે છે.\nપ્રોજેક્ટ માટે આઉટરીચ પ્રોગ્રામના ભાગ રૂપે, રાજ્ય સરકારે ભારતીય ખેડૂતોને સરદાર પટેલની પ્રતિમા માટે જરૂરી લોખંડ એકત્ર કરવા માટે તેમના વપરાયેલ ખેતીના સાધનોનું દાન કરવા જણાવ્યું હતું. આખરે, લગભગ 5000 ટન લોખંડ એકઠું થયું હોવાનું માનવામાં આવે છે. નેતાના બાંધકામ અને ઈતિહાસની વિગતો પ્રતિમાની અંદર, ઘરના સંગ્રહાલયમાં જોઈ શકાય છે.\nલેસર લાઈટ એન્ડ સાઉન્ડ શો: સ્ટેચ્યુ ઓફ યુનિટી પર પ્રોજેકટ કરાયેલ લેસર ટેકનોલોજીનો ઉપયોગ કરીને લાઇટ એન્ડ સાઉન્ડ શો સોમવાર સિવાય દરરોજ સાંજે યોજાય છે. રંગબેરંગી લેસર લાઇટિંગ સિસ્ટમમાં સરદાર પટેલના ઇતિહાસ અને જીવન, સ્વતંત્રતા ચળવળમાં તેમના યોગદાન અને એક રાષ્ટ્ર તરીકે ભારતના એકીકરણનું ઉત્તમ વર્ણન છે.\nવેલી ઓફ ફ્લાવર્સનો પ્રવાસ: ફૂલોની ખીણ (જેને ભારત વન તરીકે પણ ઓળખવામાં આવે છે), તે 24 એકર જમીનમાં ફેલાયેલી છે અને નર્મદા નદીના કિનારે રંગબેરંગી ફૂલોના છોડ માટેનું આશ્રયસ્થાન છે. વેલી ઓફ ફ્લાવર 2016 માં 48,000 છોડ સાથે શરૂ થયું હતું અને હવે તે 22,00,000 છોડ સુધી પહોંચી ગયું છે. ઉદ્યાનો ઉપરાંત, મુલાકાતની ગમતી યાદોને પાછી લેવા માટે કેટલાક ફોટો બૂથ અને સેલ્ફી પોઈન્ટ વિકસાવવામાં આવ્યા છે. સ્થળ પૃથ્વી પર ફૂલોના મેઘધનુષ જેવું લાગે છે.\nઆ બગીચામાં 300 થી વધુ પ્રકારના ફૂલો ઉગાડવામાં આવે છે. સુશોભન ફૂલો, વૃક્ષો, ઝાડીઓ, જડીબુટ્ટીઓ, આરોહકો અને લતાઓનું યોગ્ય મિશ્રણ પર્ણસમૂહના વિવિધ શેડ્સ સાથે વાવેતર કરવામાં આવે છે, જે આ વિસ્તારમાં લીલું આવરણ બનાવે છે.\nસરદાર સરોવર ડેમની મુલાકાત: સરદાર સરોવર ડેમ હિમાચલ પ્રદેશમાં ભાકરા (226 મીટર) અને ઉત્તર પ્રદેશમાં લખવાર (192 મીટર) પછી ભારતનો ત્રીજો સૌથી ઊંચો કોંક્રિટ ડેમ (163 મીટર) છે. ગુરુત્વાકર્ષણ બંધો માટે સમાવિષ્ટ કોંક્રિટના જથ્થાના સંદર્ભમાં, આ ડેમ 6.82 મિલિયન ક્યુબિક મીટરના કુલ જથ્થા સાથે વિશ્વમાં બીજા નંબરનો સૌથી મોટો ડેમ છે; 8.0 મિલિયન ક્યુબિક મીટરના કુલ જથ્થા સાથે યુએસએમાં ગ્રાન્ડ કુલી ડેમ પછી જ સૌથી મોટો છે.\nનૌકા વિહાર:ગુજરાત સ્ટેટ ફોરેસ્ટ ડેવલપમેન્ટ કોર્પોરેશન લિમિટેડ (GSFDC) એ ઇકો-ટૂરિઝમ પ્રવૃત્તિના ભાગરૂપે કેવડિયામાં પંચમૂલી તળાવ તરીકે ઓળખાતા ડાઇક-3માં બોટ રાઇડ શરૂ કરી છે. બહારની વ્યાવસાયિક સંસ્થાની મદદથી બોટિંગની સુવિધા વિકસાવવામાં આવી છે. કેવડિયા આવતા પ્રવાસીઓ પણ આ બોટ રાઈડ સાથે નૈસર્ગિક પ્રકૃતિનો આનંદ માણી રહ્યા છે.\nદરેક રાઈડનો કુલ સમયગાળો 45 મિનિટનો છે અને એક દિવસમાં આઠ રાઈડ ઓપરેટર દ્વારા ચલાવવામાં આવે છે. આ રાઈડ તમને ડાઈક-4 ના પાણીમાં લઈ જાય છે તેમજ સમગ્ર જળાશય લીલાછમ જંગલોથી ઘેરાયેલું છે. તળાવની આસપાસની ઇકોસિસ્ટમ વનસ્પતિ અને પ્રાણીસૃષ્ટિથી ખૂબ સમૃદ્ધ છે. આ બોટિંગ સુવિધા પ્રવાસીઓ માટે લોકપ્રિય સ્થળ બની ગયું છે. તમારા પરિવાર અથવા મિત્રો સાથે પંચમૂલી તળાવ ચોક્કસપણે એક યોગ્ય મુલાકાત છે. શું આને અલગ પાડે છે તે તેનું સ્થાન છે – જંગલના ગ્રોવની મધ્યમાં સેટ કરો.\nકેક્ટસ ગાર્ડન: કેક્ટસ ગાર્ડન સ્ટેચ્યુ ઓફ યુનિટી સાઈટ પર એક અનોખો બોટનિકલ ગાર્ડન છે, જે કેક્ટસ અને સુક્યુલન્ટ્સની વિશાળ વિવિધતા પ્રદર્શિત કરવા માટે બનાવવામાં આવ્યો છે, જે અનુકૂલનના સાચા ચમત્કારો છે. કેક્ટસ બગીચાના વિકાસ પાછળનો વિચાર એ છે કે રણની ઇકોસિસ્ટમનો અનુભવ જળચર વાતાવરણમાં સારી રીતે સંડોવાયેલો છે. 25 એકર ખુલ્લી જમીનમાં અને ગુંબજની અંદર 836 ચોરસ મીટર વિસ્તાર ધરાવતા 450 પ્રજાતિઓના6લાખ છોડ છે .\nએકતા નર્સરીઃ સ્ટેચ્યુ ઓફ યુનિટીની નજીકમાં એકતા નર્સરી વિકસાવવામાં આવી રહી છે, માનનીય વડાપ્રધાનના વિઝનને અનુરૂપ, મુલાકાતીઓ, જ્યારે તેઓ પાછા ફરે, ત્યારે તેમની સાથે એકતાના છોડ તરીકે રોપાઓ પાછા લઈ જવા જોઈએ. લક્ષ્યાંકિત 10 લાખ છોડમાંથી 0.3 મિલિયન છોડ ‘વેચાણ માટે તૈયાર’ તબક્કામાં છે અને અન્ય 0.7 મિલિયન છોડ ટૂંક સમયમાં તૈયાર થવાની સંભાવના છે.\nચિલ્ડ્રન ન્યુટ્રીશન પાર્ક: ચિલ્ડ્રન ન્યુટ્રીશન પાર્ક એ ભારતના માનનીય વડાપ્રધાન શ્રી નરેન્દ્ર મોદી દ્વારા કલ્પના કરાયેલ અને પ્રેરિત અનન્ય થીમ પાર્ક છે, જે કેવડિયા સંકલિત વિકાસના ભાગ રૂપે વિકસાવવામાં આવ્યો છે. તે “સાહી પોષણ દેશ રોશન” ની થીમ પર આધારિત તંદુરસ્ત આહાર અને પોષક મૂલ્યો વિશે બાળકોને ઉચ્ચ ગુણવત્તાનું મનોરંજન અને મહત્વપૂર્ણ જ્ઞાન પ્રદાન કરે છે. આખા પાર્કને બાળકોના ફાયદા માટે ડિઝાઇન અને અમલમાં મુકવામાં આવ્યું છે અને અત્યાધુનિક ટેકનોલોજીનો વ્યાપક ઉપયોગ કરવામાં આવી રહ્યો છે, જે પાર્કની મુલાકાત લેતા બાળકોને રસપ્રદ અનુભવ આપે છે.\nડીનો ટ્રેઇલ: નર્મદા ખીણમાં તાજેતરના ખોદકામથી જાણવા મળ્યું છે કે રાજસૌરસ નર્મડેન્સિસ, ડાયનાસોરની સ્થાનિક પ્રજાતિ, નર્મદા ખીણમાં ક્રેટેસિયસ સમયગાળા દરમિયાન અસ્તિત્વમાં હતી [‘કે-પીરિયડ’ તરીકે પણ ઓળખાય છે]. K-કાળ જુરાસિક સમયગાળો (145 મિલિયન વર્ષો પહેલા) અને પેલેઓજીન સમયગાળો (66 મિલિયન વર્ષો પહેલા) વચ્ચે ફેલાયેલો હતો.\nવિશિષ્ટ શિંગડા સાથે સ્થાનિક ડાયનાસોરની પ્રતિકૃતિ બનાવવામાં આવે છે અને મુલાકાતીઓ માટે પ્રદર્શિત થાય છે. પ્રતિકૃતિ અંદાજિત-મૂળ કદ કરતાં લગભગ ત્રણ ગણી છે; તેની લંબાઈ 75 ફૂટ અને ઊંચાઈ 25 ફૂટ છે. આ મુલાકાતીઓને ગ્રહ અને માનવજાતની ઉત્ક્રાંતિની ઝલક આપે છે અને આ વિસ્તારની પ્રાચીન વનસ્પતિ અને પ્રાણીસૃષ્ટિની સંપત્તિ અંગે જનજાગૃતિ લાવવાનો પ્રયાસ છે.\nજંગલ સફારી: વિશ્વના વિવિધ જૈવ-ભૌગોલિક પ્રદેશોના સ્વદેશી અને વિદેશી પ્રાણીઓ અને પક્ષીઓના અનોખા સંગ્રહ સાથેનો એક અત્યાધુનિક પ્રાણી ઉદ્યાન, વિશ્વની સૌથી ઊંચી પ્રતિમા “ધ સ્ટેચ્યુ ઑફ યુનિટી” ની નજીકની મનોહર ટેકરીઓ પર સ્થિત છે. કેવડિયા ખાતે “સરદાર સરોવર ડેમ”. આ પ્રાણીસંગ્રહાલય તમને વન્યજીવન જોવાની, પહાડીઓની મનોહર સુંદરતા માણવાની અને જીવનભરના મનોરંજક અનુભવોની સાહસિક અને રોમાંચક સફરમાં લઈ જશે.\nવિશ્વ વન: વિશ્વ વન એ વૈશ્વિક વન છે અને કુદરતી સૌંદર્યલક્ષી સૌંદર્ય પ્રદાન કરે છે. વિશ્વ વન (એક વૈશ્વિક વન) એ તમામ7ખંડોના મૂળ ઔષધિઓ, ઝાડીઓ અને વૃક્ષોનું ઘર છે જે વૈશ્વિક સંદર્ભમાં પણ ‘જૈવ-વિવિધતામાં એકતા’ ની અંતર્ગત થીમને દર્શાવે છે. વિશ્વ વન એ ગ્રહના તમામ જીવન સ્વરૂપોના સંદર્ભમાં જંગલોના જીવન ટકાવી રાખવાની દવાનું પ્રતીક છે. વિશ્વ વાન વિશ્વના દરેક ખંડનું પ્રતિનિધિત્વ કરતી વનસ્પતિનું વૈવિધ્યસભર એસેમ્બલ ધરાવે છે. વનસ્પતિને ચોક્કસ ઝોનના પ્રાકૃતિક જંગલને મળતી આવે તે રીતે ગોઠવવામાં આવે છે.\nમુલાકાત લેવાનો શ્રેષ્ઠ સમય: સ્ટેચ્યુ ઓફ યુનિટીની મુલાકાત લેવાનો શ્રેષ્ઠ સમય ઓક્ટોબરથી ફેબ્રુઆરીના ઠંડા મહિનાઓમાં છે, જો કે સાઇટ આખું વર્ષ ખુલ્લી રહે છે. સ્ટેચ્યુ ઓફ યુનિટી મંગળવારથી રવિવાર સુધી સવારે 8:00 વાગ્યે ખુલે છે અને સાંજે 6:00 વાગ્યે બંધ થાય છે. લેસર લાઈટ એન્ડ સાઉન્ડ શો સોમવાર સિવાય દરરોજ સાંજે 7:30 વાગ્યાથી જોઈ શકાશે. સ્ટેચ્યુ ઓફ યુનિટી જાળવણીના કામ માટે સોમવારે બંધ રહે છે.\nએકતા મોલ: એકતા મોલનું ખૂબ જ નામ, વિવિધતામાં એકતાનું પ્રતીક છે, જે ભારતીય સંસ્કૃતિની ઓળખ છે. અહીં એકતા મોલ ખાતે, ભારતના વિવિધ રાજ્યોમાંથી ખોલવામાં આવેલા હેન્ડલૂમ્સ, હેન્ડીક્રાફ્ટ્સ અને પરંપરાગત કાપડના શોરૂમ્સ ભારતીય હેન્ડિક્રાફ્ટ્સને પ્રોત્સાહન આપવા માટે એકસાથે આવ્યા છે, જે એકતા અને રાષ્ટ્રીય એકીકરણ માટે વપરાય છે. આ મોલ 35,000 ચોરસ ફૂટ વિસ્તારમાં ફેલાયેલો છે.\nભારતના પરંપરાગત કાપડ અને કારીગરી હસ્તકલાઓની જોમ અને વૈવિધ્યતાના મૂળમાં રહેલા આરામદાયક ખરીદીના અનુભવ માટે તે વન-સ્ટોપ-શોપ છે.2માળની ઇમારતમાં બનેલ, 20 એમ્પોરિયમ કાર્યરત કરવામાં આવ્યા છે અને દરેક એમ્પોરિયમ ભારતના ચોક્કસ રાજ્યનું પ્રતિનિધિત્વ કરે છે. તે હાથવણાટ અને હાથશાળના છૂટક વેચાણ માટે યોગ્ય પ્લેટફોર્મ છે, જે આપણા દેશમાં ગ્રામીણ રોજગાર અને કારીગરી ક્લસ્ટરોના સામાજિક વિકાસ માટે અભિન્ન છે.\nSOU સોવેનીર શોપ: મુલાકાતીઓ કેપ, ટી-શર્ટ, સ્ટેચ્યુ ઓફ યુનિટી પ્રતિકૃતિ, પેન, કી ચેઈન અને નોટ બુકના રૂપમાં સ્મૃતિ ચિહ્નો ખરીદીને તેમની મુલાકાતની ઘણી યાદો સાથે લઈ જઈ શકે છે, જે સ્થિત સોવેનીર શોપ પર ઉપલબ્ધ છે. સ્ટેચ્યુ ઓફ યુનિટી પાસે અને કેવડિયા ખાતે અન્ય કેટલાક સ્થળોએ પણ.\nએકતા ફૂડ કોર્ટઃ સ્ટેચ્યુ ઓફ યુનિટી પાસે 1617 ચોરસ મીટર વિસ્તારને આવરી લેતી એકતા ફૂડ કોર્ટ વિકસાવવામાં આવી છે. આ ફૂડ કોર્ટ આંતરરાષ્ટ્રીય ધોરણો અનુસાર બનાવવામાં આવી છે, જેમાં 650 લોકો બેસી શકે છે. ફૂડ કોર્ટ આંતરરાષ્ટ્રીય અને ભારતીય બંને પ્રકારની શ્રેષ્ઠ વાનગીઓ પ્રદાન કરે છે.\nSOU ફૂડ કોર્ટઃ સ્ટેચ્યુ ઓફ યુનિટી ખાતે 8,000 ચોરસ ફૂટ વિસ્તારને આવરી લેતી નવી ફૂડ કોર્ટ આવી રહી છે. આ ફૂડ કોર્ટ આંતરરાષ્ટ્રીય ધોરણો અનુસાર બનાવવામાં આવી રહી છે, જેમાં7રસોડા અને 650 લોકો માટે બેઠક ક્ષમતા છે. ફૂડ કોર્ટ આંતરરાષ્ટ્રીય અને ભારતીય બંને પ્રકારની શ્રેષ્ઠ વાનગીઓ ઓફર કરશે.\nઅમૂલ કાફે: અમૂલ પાર્લર શ્રેષ્ઠ ભારત ભવન કેમ્પસમાં સ્ટેચ્યુ ઓફ યુનિટી બસોના બસ શટલ પાર્કિંગ પાસે આવેલું છે.\nગુજરાતમાં ફરવા માટેના આકર્ષણો અને સ્થળો


‘હું અંતહીન પુરુષાર્થમાં માનનારો માણસ છું’ : ઋત્વિજ પટેલ – Cocktail Zindagi\n‘હું અંતહીન પુરુષાર્થમાં માનનારો માણસ છું’ : ઋત્વિજ પટેલ\nPublished on: November 20, 2018 2:58 pm\nLast updated on: November 20, 2018 2:58 pm\nBy – અંકિત દેસાઈ\nડૉક્ટર ઋત્વિજ પટેલે અભ્યાસ એમબીબીએસનો કર્યો છે, પરંતુ ડૉક્ટર તરીકેની પ્રૅક્ટિસ ન કરતાં તેઓ હાલમાં રાજકારણના ક્ષેત્રમાં કાર્યરત છે. ભાજપની એવીબીપીમાંથી વિદ્યાર્થી પરિષદની ચૂંટણીઓથી છાત્ર રાજનીતિની શરૂઆત કરનાર ઋત્વિજ પટેલ હાલમાં ભારતીય જનતા પક્ષના ગુજરાત એકમના યુવા મોરચાના અધ્યક્ષ છે. આવતા વર્ષે દેશની સામાન્ય ચૂંટણી આવી રહી છે ત્યારે યુવાપાંખના અધ્યક્ષ તરીકે તેઓ અત્યારથી ગ્રાઉન્ડ લેવલનું વર્ક કરી રહ્યા છે અને ભાજપને આગામી ચૂંટણીમાં ગુજરાતની લોકસભાની તમામ છવીસ બેઠકો મળે એના પ્રયત્નો કરી રહ્યા છે. આગામી ચૂંટણીની તૈયારીઓ વચ્ચે ડૉક્ટર ઋત્વિજ પટેલ ‘કૉકટેલ ઝિંદગી’ માટે સમય ફાળવે છે. તો પ્રસ્તુત છે એ મુલાકાતના અંશો.\nછોડ આએં હમ વો ગલિયાં\nઅમારો પરિવાર ડૉક્ટર્સનો પરિવાર છે. મારા ફાધર ગાયનેકોલૉજિસ્ટ છે, મારી વાઇફ ડેન્ટિસ્ટ છે અને હું એમબીબીએસ છું. હું નાનો હતો ત્યારથી તબીબ જગતની ઘણો નજીક રહ્યો છું, પરંતુ સાથોસાથ મારા પિતા રાષ્ટ્રીય સ્વયંસેવક સંઘ સાથે નિષ્ઠાપૂર્વક જોડાયેલા છે અને સંઘની ડૉક્ટર્સની જે સંસ્થા છે એમાં વિવિધ સ્તરીય ફરજો નિભાવતા રહ્યા છે. આ કારણે નાનપણથી જ રાષ્ટ્રભાવના અને સશક્ત રાષ્ટ્રનિર્માણની ભાવના મારામાં જાગૃત હતી અને એ માહોલમાં જ મારો ઉછેર થયો.\nસ્વાભાવિક છે કે પપ્પા ડૉક્ટર હતા એટલે મારે પણ ઑર્થોપેડિક સર્જ્યન બનવું હતું અને એ સપના સાથે જ હું ભણતરમાં અત્યંત મહેનત પણ કરતો. એ સમયે બારમા ધોરણમાં મારા બાણું ટકા હતા અને મેં અમદાવાદમાં જ મેડિકલ કોલેજમાં ઍડ્મિશન લીધું. પરંતુ આગળ કહ્યું એમ સંઘ પરિવારના સંસ્કારો પણ સમાંતરે મારી અંદર વિસ્તરી રહ્યા હતા એટલે કૉલેજમાં હું ગુજરાત યુનિવર્સિટીના સ્ટુડન્ટ યુનિયનમાં જનરલ સેક્રેટરી બન્યો. પાંચ વર્ષ હું સેક્રેટરી રહ્યો તો ત્યાર પછી મેડિકલ ફૅકલ્ટીનો પહેલો એવો સ્ટુડન્ટ બન્યો જે સેનેટની ચૂંટણી લડ્યો અને જીત્યો. આજેય હજી એ રેકૉર્ડ છે કે મેડિકલ ફૅકલ્ટીનો કોઈ વિદ્યાર્થી આ પ્રકારની કોઈ ચૂંટણી લડ્યો હોય. જોકે ત્યારથી શરૂ થયેલી રાજકીય સફર આજ સુધી ચાલુ જ રહી અને સ્ટુડન્ટ યુનિયનમાંથી ભારતીય જનતા પક્ષના યુવા મોરચામાં આવ્યો. અહીં વિવિધ જવાબદારીઓ નિભાવતો આજે ભારતીય જનતા પક્ષના યુવા મોરચાનો પ્રદેશ અધ્યક્ષ બન્યો.\nએવું નથી કે મેં ક્યારેય ડૉક્ટર તરીકે પ્રૅક્ટિસ કરી જ નથી. હું પ્રદેશ કોષાધ્યક્ષ હતો ત્યાં સુધી મેં પ્રૅક્ટિસ કરી જ છે. સ્ટર્લિંગ હોસ્પિટલમાં લિવર ટ્રાન્સપ્લાન્ટ યુનિટમાં મેડિકલ ઑફિસર તરીકે મેં ત્રણ વર્ષ કામ કર્યું હતું, પરંતુ પછી ઉત્તરોઉત્તર પક્ષની જવાબદારીઓ વધતી ગઈ. એ સમય દરમિયાન બનાસકાંઠામાં વિધાનસભાની પેટાચૂંટણી આવી ત્યારે પ્રદીપસિંહ જાડેજાએ મને ચૂંટણીનો યુવામોરચાનો ઇન્ચાર્જ બનાવ્યો, જે મારા માટે ફુલટાઇમ જૉબ હતી. એ સમયે હું નોકરી છોડું તો જ પક્ષની કામગીરીને સમય આપી શકું એમ હતું અને પ્રદીપસિંહજીએ પણ મને પક્ષની કામગીરીમાં સો ટકા આપવાની જ સલાહ આપી એટલે મેં મેડિકલ ઑફિસર તરીકેની નોકરી છોડી દીધી અને પક્ષનાં કામોમાં સંપૂર્ણપણે પરોવાયો.\nપગલું ભર્યું કે ના હટવું, ના હટવું\nહા, એ વાત સાચી છે કે હું મારા મેડિકલ પ્રોફેશનને ઘણો મિસ કરું છું. હવે તો એવી સ્થિતિ છે કે મેડિસિનને લગતાં નવાં ડેવલપમેન્ટ્સ કે નવી ટેક્નિક્સ વિશે મને બહુ ઓછી જાણ હોય છે. આ કારણે ક્યારેક ઇમર્જન્સી વખતે અથવા અન્ય કોઈક કિસ્સામાં મારે કોઈને દવા સજેસ્ટ કરવાની હોય તો મારે મારા જુનિયર અથવા કલિગને પૂછવું પડે છે કે આમાં કઈ દવા લેવાય?\nજોકે મારો ક્લિનિકલ ઍસ્પેક્ટ ભલે છૂટી ગયો હોય, પરંતુ ઍકૅડેમિક ઍસ્પેક્ટ હજી બરકરાર છે. કર્ણાવતી સ્કૂલ ઑફ ડેન્ટિસ્ટ્રીમાં હું લેક્ચરર છું અને એ રીતે મેડિકલ પ્રોફેશનની નજીક રહેવાનો પ્રયત્ન કરું છું.\nસાથે જ હું એ બાબત પણ સ્પષ્ટપણે માનું છું કે જીવનમાં ભલે કોઈ પણ કામ કરતા હોઈએ, પરંતુ એમાં આપણે આપણી સમગ્ર ઊર્જા અને તમામ ક્ષમતાઓને કામે લગાડી દેવી જોઈએ. એટલે મેડિકલ પ્રોફેશનથી ભલે હું દૂર થયો છું, પરંતુ પક્ષનાં કામો અને મારી જવાબદારીઓથી પણ હું એટલો જ ખુશ છું અને એ કામોમાં મારા સો ટકા આપી રહ્યો છું.\nવો લમ્હે જો અનછૂએ રહે\nહું અત્યંત ખેલદિલી અને નમ્રતાથી સ્વીકારું છું કે હું પરિવાર અને રાજકારણ વચ્ચે બૅલૅન્સ રાખવામાં ફેઇલ ગયો છું. મારો સ્વભાવ એવો છે કે મને મળેલી જવાબદારી અથવા મેં હાથમાં લીધેલા કોઈ કામને હું શ્રેષ્ઠ રીતે પાર ન પાડું ત્યાં સુધી મારા જીવને શાંતિ નથી મળતી. આ કારણે પરિવાર જીવનમાં મેં કેટલીક બાબતો ગુમાવી છે અને એમાંની કેટલીક બાબતો એવી છે જે જીવનમાં ફરી ક્યારેય નથી આવવાની.\nદાખલા તરીકે હું જ્યારે યુવા મોરચાનો કોષાધ્યક્ષ હતો ત્યારે ગાંધીનગર મ્યુનિસિપલ કૉર્પોરેશનની ચૂંટણી હતી અને ત્યારે ફીલ્ડમાં મારે ઘણી જવાબદારીઓ નિભાવવાની હતી. બિલકુલ એ જ સમયમાં મારા દીકરાનો જન્મ થયો અને મારી જવાબદારીને કારણે હું મારા દીકરાના જન્મ પછી બહુ થોડા કલાકો તેની સાથે રહી શક્યો હતો. દીકરો જન્મેલો એ રાતથી જ હું ફીલ્ડમાં આવી ગયો હતો!\nએ જ રીતે બનાસકાંઠામાં પૂર હતું ત્યારે ભારતીય જનતા પક્ષ દ્વારા પૂરગ્રસ્તવિસ્તારોમાં શિક્ષણકિટ વહેંચવામાં આવી રહી હતી. એ સમયે મારા દીકરાની બાબરી ઉતારવાની હતી અને અમારામાં બાબરીનું ઘણું મહત્ત્વ હોય છે, પરંતુ પક્ષની મારી જવાબદારીઓને કારણે હું એ પ્રસંગમાં ગેરહાજર હતો અને બનાસકાંઠાના વાવમાં શિક્ષણકિટ વહેંચી રહ્યો હતો. મનેય એ બાબતનો અહેસાસ હતો કે ખુશીના કહી શકાય એવા પ્રસંગોએ મારે હાજર રહેવાનું હતું, પરંતુ હું મારા પરિવાર સાથે હાજર ન રહી શક્યો.\nત્રણેક વર્ષથી પરિવાર સાથે ફિલ્મો જોવા જવાનું કે નાટકો માણવા જવાનું સદંતર બંધ થયું છે. બીજી એક મહત્ત્વની અંગત વાત પણ મને યાદ આવે છે કે ગયા વર્ષની વિધાનસભાની ચૂંટણી દરમિયાન અમે ગુજરાતની તમામ વિધાનસભા બેઠકો પર ‘વિજય ટંકાર યુવા સંમેલન’ યોજ્યું હતું. એમાં સોએક જેટલી જગ્યાઓએ તો હું પોતે ગયો હતો અને એ સંમેલનોને કારણે હું અત્યંત વ્યસ્ત હતો. ત્યારે હું મહિનાઓ સુધી ઘરથી બહાર રહેતો અને એ દરમિયાન મારી મમ્મીની મેજર સર્જરી થઈ. જોકે એ દિવસે મારે સર્જરીનું ટૅન્શન ફેસ નહોતું કરવું એટલે હું પક્ષના આઇટી સેલની બેઠકમાં હાજર રહ્યો હતો. એ દિવસ હતો 10 ઑક્ટોબર, 2017નો. ઑપરેશન થયાની રાત્રે હું હૉસ્પિટલ પહોંચ્યો. મેં મમ્મી સાથે ઇશારામાં વાત કરી અને એ રાત ત્યાં જ રોકાઈ ગયો. અગિયારમી ઑક્ટોબરની સવારે મેં જોયું કે મમ્મી ઘણી સારી છે એટલે ડૉક્ટર્સ સાથે વાતચીત કરીને હું ફરી ગુજરાત વિકાસયાત્રા માટે નીકળી ગયો.\nપછીના બે દિવસ હું મમ્મી વિશે ફોન પર પૂછતાછ કરતો રહ્યો, પરંતુ તેરમી ઑક્ટોબરે સવારે મને ખબર પડી કે મમ્મીની તબિયત ઘણી બગડી હતી. એટલે હું તેની પાસે જવા રવાના થયો. તેરમી તારીખે બપોરે ત્રણ વાગ્યે હું તેમની પાસે પહોંચ્યો અને સાંજે સાડાનવે મમ્મીનું અવસાન થયું. ત્યારે મને બહુ ફીલ થયેલું કે મમ્મીને જ્યારે મારી જરૂર હતી અથવા તેને એવી ઇચ્છા હતી કે હું તેની સાથે રહું એવા સમયે હું તેની સાથે ન રહી શક્યો. આ એવા લૉસ છે, જે ક્યારેય રિપેર ન કરી શકાય અને એનો પસ્તાવો મને હંમેશાં થાય છે.\nરાજકારણની ભાગાદોડીમાં જીવનની ઘણી અંગત અને મહત્ત્વની મોમેન્ટ્સ મેં મિસ જરૂર કરી, પણ અગેઇન હું એવું માનું છું કે દેશને સમર્પિત એક વ્યક્તિ માટે સૌથી પહેલાં દેશ આવે, પછી પક્ષ આવે અને છેલ્લે પોતાની જાત આવે. પણ એક યંગસ્ટર તરીકે હું એમ માનું છું કે રાજકારણ અને પરિવાર વચ્ચે બૅલૅન્સ હોવું જરૂરી છે. હું એ દિશામાં પ્રયત્ન જરૂર કરી રહ્યો છું. તમને જાણીને આશ્ચર્ય થશે અને કદાચ હસવું પણ આવશે, પરંતુ મારો દીકરો હજી હમણાં મને સરખો ઓળખતો થયો છે! જોકે હવે અમારું બૉન્ડિંગ વધી રહ્યું છે અને હું પણ ઘરે હોઉં કે મને થોડો પણ સમય મળે ત્યારે મારા દીકરા સાથે સમય પસાર કરું છું.\nપુરુષાર્થ હી તો વીર કા પ્રમાણ હૈ\nહું પુરુષાર્થમાં માનું છું અને મારો પુરુષાર્થ અંતહીન છે. આ કારણે હું મારા પરિવારને સમય નથી આપી શકતો કે મારું ગમતું કામ નથી કરી શકતો કે મારી જાત માટેય સુધ્ધાં સમય નથી ફાળવી શકતો. નિરાંત કોને કહેવાય કે રિફ્રેશમેન્ટ કોને કહેવાય એની છેલ્લાં કેટલાંક વર્ષોથી ખબર જ નથી. તોય હું સતત ઊર્જાવાન રહું છું અને મારી ક્ષમતાઓને વિસ્તારતો રહું છું. મને સતત ઊર્જાવાન રહેવાની અને પુરુષાર્થ કરવાની પ્રેરણા નરેન્દ્રભાઈ મોદી, અમિત શાહ, વિજય રૂપાણી કે જિતુ વાઘાણી જેવા લોકો પાસેથી જ મળતી રહે છે.\nરચનાત્મક કાર્યો કરતો રહીશ\nવડાપ્રધાન નરેન્દ્રભાઈ પાસેથી પ્રેરણા લઈને થોડા મહિનાઓ પહેલાં મેં એક યુથપાર્લમેન્ટનું આયોજન કર્યું હતું અને ભવિષ્યમાં પણ આવા રચનાત્મક કાર્યક્રમો કરવાનો છું, જે કોઈ એક જ પક્ષ કે વિચારધારાથી ઉપર હશે. ગાંધીનગરમાં યોજાયેલી યુથ પાર્લમેન્ટમાં પણ અમે મીનાક્ષી લેખી કે ડૉક્ટર સંબિત પાત્રા સિવાય સૅમ પિત્રોડા કે પ્રિયંકા ચતુર્વેદી જેવા વક્તાઓને બોલાવીએ છીએ અને આજના યુવાનોની સમસ્યા કે જરૂરિયાત કે સોશિયલ મીડિયાના થઈ રહેલા નકારાત્મક ઉપયોગ જેવી બાબતોની ચર્ચા કરીએ છીએ. આ ચર્ચાઓમાંથી જે અર્ક નીકળે એ અમે રાજ્ય સરકાર કે કેન્દ્ર સરકાર સુધી પહોંચાડીએ છીએ અને સમસ્યાઓની દિશામાં સકારાત્મક પગલાં લઈએ છીએ.\nકલ કી કલ જાને\nરાજકારણમાં આકસ્મિક રીતે આવ્યો એમ કહું તો ચાલે, કારણ કે મારે તો એમબીબીએસ થઈને તબીબ તરીકેની કારકિર્દી બનાવવી હતી. જોકે કૉલેજકાળમાં જ દિશાફેર થઈ અને મને યુવા મોરચાની જવાબદારીઓ મળી. મેં ક્યારેય કોઈ પદની આશા નથી રાખી કે નથી તો કોઈ ચોક્કસ જગ્યાએ પહોંચવાના ગોલ સાથે હું રાજકારણમાં આગળ વધી રહ્યો. જ્યારે હું યુવા મોરચામાં જોડાયો ત્યારે મને ખબર નહોતી કે ન તો મને એવી અપેક્ષા હતી કે હું યુવા મોરચાનો અધ્યક્ષ બનીશ. ભવિષ્યમાં પણ મારો અભિગમ આ જ રહેશે. મારું ધ્યેય માત્ર એટલું જ છે કે મને જે કામ મળે એ મારે નિષ્ઠાપૂર્વક કરવું છે. બીજું, હું મૂલ્યોમાં ઘણું માનું છું એટલે મારી રાજનીતિ પણ મૂલ્યો આધારિત જ હશે. એ સિવાય મારી વ્યક્તિગત મહત્ત્વાકાંક્ષા કોઈ નહીં હોય.\nએક ઋત્વિજ યે ભી\nઅધ્યાત્મ મારું પૅશન છે અને હું અધ્યાત્મમાં રમમાણ રહેવાનું પસંદ કરું છું. આ સિવાય મને ડાન્સ કરવો ગમે અને ઑફબિટ ફિલ્મો લખવી કે ડિરેક્ટ કરવી પણ ગમે. મેં ફિલ્મ પ્રોડક્શનનો કોર્સ કર્યો છે અને ઘણી શોર્ટ ફિલ્મો પણ બનાવી છે. આમ તો મને ગેજેટ્સનો શોખ ઓછો છે, પરંતુ હમણાં-હમણાં મને ઇચ્છા થયા કરે છે કે હું આઇવૉચ અને ઍરપૉડ પહેરું, જેથી વારંવાર ગજવામાંથી ફોન ન કાઢવો પડે અને હું આસાનીથી ફોન પર વાતો કરી શકું.\nછૂટા પડતા અગાઉ ઋત્વિજ પટેલને અમે રાજકારણ અને અન્ય મુદ્દે પણ કેટલાક સવાલો પૂછ્યા. પ્રસ્તુત છે એ સવાલ-જવાબ.\nતમારા રાષ્ટ્રવાદમાં ગાંધીજીનું સ્થાન શું? હમણાં થોડા સમયથી કેટલાક લોકો ગાંધીજીને ખોટા ચીતરવાના ઘણા પ્રયત્નો કરી રહ્યાં છે.\nગાંધીજી આપણા રાષ્ટ્રપિતા છે અને તેમણે દેશ માટે અને સામાજિક સમરસતા માટે અનન્ય યોગદાન આપ્યું છે અને હું એને સમર્થન આપું છું. વળી ગાંધીજીને ખોટા ચિતરનારાઓનું અમે ક્યારેય સમર્થન કરીએ જ નહીં. અરે, ગાંધીજીની દોઢસોમી જયંતી જ અમે ઊજવી રહ્યા છીએ.બાકી ગાંધીજીનો લાભ કોણે કઈ રીતે લીધો એ જાણવું હોય તો આપણે એક અલાયદો ઇન્ટરવ્યુ રાખવો પડે. ગાંધીજી કે સરદાર પટેલ જેવા નેતાઓ અમારા આદર્શ છે અને અમે તેમનાં મૂલ્યો પર જ ચાલીએ છીએ. ગાંધીજીની વિચારધારા કે તેમની વાતો અમારાથી પર નથી અને અમે બિલકુલ તેમને સમર્થન આપીએ છીએ.\nઆજકાલ નવી કૉઇન થયેલી અર્બન નક્સલિઝમ ટર્મ શું છે? નક્સલવાદ તો ભૂખનો, અસંતોષનો પ્રશ્ન હતો.\nઅરે ના-ના, નક્સલવાદ ભૂખનો નહીં, કૉન્ગ્રેસની સરકારની નિષ્ફળતાઓનો પ્રશ્ન છે. તેમણે દેશના શોષિતો, પીડિતો, વંચિતો કે દેશના છેવાડાના માણસ માટે કંઈ ન કર્યું ત્યારે જ તો આ પ્રશ્ન ઊભો થયો. એમાં આપણી કમનસીબી એ છે કે દેશવિરોધી તત્ત્વો એ સમસ્યાનો જુદી રીતે દુરુપયોગ કરી રહ્યાં છે. બાકી રાષ્ટ્રીય સ્વયંસેવક સંઘ તો પંચનિષ્ઠામાં અને લક્ષ અંત્યોદય, પથ અંત્યોદયમાં માને છે.\nજોકે મુદ્દો એ છે કે સસ્તી પ્રસિદ્ધિ માટે કે રાજકીય લાલસા માટે જે આ અર્બન નક્સલાઇટ્સ પેદા થઈ રહ્યા છે એમનો અમે સામનો કરીશું અને તેઓ જે ભાષામાં સમજે એ ભાષામાં તેમને જવાબ આપીશું. ઋત્વિજ પટેલને કોરાણે મૂકી દો કે ભારતીય જનતા પક્ષના નેતાને ભૂલી જાઓ, પરંતુ આપણા દેશની ધરતી પર ‘અફઝલ હમ શર્મિંદા હૈં તેરે કાતિલ ઝિંદા હૈં’ જેવા નારા બોલાય ત્યારે દેશના એક નાગરિક તરીકે તમારું લોહી કેમ ન ઊકળી ઊઠે? અરે ભાઈ, જે માણસે દેશની લોકશાહીનું મંદિર એવી સંસદ પર હુમલો કરાવ્યો એ માણસને ફાંસી અપાય એમાં તમે શર્મિંદા શેના થાઓ છો? ‘ભારત તેરે ટુકડે હોંગે ઇન્શાઅલ્લાહ ઇન્શાઅલ્લાહ’ અરે ભાઈ, શું છે આ? આ અર્બન નક્સલિઝમ જ છે અને એને કોઈકાળે સહન ન કરી શકાય.\nવર્ગવાદ અને જ્ઞાતિવાદનું રાજકારણ ક્યારે દૂર થશે? આખરે મંત્રીમંડળોમાં પણ જ્ઞાતિ અને વર્ગને ધ્યાનમાં રાખીને પ્રાધાન્ય અપાય છે. ત્યારેય લાયકાતને પછી ધ્યાનમાં લેવાય છે\nહું માનું છું ત્યાં સુધી સમાજના દરેક વર્ગને સ્થાન મળે અને દરેક વિસ્તારના પ્રતિનિધિને તક મળે એ હિસાબે મંત્રીમંડળો નક્કી થતાં હોય છે. જ્યાં સુધી વર્ગવાદ કે જ્ઞાતિવાદની રાજનીતિની વાત છે તો અમે એવી રાજનીતિ નથી કરતા.\nતમે પોતે પણ પાટીદાર છો. પાટીદાર અનામત આંદોલનને તમે કઈ રીતે જુઓ છો અને શું પાટીદારોને અનામત મળવી જોઈએ?\nભારતીય જનતા પાર્ટી સમાજિક સમરસતામાં માને છે. પાટીદાર આંદોલન કે અન્ય કોઈ પણ આંદોલન એ વર્ગવિગ્રહ કરાવવાના હેતુથી જ કરાયું છે જેનો આશય કોઈ પ્રજા કે સમાજના લાભ માટેનો નહીં, પરંતુ પોતાની વોટબૅન્ક ઊભી કરવા માટેનો છે. આવું ગંદું રાજકારણ કરવા પાછળનું માસ્ટર માઇન્ડ કૉન્ગ્રેસ છે, પરંતુ સમય સમયનું કામ કરતો જ હોય છે અને એટલે જ પાટીદાર સમાજ કે અન્ય કોઈ પણ સમાજના લોકો તેમના ખરાબ ઇરાદાઓ વિશે જાણી ચૂક્યા છે, જેનું રિફ્લેક્શન એક વર્ષ પહેલાં યોજાયેલી ગુજરાત વિધાનસભાની ચૂંટણીમાં જોવા મળ્યું હતું.\nહું કહીશ કે પાટીદાર સમાજના સંસ્કાર અને સહકારથી જ મારી પ્રગતિ થઈ છે; પરંતુ મને જે નેતૃત્વ મળ્યું છે એ માત્ર પાટીદાર સમાજનું જ નેતૃત્વ નથી, તમામ સમાજ કે વર્ગોના યુવાનોનું મારે નેતૃત્વ કરવાનું છે અને બધાને ન્યાય મળે અને બધાની પ્રગતિ થાય એ દિશામાં હું હંમેશાં કાર્યરત્ રહ્યો છું.\nહવે પાટીદારોને અનામત મળવી જોઈએ કે નહીં એની વાત કરીએ તો હું કહીશ કે આર્થિક તર્જ પર અનામત મળવી જ જોઈએ અને ભારતીય જનતા પક્ષની સરકાર ગુજરાતની પહેલી સરકાર છે જે 10 ટકા ઈબીસી લાવી છે.\n2019ની તૈયારી કેવી ચાલે છે?\nતડામાર અને જોરદાર. આવતી ચૂંટણીમાં પણ શિર્ષસ્થ નેતાઓની મહેનત અને તેમના માર્ગદર્શન હેઠળ છવીસે છવીસ બેઠકો ભાજપ જીતી લેવાનું છે.\nખરેખર એવું થશે ખરું? ગઈ વિધાનસભામાં જે પ્રકારના આંકડા જોવા મળ્યા એ હિસાબે લોકસભામાં બધી બેઠકો આવશે ખરી?\nશું કામ નહીં આવે? આવશે જ. હું તો કહીશ કે માત્ર અગલી બાર નહીં, હર બાર મોદી સરકાર બાર બાર, મોદી સરકાર.\nફોટોગ્રાફ્સ: એલિવિએટ સ્ટુડિયો


નામ થી કુંડળી મિલાન - match Kundli with name\nહોમ » મફત રિપોર્ટસ » નામ થી કુંડળી મિલાન\nહવે તમે જન્મ તારીખ, સમય અને સ્થળને જાણ્યા વિના ભવિષ્યની કન્યા અને વર ના નામ સાથે કુંડળી મેચ કરી શકો છો. નામ મુજબનું આ જન્માક્ષર સાધન વૈદિક જ્યોતિષના સિદ્ધાંતો પર આધારિત છે, જે તમારી અને તમારા સાથીની કુંડળી ની સંપૂર્ણ ગણતરી કર્યા પછી તમને પરિણામ આપશે. નામ પ્રમાણે કુંડળી ની મેળ ખાવાથી તમને બધી યોગ્યતાઓ અને અનિષ્ટો વિશે માહિતી મળશે. તમે ટૂંક સમયમાં આ પૃષ્ઠ પર મૂકવા માટેના ફોર્મમાં તમારા જલ્દી થી જીવનસાથીનું નામ ભરીને તમારી મફત કુંડળી સાથે મેળ કરી શકો છો.\nછોકરા નું નામ\nછોકરી નું નામ\nજન્મની વિગતો જાણ્યા વિના કુંડળી ની મેચિંગ કરો\nનામ પ્રમાણે કુંડળી સાથે મેળ ખાવાથી લોકો ઘણીવાર દ્વિધામાં મૂકે છે. તેમના કહેવા પ્રમાણે, નામનો ઉપયોગ કરીને જન્માક્ષર પૂર્ણ રીતે યોગ્ય નથી, એટલે કે તેમાંથી નીકળેલા તારણો યોગ્ય હશે કે નહીં? લોકો કુંડળી ની મેચ કરવા માટે વિવિધ પદ્ધતિઓનો ઉપયોગ કરે છે. તેમની વચ્ચે સૌથી સહી અને સચોટ છે જન્મ તારીખ, સમય અને જન્મ સ્થળ અનુસાર બહાર કાડેલી કુંડળી. પરંતુ જો જોવામાં આવે તો, આપણામાંના ઘણા એવા છે જેમને તેમની તારીખ, સમય અને જન્મ સ્થળ વિશે જાણ નથી, જેના કારણે તેઓ જ્યોતિષીય લાભથી વંચિત છે. તમારી સમસ્યા હલ કરવા માટે, અમે આ સુવિધા એટ્રોસેજ પર રજૂ કરી છે જે તમને જન્માક્ષરને તમારા નામ સાથે મેચ કરવામાં મદદ કરશે. તેનો ઉપયોગ કરવો ખૂબ જ સરળ છે અને તેની સહાયથી તમને જે પણ માહિતી મળશે તે તમારા માટે ખૂબ મદદરૂપ થશે.\nનામ દ્વારા કુંડળી મિલાન કેવી રીતે કરવું?\nનામ અનુસાર, કુંડળી મેળ ખાવાનો અર્થ નક્ષત્ર અનુસાર છોકરા અને છોકરી બંનેના ગુણો સાથે મેળ ખાવાનો છે. આમાં તે બંનેના નામથી જાણવા મળે છે કે તેમના કેટલા ગુણો મળી રહ્યા છે અને તેમના લગ્ન કેવી રીતે કરવામાં આવશે. ગણતરી મુજબ, 36 મિલકતો મેળવવી એ લગ્ન માટે એક શુભ સંકેત માનવામાં આવે છે.\nજ્યારે કોઈ નામ કુંડળી સાથે નામથી મેળ ખાય છે, ત્યારે અમુક સંજોગોમાં કરવામાં આવતી ગણતરી સંપૂર્ણ રીતે યોગ્ય નથી. આવી સ્થિતિમાં, બે સંજોગો થાય છે, પ્રથમ, તમારા નામની ગણતરી જન્મ સમયની ગણતરી દ્વારા કરવામાં આવી હતી અને બીજો, કે તમે તે સમયે આવા પ્રિય નામનું નામ આપ્યું હતું.\nજૂના સમયમાં, જ્યારે કોઈના ઘરે બાળકનો જન્મ થયો હતો, ત્યારે કુટુંબિક જ્યોતિષ અથવા પંડિતને તેમની સલાહથી બાળકનું નામ આપવામાં આવ્યું હતું. જ્યોતિષવિદ્યામાં બાળકના નામનો પહેલો અક્ષર જન્મના સમય પ્રમાણે કહેતો હતો, જેમાંથી બાળકનું નામ વિચારવામાં આવતું હતું, પરંતુ આજના આધુનિક સમયમાં લોકો કોઈ પણ જ્યોતિષીય ગણતરી વિના બાળકનો જન્મ લેતા પહેલા નામનો વિચાર કરે છે. જે જ્યોતિષીય દ્રષ્ટિકોણ મુજબ યોગ્ય નથી. આવી સ્થિતિમાં, ભવિષ્યમાં આ નામ પરથી જન્માક્ષર મેળ ખાય છે તે જ્યોતિષ શાસ્ત્ર દ્વારા સૂચવેલ નામ જેટલું સચોટ અને સચોટ નથી.\nચાલો કહીએ કે જન્મના સમય અનુસાર, તમારા બાળકનું નામ "ત" થી બહાર આવ્યું છે પરંતુ તમે બાળકનું નામ "સ" અક્ષર રાખ્યું છે, તેથી ભવિષ્યમાં જો તમારું બાળક તેની કુંડળી જોશે અથવા જો તે કુંડળી સાથે મેળ ખાશે તો તે કરશે જે ખોટું હશે તે મુજબ કરશે. કારણ કે તમે તે પત્ર રાખ્યો ન હતો જેનું નામ હોવું જોઈએ. આવી સ્થિતિમાં, જો નામની નિશાની સાચી નથી, તો નિષ્કર્ષ સંપૂર્ણપણે યોગ્ય નહીં હોય.\nઆજકાલ આ ટૂલ એકદમ લોકપ્રિય છે જેને લોકો કુંડળી મેચ કરવા માટે વાપરી રહ્યા છે. જો જન્મનો સમય જાણીતો નથી, તો તમે નામનો ઉપયોગ કરી શકો છો. નામ દ્વારા જન્માક્ષર સાથે મેળ ખાતી વખતે, ચંદ્રના ગુણધર્મો વર વધૂ ની ઘરની રાશિમાં સ્થાન શોધીને જાણીતા છે. આમાંથી મેળવેલું પરિણામ તમારા ભાવિષ્ય અને આવતા લગ્ન જીવન માટે પણ મદદરૂપ થશે.


ડૉલર-બોન્ડમાં તેજી થતાં સોના-ચાંદીમાં ગાબડાં\nઅમેરિકી ડોલરના મૂલ્યમાં 16 મહિનાનો ટોચનો ભાવ જોવાયો છે અને ટ્રેઝરી યીલ્ડમાં પણ જોરદાર ઉછાળો આવતા સોનામાં ગાબડું પડ્યું હતુ. વૈશ્વિક બજારમાં સોનાનો ભાવ ગઇકાલ રાતથી શરું થયેલા કડાકામાં 1800 ડોલરની અંદર ઉતરી જઇને 1796 ડોલરના સ્તરે પહોંચી ગયો હતો. ચાંદીનો ભાવ પણ 23.77 ડોલરની સપાટી સુધી નીચે આવી ગયો હતો. આવતા વર્ષમાં અમેરિકા દ્વારા વ્યાજના દરમાં વધારો કરવામાં આવશે અને બોન્ડ ટેપરીંગ પણ શરૂ થશે એ ગણતરીએ સોનામાં ભારેખમ વેચવાલી નીકળી હતી. સોનાની ખરીદી સામાન્ય રીતે ફુગાવા સામે હેજરુપે કરવામાં આવતી હોય છે. વ્યાજદરમાં વધારો થાય તો ડોલરમાં તેજી આવે અને બોન્ડ પણ વધે એ ગણતરીએ સોનામાં ભારે વેચવાલી નીકળી હતી. ફંડોએ સોનું દિવાળી આસપાસથી ખૂબ ઉંચકી નાંખ્યું હતુ આમ તેજીના ફુગ્ગામાંથી હવા નીકળી ગઇ છે.\nજાણકારો કહે છે, સોનામાં મંદીમાં આવી જવા જેવું નથી. ફુગાવો હજુ ઉંચો છએ. કોરોનાને કારણે યુરોપમાં લોકડાઉન જેવા અંકુશો આવ્યા છે. વળી, વ્યાજદરમાં સમયસર વધારો ન થાય અને વિલંબ કરવામાં આવે તો પણ બજારમાં ફરીથી ખરીદી નીકળી શકે છે. રાજકોટની ઝવેરી બજારમાં 24 કેરેટ સોનાનો ભાવ 10 ગ્રામે રૂ.880ના ઘટાડામાં રૂ.49450 અને મુંબઇમાં રૂ. 1008 તૂટી જતા રૂ. 47826 હતો. ચાંદીનો ભાવ રાજકોટમાં એક કિલોએ રૂ. 1700 ઘટીને રૂ. 64800 તથા મુંબઇમાં રૂ. 2048 તૂટીને રૂ. 63781 હતો.


Home ભારત આસ્થા: UAE ક્રાઉન પ્રિન્સના પ્રતિનિધિ અલી રાશિદનો તુંગનાથ મંદિરમાં હવન\nઉત્તરાખંડમાં આવેલું ભગવાન તુંગનાથનું મંદિર એટલું તો પ્રસિદ્ધ છે કે UAEના ક્રાઉન પ્રિન્સના પ્રતિનિધિ મોહમ્મદ અલી રાશિદ અલ બાર અહીં આવીને પૂજાવિધિ અને હવન કરી ગયા હતા.\nદહેરાદૂન: યુનાઇટેડ આરબ અમિરાતના (UAE) ક્રાઉન પ્રિન્સ શેખ ખલીફા બિન ઝાયદ અલ નહ્યાનના પ્રતિનિધિ મોહમ્મદ અલી રાશિદ અલ બારે ઉત્તરાખંડના પ્રસિદ્ધ તુંગનાથ મંદિરમાં પૂજાવિધિ કરી હતી. ગત શનિવારે તેઓએ નવી દિલ્હીથી અહીં ચાર્ટર્ડ હેલિકોપ્ટર દ્વારા આવી પહોંચ્યા હતા અને અહીંની ધાર્મિક વિધિમાં ભાગ લીધો હતો.\nઅલી રાશિદે અહીં હવન પણ કર્યો હતો અને ભગવાન તુંગનાથને ચાંદીની છત્રી અને છડી અર્પણ કરી હતી. અલી રાશિદે બાદમાં કહ્યું હતું કે તેઓ આ મંદિરની ભવ્યતાથી તેમજ તેના સૌંદર્યથી અતિશય અભિભૂત થયા છે. તેમણે ઉમેર્યું હતું કે તેઓ ભગવાન તુંગનાથ પ્રત્યે અખૂટ આસ્થા ધરાવે છે.\nઉત્તરાખંડના ઉખીમઠમાં આવેલા તુંગનાથના મંદિરે જવા જ્યારે અલી રાશિદ દિલ્હીથી દહેરાદૂન પહોંચ્યા ત્યારે ત્યાં બદ્રીનાથ-કેદારનાથ ધામના પદાધિકારીઓ અને જીલ્લા પ્રશાસનના અધિકારો તેમનું સ્વાગત કરવા માટે એરપોર્ટ પર ખાસ ઉપસ્થિત રહ્યા હતા. અહીંથી તેઓ મોટરમાર્ગે ચોપતા ગયા હતા અને ત્યાંથી ત્રણ કિલોમીટર ઘોડા પર બેસીને તુંગનાથ ધામમાં દર્શન કરવા પહોંચ્યા હતા. અહીં તેઓ બે કલાક રોકાયા હતા અને વિશેષ પૂજામાં હિસ્સો લીધો હતો.\nઆ પ્રસંગે તુંગનાથ મંદિરે ખાસ ભંડારાનું આયોજન કરવામાં આવ્યું હતું. અલી રાશિદ શનિવારે સાંજે લગભગ પાંચ વાગ્યે દિલ્હી પરત થવા માટે તુંગનાથ મંદિર પરિસરથી રવાના થઇ ગયા હતા.\nઅલી રાશિદ UAEના ક્રાઉન પ્રિન્સના પ્રતિનિધિ હોવા ઉપરાંત અબજોપતિ ધંધાદારી પણ છે. તેઓ 583 કરોડ ડોલરની રેવન્યુ ધરાવતી EMAAR પ્રોપર્ટીઝના સંસ્થાપક છે. આ ઉપરાંત અલી રાશિદ દુનિયાની સહુથી ઉંચી ઈમારત 829 મીટરની ઉંચાઈ ધરાવતા બુર્જ ખલિફા તેમજ ધ દુબઈ મોલના ડેવલોપર પણ છે.\nUAE ક્રાઉન પ્રિન્સ અલ નહ્યાન વડાપ્રધાન નરેન્દ્ર મોદીના અંગત મિત્ર પણ છે અને હાલમાં જ તેમણે વડાપ્રધાન નરેન્દ્ર મોદીને UAEના સર્વોચ્ચ નાગરિક સન્માનથી પણ સન્માનિત કર્યા હતા. આ ઉપરાંત UAEમાં પ્રથમ હિંદુ મંદિરની સ્થાપનાની મંજૂરી માટે પ્રિન્સ અલ નહ્યાને ઉત્સાહપૂર્વક ભૂમિકા ભજવી હતી. અગાઉ તેઓ UAEમાં થયેલી મોરારિબાપુની કથામાં પણ ઉપસ્થિત રહ્યા હતા.\nPrevious articleહિંદુહ્રદયસમ્રાટ બાળાસાહેબ ઠાકરે (18): ભાજપા સાથે ગઠબંધન અને શાહબાનો\nNext articleTech Update: વોટ્સ એપમાં બહુ જલ્દીથી આવશે નવા5ફિચર્સ\nIPL: BCCIને દુબઈમાં ટુર્નામેન્ટ યોજવાની મળી મંજૂરી; 8 નવેમ્બરે ફાઈનલ!\nવિનંતી – અમને પણ હાઈડ્રોક્સીક્લોરોક્વીન આપો: UAE


સૌરાષ્ટ્ર પ્રવાસન-યાત્રાધામની સર્વિસને રદ કરવા નિર્ણય થયો\nયાત્રીઓની સલામતિને ધ્યાનમાં લઇને નિર્ણય : ૧૪મી સુધી યાત્રાધામો માટે સર્વિસ રદ : રિફંડ અપાશે\nઅમદાવાદ, તા. ૧૨ : ગુજરાત રાજ્ય માર્ગ પરિવહન વ્યવહાર નિગમ દ્વારા વાયુ વાવાઝોડાની સંભવિત વ્યાપક અને વિનાશક અસરને ટાળવા માટે અગમચેતીના ભાગરુપે સૌરાષ્ટ્રના પ્રવાસન ધામો અને યાત્રાધામો તરફ જતી એક્સપ્રેસ અને પ્રિમિયમ બસની સેવા ૧૪મી જૂન સુધી મોકૂફ કરી દીધી છે. આ સેવા રદ કરવા અંગેની જાહેરાત કરવામાં આવી ચુકી છે. મુસાફરોના જાનમાલ અને સુરક્ષાને ધ્યાનમાં લઇને નિગમ દ્વારા આ નિર્ણય કરવામાં આવ્યો છે. રિઝર્વેશન કરાવી ચુકેલા મુસાફરોને તેમના નોંધવામાં આવેલા મોબાઇલ નંબર ઉપર બસ રદ તેવા એસએમએસ મોકલી દેવામાં આવ્યા છે. રિઝર્વેશનની રકમનો ફરી રિફંડ મળે તેવી વ્યવસ્થા કરવામાં આવી છે. સોમનાથ ટ્રસ્ટ દ્વારા વાવાઝોડા અંગે આજે બેઠક યોજવામાં આવી હતી. કલેક્ટર ઓફિસ સાથે યોજાયેલી બેઠકમાં તમામ પાસાઓ ઉપર ચર્ચ થઇ હતી. ગીર સોમનાથ જિલ્લામાં ત્રાટકનાર વાયુ વાવાઝોડા અને તેની અસર સંદર્ભે બેઠક યોજવામાં આવી હતી. વેરાવળ બંદર ઉપર બે નંબરનું સિગ્નલ મુકવામાં આવ્યું છે. સુત્રપાડા, કોડિનારમાં પણ સાવચેતીના પગલા લેવામાં આવી રહ્યા છે.\nઅમદાવાદની રજીસ્ટર્ડ બે કંપનીનું ઉઠમણું :2 હજાર કરોડનાં કૌભાંડનો રોકાણકારોનો ગંભીર આક્ષેપ: સેબી ઓફિસે હોબાળો access_time 12:24 am IST\nજામનગર અને દેવભૂમિ દ્વારકા જિલ્લાના કલ્યાણપુરમાં એક ઇંચ વરસાદ : દ્વારકામાં અડધો ઇંચ : ધ્રોલ જોડીયા ભચાઉ અને ભુજમાં હળવા-ભારે ઝાપટા access_time 7:30 pm IST


પાટનગરમાં ‘ગુડી પડવા’ તહેવારની ધામધૂમથી ઉજવણી | પાટનગરમાં ‘ગુડી પડવા’ તહેવારની ધામધૂમથી ઉજવણી - Divya Bhaskar\nપાટનગરમાં ‘ગુડી પડવા’ તહેવારની ધામધૂમથી ઉજવણી\nચૈત્રસુદ એકમ એટલે મરાઠી સમાજના નવા વર્ષનો પ્રથમ દિવસ છે.શહેરમાં તા. 28મી માર્ચને મંગળવારથી મરાઠી સમાજના નવા વર્ષ ગુડી પડવા પર્વની ધામધૂમ પૂર્વક ઉજવણી કરાઇ હતી. ગાંધીનગરમાં મરાઠી સમાજના નાગરિકો દ્વારા ઘર આંગણે પાંચ પાંડવોની રતિકૃતિ તૈયાર કરીને તેની આસપાસ સુંદર રંગોલી બનાવી ગુડી(લાકડી) ઉભી કરીને તેની ષોડશોપચારે પૂજા કરી હતી અને એક બીજાને નવા વર્ષની શુભેચ્છા પાઠવી હતી.\nમહારાષ્ટ્રીયન સમાજના આગેવાન સંજય થોરાટે જણાવ્યું હતું કે, ગુડી પડવા પર્વ મરાઠી સમાજનું નવુ વર્ષ છે. દિવસે ઘર આંગણે ગાયના છાણથી લીપીને તેના પર સુંદર રંગોળી બનાવીને ગુડી પડવાની પુજા કરે છે. તેમણે ગુડી પડવા પાછળની દંતકથા જણાવતા કહ્યું કે, પ્રભુ શ્રી રામચંદ્ર ચૌદ વર્ષનો વનવાસ ભોગવીને, લંકાપતિ રાવણનો વધ કરી વિજયી થઇ આયોધ્યા પાછા ફર્યા તે દિવસે ચૈત્ર સુદ એકમ હતી. અયોધ્યા નગરીના લોકો ઘેર-ઘેર ગુડી, તોરણ ઉભા કરીને રામના પાછા ફરવાનો આનંદ માણી રહ્યાં હતાં. તે સંદર્ભે ગુડી પડવાનો તહેવાર ઉજવવામાં આવે છે. દિવસે ગુડી ઊભી કરતાં પહેલાં લાકડીને તેલ લગાવી તેને ચોખ્ખા પાણીથી ધોઇ લેવામાં આવે છે. તેને હળદર- કંકુ ચડાવવામાં આવે છે. ગુડી માટે પિત્તળનો કે ચાંદીનો લોટો, કડવા લીમડાની ડાળી, હાયડા, નાનું કાપડ, સાડ, ફૂલનો હાર વગેરે સામગ્રી લેવામાં આવે છે.\nલાકડીના છેડે નાના રંગીન કપડાંને ફીટ બાંધી તેના પર લોટો ઊંધો મૂકવામાં આવે છે. ઊંધા લગાવેલા લોટામાં કડવા લીમડાની ડાળી લગાવી હાયડાનો હાર પહેરાવવામાં આવે છે. લાકડી પર સાડી જે રીતે પહેરાય તે રીતે લાકડીને સાડી પહેરાવાય છે.\nમરાઠી સમાજના નવા વર્ષનો પ્રારંભ એટલે ગુડી પડવાનો પર્વ. આદિવસે મરાઠી લોકો ઘર આંગણે ગુડી પડવાની પૂજા કરીને નવા વર્ષનો પ્રારંભ કરે છે. તસ્વીર-ધાર્મિકચૌહાણ\nઆજે સે.30માં ચેટીચાંદ નિમિત્તે ભજન યોજાશે\nચૈત્રસુદ બીજના દિવસે સિંધી સમાજના આરાધ્ય દેવ ઝુલેલાલનો જન્મ દિવસ તરીકે ઉજવવામાં આવે છે. દિવસે સિંધી સમાજ દ્વારા ચેટી ચાંદના પર્વની ઉજવણી કરવામાં આવે છે. સેકટર 30 સ્થિત ઝુલેલાલ મંદિર ખાતે સવારે 11 વાગે મંદિરના પ્રાગણમાં બહેરાણા સાહેબની જ્યોત પ્રગટાવવામાં આવનાર છે. ત્યાર બાદ લાલસાંઇના ગીત, પંજડા અને ભજનો રજુ કરાશે. જ્યારે બપોરે 1 વાગે ભગવાન ઝુલેલાલની આરતી કરાશે.\nમરાઠી સમાજના લોકોએ ગુડીની ષોડશોપચારે પૂજા કરી


ગુજરાતમાં વિદ્યા સહાયકોની મોટાપાયે ભરતી થશે: શિક્ષણમંત્રી | Jai Hind\nJanuary 14, 2021 January 14, 2021 જય હિન્દ 38 Views\nશિક્ષણમંત્રીએ વધુમાં જણાવ્યું હતું કે અધ્યાપક-સહાયકોની આ ભરતી માટે 20 જાન્યુઆરી-2021 સુધી ઓનલાઇન અરજી કરવાની રહેશે તેમજ ભરતીની વધુ વિગતો ૂૂૂ.ફિતભવયલીષ.શક્ષ વેબસાઇટ પરથી ઉપલબ્ધ બની રહેશે. આ સાથે રાજ્યની બિનસરકારી માધ્યમિક અને ઉચ્ચતર માધ્યમિક શાળાઓમાં કુલ 5700 શિક્ષણ-સહાયકોની ભરતી રાજ્ય સરકાર કરશે, એમ પણ શિક્ષણ મંત્રીએ જણાવ્યું હતું. નવી બિનસરકારી અનુદાનિત ઉચ્ચતર માધ્યમિક શાળાઓમાં 3382 અને નવી બિનસરકારી અનુદાનિત માધ્યમિક શાળાઓમાં 2307 શિક્ષણ-સહાયકોની નિમણૂક કરવામાં આવશે.\nભરતી પ્રક્રિયામાંBRSની ડિગ્રી મેળવેલ વિદ્યાર્થીઓને B.Aસમકક્ષ ગણવામાં આવશે\nરાજ્યમાં સરકારી અને ગ્રાન્ટેડ હાઈસ્કૂલોમાં ચાલતી શિક્ષકોની ભરતી પ્રક્રિયામાં ઇછજની ડિગ્રી મેળવેલ વિદ્યાર્થીઓને ઇ.અ સમકક્ષ ગણવામાં આવતાં નહોતાં. પરંતુ હવે આગામી ગ્રાન્ટેડ ભરતીમાં પણ ઇછજની ડિગ્રી ધરાવતા શિક્ષકોને ઇ.અ સમકક્ષ ગણવામાં આવશે. તે ઉપરાંત ગણિત અને વિજ્ઞાનના વિષયમાં ઇજઈ અને ખજઈની કેટલીક શાખાઓને માન્ય ગણવામાં આવતી નહોતી. જ્યારે હવે આ વિષય માટે ઇજઈ અને ખજઈની કોઈપણ શાખાનો વિદ્યાર્થી અરજી કરી શકશે.\nરાજ્યમાં ગુજરાતી, હિન્દી અને અંગ્રેજી પૈકી જે માધ્યમમાં ટાટની પરીક્ષા પાસ કરી હશે તે માધ્યમની ઉચ્ચતર માધ્યમિક સ્કૂલોમાં જ શિક્ષક તરીકેની નિમણૂંક મેળવવા માટે પાત્ર ઠરશે. કૃષિ અને ઉત્તર બુનિયાદી માધ્યમિક સ્કૂલોમાં શિક્ષક તરીકે નિમણૂંક માટેની ટાટની પરીક્ષા માત્ર ગુજરાતી માધ્યમમાં જ યોજવામાં આવશે.\nઉચ્ચતર માધ્યમિક શિક્ષકોની ભરતી અંગેના નવા નિયમો ઘડવામાં આવ્યાં છે. વર્ષ 1976માં ધોરણ 11 અને 12 ઉચ્ચતર માધ્યમિક તરીકે અસ્તિત્વમાં આવ્યું તે સમયે તેના કોઈ નિયમો ઘડવામાં નહોતા આવ્યા.\nજેથી ઉચ્ચતર માધ્યમિકની ભરતી વખતે કોઈ ઉમેદવાર કોર્ટમાં જાય ત્યારે શિક્ષણ વિભાગને અનેક પ્રકારની મુશ્કેલીઓ પડતી હતી. જેથી હવે 45 વર્ષ બાદ ધોરણ 11 અને 12ના માટેના નિયમો ઘડવામાં આવ્યાં છે.\nગાંધીનગર તા. 13\nસમિતિ જ ‘સુપ્રીમ’


tablighi-jamaat-nizamuddin-markaz-occupants-abused-doctors-at-quarantine-centre-started-spitting-covid-19-coronavirus km– News18 Gujarati\nહદ પાર : ડૉક્ટરો પર થૂંકી રહ્યા છે તબલીગી જમાતના કોરોના શંકાસ્પદ\nદિલ્હી પોલીસે આ વિદેશી જમાતીઓના પાસપોર્ટ અને યાત્રા દસ્તાવેજ લઇ લીધા છે. પોલીસ પુછપરછ દ્વારા જાણવા માંગે છે કે આ જમાતીઓએ કયા આધાર પર વીઝા લીધો હતો. મોટાભાગના જમાતી ટૂરિસ્ટ વીઝા પર ભારત આવ્યા હતા. અને અહીં આવીને તેમણે ધાર્મિક ગતિવિધિમાં લિપ્ત રહ્યા હતા. જે વીઝાના નિયમોનું ઉલ્લંધન છે.\nઆ લોકો બુધવાર સવારથી જ ખરાબ વર્તન કરી રહ્યા છે. આ લોકો ખાવા-પીવાની તમામ આવશ્યક વસ્તુની માંગ કરી રહ્યા છે.\nLast Updated:April 02, 2020, 15:18 pm\nનવી દિલ્હી : દિલ્હીના નિઝામુદ્દીન મરકજથી તબલીગી જમાતના કોરોના સંક્રમણ શંકાસ્પદોને લઈ જઈ તુગલખાબાદમાં ક્વોરન્ટાઈન સેન્ટરમાં રાખવામાં આવ્યા છે. પહેલા આ લોકો નિઝામુદ્દીન મરકઝ છોડી જવા તૈયાર ન હતી અને હવે આ લોકો ક્વોરન્ટાઈન સેન્ટરમાં તેમીન સારવાર કરી રહેલા ડોક્ટરો અને અન્ય કર્મચારીઓને પણ પરેશાન કરી રહ્યા છે. ઉત્તર રેલવેના સીપીઆરઓ દિપક કુમાર અનુસાર, આ તમામ લોકો કોરન્ટાઈન કેન્દ્રમાં જગ્યા-જગ્યા પર થુંકી રહ્યા છે. આ સિવાય તે ડોક્ટરો અને કર્મચારીઓ પર પણ થુંકી રહ્યા છે. તમને જણાવી દઈએ કે, કોરોના વાયરસ સંક્રમિત અથવા શંકાસ્પદ લોકો દ્વારા થુંકવાથી તેના સંક્રમણનો પ્રસારનો ખતરો ખુબ વધી જાય છે.\nખરાબ વર્તન કરી રહ્યા છે લોકો\nસીપીઆરઓ અનુસાર, આ લોકો બુધવાર સવારથી જ ખરાબ વર્તન કરી રહ્યા છે. આ લોકો ખાવા-પીવાની તમામ આવશ્યક વસ્તુની માંગ કરી રહ્યા છે. સીપીઆરઓ દીપક કુમાર અનુસાર, આ તમામ લોકો તેમની સારવારમાં લાગેલા ડોક્ટરો અને કર્મચારીઓ સાથે ખરાબ વર્તન કરી રહ્યા છે. તે લોકો કેન્દ્રમાં ઠેર-ઠેર થુંકી રહ્યા છે. તેમને રોકવા છતા આખી હોસ્ટેલમાં ફરવા લાગે છે.\nરસ્તાઓ પર પણ થુંકી રહ્યા હતા\nતબલીગી જમાતના એ 167 કોરોના શંકાસ્પદને મંગળવાર રાત્રે5બસથી નિઝામુદ્દીન મરકઝથી દિલ્હીના તુગલકાબાદ સ્થિત ક્વોરન્ટાઈન સેન્ટર લઈ જવામાં આવ્યા છે. તેમાંથી 97 લોકોને ડિઝલ શેડ ટ્રેનિંગ હોસ્ટેલના ક્વોરન્ટાઈન સેન્ટર અને 70ને આરપીએફ બેરક ક્વોરન્ટાઈન સેન્ટરમાં રાખવામાં આવ્યા છે. તમને જણાવી દઈએ કે, આ તમામ લોકોને નિઝામુદ્દીન મરકઝથી ક્વોરન્ટાઈન સેન્ટર લાવવામાં આવી રહ્યા હતા તે દરમિયાન રસ્તાઓ પર પણ થુંકી રહ્યા હતા. તેમને થુંકતા રોકવા માટે બસના કાચ પણ બંધ કરવા પડ્યા હતા.\nસંક્રમણના મામલા વધવામાં મરકઝ મુખ્ય કારણ\nસ્વાસ્થ્ય મંત્રાલયે દેશમાં છેલ્લા 24 કલાક દરમિયાન કોરોના વાયરસના સંક્રમણના 386 નવા મામલાની પુષ્ટી અને તેનાથી ત્રણ લોકોના મોત થઈ ગયા છે. કોવિડ-19ના મામલામાં વૃદ્ધિ રાષ્ટ્રીય સ્તર પર સંક્રમણ ફેલવાના દરને નથી દર્શાવતી, પરંતુ આ વૃદ્ધિ માટે નિઝામુદ્દીનમાં થયેલું એક આયોજન મુખ્ય કારણ રહ્યું.\nતબલીગી જમાતના કાર્યક્રમમાં સામેલ થઈ પાછા આવેલા મોટાભાગના લોકોમાં કોરોના સંક્રમણ પોઝેટિવ મળી આવ્યું છે. આવા મામલા અલગ-અલગ રાજ્યોથી સામે આવી રહ્યા છે. રાજ્યોની પોલીસ આવા લોકોની ઓળખ કરી રહી છે.\nFirst published:April 02, 2020, 15:03 pm\ncorona lock downcoronaviruscoronavirus awarenesstablighi jamaatTablighi Jamat meeting


કોરોના બેકાબૂઃ દેશમાં કોરોનાથી મૃત્યુદર બાબતે અમદાવાદ પ્રથમ તો મુંબઈ છે બીજા ક્રમે, આવી છે અન્ય શહેરોની સ્થિતિ - GSTV\nકોરોના બેકાબૂઃ દેશમાં કોરોનાથી મૃત્યુદર બાબતે અમદાવાદ પ્રથમ તો મુંબઈ છે બીજા ક્રમે, આવી છે અન્ય શહેરોની સ્થિતિ\nઅમદાવાદમાં કોરોના સંક્રમણ બેકાબૂ થયું છે. હોસ્પિટલોમાં દર્દીઓનો ભરાવો થઈ રહ્યો છે. તેવામાં કોરોનાના કેસના સાચા આંકડા કયા છે તે મામલે સવાલો ઉઠ્યા છે. કેમ કે કોર્પોરેશન અને સરકારના આંકડા ખોટા હોવાનું સામે આવી રહ્યું છે. કોર્પોરેશન મુજબ દિવસના 280 થી 290 કેસ દર્શાવાય છે. પરંતુ માત્ર બી.જે.મેડિકલ કોલેજમાં જ દિવસના 120થી વધુ કોરોનાના પોઝિટિવ કેસ આવે છે. રાજ્યમાં સૌથી વધુ મૃત્યુ અમદાવાદ શહેરમાં થયા છે. જે ચિંતાજનક છે. અમદાવાદમાં અત્યાર સુધીમાં 1,968 દર્દીઓના કોરોનાથી મોત થયા છે. દેશના પાંચ શહેરોના મૃત્યુદર જોઇએ સૌથી વધુ 4.1 ટકા મૃત્યુદર અમદાવાદ શહેરમાં છે. ત્યારબાદ બીજા ક્રમે મુંબઇ આવે છે. મુંબઇમાં 3.9 જ્યારે ત્રીજા ક્રમે કોલકતા છે. જેનો મૃત્યુદર 2.5 ટકા છે. જ્યારે દેશના કુલ મૃત્યુઆંકમાં ગુજરાત ચોથા સ્થાને છે. દેશમાં કોરોનાના દર્દીનો સરેરાશ મૃત્યુદર 2.4 ટકા છે, જ્યારે ગુજરાતમાં મૃત્યુદર 4.2 ટકા છે. જ્યારે ગુજરાત બાદ મહારાષ્ટ્ર 3.6%ના મૃત્યુદર સાથે બીજા ક્રમે છે.\nરેપીડ એન્ટિજન અને RTPCR બંન્નેના આંકડાઓમાં પણ વિસંગતતા\nRTPCR સિવાય અનેક લોકોના રેપીડ એન્ટીજન ટેસ્ટ કરાય છે. પરંતુ રેપીડ એન્ટિજન અને RTPCR બંન્નેના આંકડાઓમાં પણ વિસંગતતા આવે છે. જે કોર્પોરેશનના અધિકારીઓના જુઠ્ઠાણાની પોલ ખોલે છે. કાળી ચૌદસ પહેલાં 100 જેટલા દર્દીઓના સેમ્પલ આવતા હતા જેમાં 10 ટકા પોઝિટિવ આવતા હતાં. પરંતુ કાળી ચૌદશ બાદ દરરોજ 300 જેટલા દર્દીઓ આવવા લાગ્યા જેમાંથી 40 ટકા પોઝિટિવ દર્દીઓ આવવા લાગ્યા છે. બી.જે.મેડિકલ કોલેજમાં 1,200 બેડ, યુ.એન.મહેતા, કેન્સર, કિડની અને જીસીએસ હોસ્પિટલના સેમ્પલ આવે છે. તેમાંય હાલ એક જ પરિવારના દર્દીઓ પોઝિટિવ હોવાનું વધારે જોવા મળી રહ્યું છે. જુલાઈમાં મહારાષ્ટ્રમાં 3,57,117 કેસ અને 13,132 દર્દીના મૃત્યુ હતા. જ્યારે ગુજરાતમાં 24 જુલાઈ સુધીમાં 53,631 કેસ અને 2283 દર્દીના મોત થયા હતા. આમ દેશમાં મૃત્યુઆંકની સરખામણીએ ગુજરાત ચોથા ક્રમે હતો.\nદેશના આ છ શહેરોમાં કોરોનાથી થતો મૃત્યુદર આ પ્રમાણે\nકોલકાતા 99909 2505 2.5\nચેન્નઈ 212014 3813 1.8\nબેંગલુરુ 363665 4068 1.1\nકોરોના વિસ્ફોટ થતા વેન્ટિલેટર બેડમાં વધારો કરવામાં આવ્યો\nઅમદાવાદ સિવિલ હોસ્પિટલમાં કોરોના વિસ્ફોટ થતા વેન્ટિલેટર બેડમાં વધારો કરવામાં આવ્યો છે. સિવિલ હોસ્પિટલમાં અત્યાર સુધીમાં 220 વેન્ટિલેટર બેડ હતા. જેમા 50 ટકાનો વધારો કરાયો છે. સિવિલમાં નવા 120 જેટલા વેન્ટિલેટર બેડ લાવવામાં આવ્યા છે. આ તમામ બેડ બારસો બેડની કોવિડ હોસ્પિટલમાં મુકવામાં આવશે. આ સાથે સિવિલને નવા 120 બેડ મળતા કુલ 340 વેન્ટિલેટર બેડ થવાના છે. આ ઉપરાત બે નવા આઈસીયુ વોર્ડ તૈયાર કરવામાં આવ્યા છે. સિવિલમાં સતત કોરોનાના દર્દીઓની સંખ્યા વધતા વેન્ટિલેટરની સંખ્યામાં વધારો કરાયો છે.\nઅમદાવાદ સિવિલમાં ગઈકાલે 95 દર્દીઓ ગંભીર હાલતમાં આવ્યા\nઅમદાવાદમાં સતત વધી રહેલા કોરોનાના કે, વચ્ચે અમદાવાદ સિવિલમાં ગઈકાલે 95 દર્દીઓ ગંભીર હાલતમાં આવ્યા છે. સિવિલ હોસ્પિટલ કેમ્પસમાં આવેલા બારસો બેડ, કેન્સર , કિડની અને યું.એન.મહેતા હોસ્પિટલમાં દર્દીઓની સંખ્યા 1 હજારે પહોંચી છે. તો બીજી તરફ કોરોનાના દર્દીઓના થયેલા મોત બાદ તેમના પીએમ પણ કરવામાં આવી રહ્યા છે. સિવિલમાં કોરોનાના દર્દીઓની સારવાર કરતા કોરોના વોરિયર્સ પણ કોરોનાથી સંક્રમિત થઈ રહ્યા છે. આવી સ્થિતિમાં તબીબોની ચિંતામાં વધારો થયો છે.\nકેટરિના કૈફ હસતાં હસતાં કરાવાય કોરોના ટેસ્ટ, જુઓ વાયરલ વીડિયો


NextGen Intro : જબ વી મેટ ફિલ્મ મેં અસંખ્ય વાર જોઈ છે - news\nNextGen Intro : જબ વી મેટ ફિલ્મ મેં અસંખ્ય વાર જોઈ છે\nPublished: 2nd November, 2012 06:53 IST\nસ્કૂલમાં મૅથ્સ અને હિસ્ટરી મારા માનીતા વિષયો છે, કારણ કે આ બે વિષયોમાં હું હંમેશાં સ્કોર કરતી આવી છું.\nનામ : રુત્વી શાહ\nઉંમર : ૧૫ વર્ષ\nધોરણ : દસમું\nસ્કૂલ : સ્વામી વિવેકાનંદ ઇન્ટરનૅશનલ સ્કૂલ, કાંદિવલી\nમાધ્યમ : અંગ્રેજી\nસરનામું : કાંદિવલી-વેસ્ટ\nમમ્મી-પપ્પા : અલ્પા-ગૌરાંગ\nસ્કૂલમાં મૅથ્સ અને હિસ્ટરી મારા માનીતા વિષયો છે, કારણ કે આ બે વિષયોમાં હું હંમેશાં સ્કોર કરતી આવી છું. સામાન્ય રીતે લોકોને મૅથ્સમાં ઍલ્જિબ્રા વધારે ગમતું હોય છે, પરંતુ મારું ઊંધું છે; મને જ્યૉમેટ્રી વધુ માફક આવે છે. એનું કારણ એ છે કે ઍલ્જિબ્રા વધુ સૉલ્વ ખૂબ કરવું પડે છે, જ્યારે જ્યૉમેટ્રીમાં એક વાર કૉન્સેપ્ટ સમજાય પછી દાખલો સૉલ્વ કરવામાં વાંધો આવતો નથી. હિસ્ટરીમાં મને ભૂતકાળની ઘટનાઓ વિશે જાણવાનું ખૂબ ઇન્ટરેસ્ટિંગ લાગે છે. સામાન્ય રીતે વિદ્યાર્થીઓને એ ઘટનાઓની તારીખો યાદ રાખવામાં તકલીફ પડતી હોય છે, પરંતુ મને એ બધું વાંચવાની જ એટલી મજા આવે છે કે તારીખો આપોઆપ યાદ રહી જાય છે. અલબત્ત દસમા ધોરણ પછી શું કરવું છે એ બાબતે હજી મારા મનમાં કન્ફ્યુઝન છે. મને શું ગમે છે એ હું પોતે જ સમજી શકતી નથી. તેથી મેં સ્કૂલ તરફથી કરીઅર કાઉન્સેલિંગની ગાઇડન્સ ટેસ્ટ આપી છે અને હવે હું એના પરિણામની રાહ જોઈ રહી છું.\nસ્કૂલ અને ક્લાસિસના અભ્યાસ ઉપરાંત મને ડાન્સિંગમાં ખૂબ રસ પડે છે. નવમા ધોરણમાં આવ્યા બાદ ભણવાનો ભાર ઘણો વધી ગયો હોવાથી છોડી દીધું, પરંતુ એ પહેલાં વર્ષો સુધી હું કાંદિવલીની વૉક ઍન્ડ રોલ નામની ડાન્સ ઍકૅડેમીમાં હિપહૉપ, વેસ્ટર્ન અને કન્ટેમ્પરરી વગેરે જેવાં ડાન્સ-ફૉમ્ર્સ શીખવા જતી હતી. એ સિવાય મારું ડ્રૉઇંગ પણ સારું છે અને મેં એની એલિમેન્ટરીની એક્ઝામ પણ આપી છે. એ સિવાય સ્કૂલ તરફથી મેં હિન્દી રાષ્ટ્રભાષા, મરાઠી પબ્લિક એક્ઝામ વગેરેની પરીક્ષાઓ પણ આપી છે.\nમને મારાથી પાંચ વર્ષ નાની એક બહેન પણ છે. તે હાલ દસ વર્ષની છે અને તેનું નામ મોસમ છે. તેની સાથે મારી નાની-મોટી લડાઈ સતત ચાલુ જ હોય. છતાં મોટી હોવાને નાતે હું મારાથી બને એટલું તેનું ધ્યાન રાખવાનો પણ પ્રયત્ન કરું છું. ભણવાનું તો મોટા ભાગે તે મમ્મી સાથે બેસીને પતાવી લે છે, પરંતુ તેના સ્કૂલના પ્રોજેક્ટ્સમાં હું તેને બને તેટલી મદદ કરવાની કોશિશ કરું છું.\nઅન્ય છોકરીઓની જેમ મને પણ ટીવી જોવું બહુ ગમે છે. અલબત્ત દસમામાં હોવાથી સ્કૂલ અને ક્લાસિસમાં જ એટલોબધો સમય જતો રહે છે કે દિવસનો કોઈ એક એવો નિશ્ચિત સમય નથી જ્યારે હું શાંતિથી બેસીને ટીવી જોઈ શકું. તેથી જ્યારે પણ તક મળે ત્યારે એની સામે ગોઠવાઈ જાઉં છું. આજકાલ ટીવી પર ક્રાઇમ પૅટ્રોલ નામની સિરિયલ મારી ફેવરિટ બની ગઈ છે. એની રિયલ લાઇફ-સ્ટોરીઝ દિલ ધડકાવનારી હોય છે. એ સિવાય ક્યારેક ચાન્સ મળે તો રાતના સમયે આવતી સોનીની એકાદ-બે સિરિયલો પણ જોઈ લઉં છું. હીરોમાં શાહિદ કપૂર અને રણબીર કપૂર મારા માનીતા છે. બન્નેની પર્સનાલિટી બહુ સરસ છે, પરંતુ અભિનયની દૃષ્ટિએ રણબીર કપૂર વધુ ચડિયાતો છે. એવી જ રીતે હિરોઇનોમાં મને કૅટરિના કૈફ અને પ્રિયંકા ચોપરા ગમે છે. કૅટરિના બ્યુટિફુલ છે, પરંતુ પ્રિયંકા એક સારી અભિનેત્રી છે. ફિલ્મોમાં ‘જબ વી મેટ’ મારી ફેવરિટ મૂવી છે. ટીવી પર એ આવી રહી છે એની ખબર પડે એટલે તરત જ સામે ગોઠવાઈ જાઉં. અત્યાર સુધીમાં મેં એ ફિલ્મ અસંખ્ય વાર જોઈ લીધી હશે.\nમારી બેસ્ટ ફ્રેન્ડ\nસ્કૂલમાં મારી સાથે ભણતી ધન્વી શાહ મારી બેસ્ટ ફ્રેન્ડ છે. આગળ-પાછળ જ જન્મ્યાં હોવાથી અને એક જ બિલ્ડિંગમાં રહેતાં હોવાથી અમે બન્ને જાણે સાથે જ મોટાં થયાં છીએ. તેથી સ્કૂલમાં આવવા-જવાનું પણ સાથે જ થાય. આમ તો અમારા બન્નેના ક્લાસિસ પણ એક જ છે, પરંતુ તેના અને મારા બૅચનો સમય અલગ હોવાથી આ એકમાત્ર સમય એવો હોય છે જ્યારે અમે સાથે હોતાં નથી. બાકી દિવસ આખો એકબીજાની કંપનીમાં જ જાય. સ્વભાવે પણ તે એટલી સરસ છે કે મને જ્યારે પણ કોઈ મદદની જરૂર હોય તે કાયમ તૈયાર જ હોય.\n- ઓમકાર ગાંવકર\nNextGen Intro : મારે પણ સ્ટાઈલિશ બનવું છે : દૃષ્ટિ શાહ\n6th July, 2012 06:23 IST\nNewtGen Intro : ફિલ્મો જોવાનું બને ત્યાં સુધી ટાળું છું\n15th June, 2012 07:08 IST\nNextGen Intro : હૃતિક રોશનનો જબરદસ્ત ફૅન\n29th May, 2012 07:11 IST\nNextGen Intro : મને તો મ્યુઝિક ચૅનલ્સ પસંદ છે\n25th May, 2012 06:43 IST


સિંક ટેરે: ઇટાલીના સૌથી રંગીન સ્થળ પર આપનું સ્વાગત છે Absolut યાત્રા\nસિંક ટેરે: ઇટાલીના સૌથી રંગીન સ્થળ પર આપનું સ્વાગત છે\nઆલ્બર્ટો પગ | | ઇટાલિયા\nવિશ્વભરમાં અસંખ્ય નગરો છે જ્યાં રંગ આગેવાન છે: પેસ્ટલ ટોનમાં ઘરો, એક જ સ્વરમાં અથવા શહેરી કલાથી છલકાઇ જાય છે જેમાં શ્રેષ્ઠ ઇન્સ્ટાગ્રામ ફોટોગ્રાફ લેવા માટે ગુમાવી શકાય છે. હજુ સુધી થોડા લોકો તેની તુલના કરે છે સિંક ટેરે, અથવા મલ્ટીરંગ્ડ સ્વર્ગ કે ઇટાલીમાં, પાંચ અનિવાર્ય ગામો દ્વારા, લિગુરિયન સમુદ્રને જોવામાં આવે છે.\n1 સિનક ટેરેની રજૂઆત\n2 સિન્ક ટેરે ગામો\n3 સિનક ટેરે અને ભીડ\nસિનક ટેરેની રજૂઆત\nઆપણે હંમેશાં ઇન્ટરનેટ પર સમુદ્રને નજર રાખતા એક લાક્ષણિક ઇટાલિયન શહેરની છબી જોયેલી છે અને રંગોથી આક્રમણ કર્યું છે, જેની સાથે સિનક ટેરે નામ છે. જો કે, આ નગર સામાન્ય રીતે મનોરોલા છે, જે પાંચ ખૂણાઓમાંથી સૌથી પ્રખ્યાત છે જે આ પાંચ જમીન સ્થિત છે ઉત્તર ઇટાલીના લા સ્પીઝિયા પ્રાંતમાં અને લિગુરિયન સમુદ્ર દ્વારા સ્નાન કર્યું છે.\nનામે જવાબ આપતા પાંચ નગરો મોન્ટેરોસો, વર્નાઝા, કોર્નિગલિયા, મેનોરોલા અને રોમાગિગોર અને જેમનો ઇતિહાસ XNUMX મી સદીનો છે. આ વિસ્તારની ઓરોગ્રાફિક લાક્ષણિકતાઓને જોતાં, તે ક્ષેત્ર તરીકે પણ ઓળખાય છે રિવેરા ligure, પ્રથમ જાણીતા ન્યુક્લી, મોંટેરોસો અને બેર્નાઝા, કેટલાક ટર્ક્સ દ્વારા સતત હુમલા કર્યા હોવા છતાં પર્વતોમાં રચાયેલા જુદા જુદા "ટેરેસ" માં કૃષિ પ્રવૃત્તિ ગોઠવી હતી, જેમણે સ્થાનિકોને જુદા જુદા કિલ્લાઓ અને નિયંત્રણ ટાવરો ઉભા કરવા દબાણ કર્યું હતું.\nXNUMX મી સદીની શરૂઆતમાં, બાંધકામ જુદા જુદા નગરો અને જેનોઆ શહેર વચ્ચે ટ્રેન લાઇન તે લાક્ષણિક કૃષિ પ્રવૃત્તિઓ કે જે આજે પુન despiteપ્રાપ્તિની પ્રક્રિયામાં છે તેનો ત્યાગ હોવા છતાં અસંખ્ય દર્શકોને આકર્ષિત કરવાની મંજૂરી આપી હતી.\nઆ રીતે, સિન્ક ટેરેનો રંગીન નકશો, એક કુદરતી ઉદ્યાનને નિયુક્ત કરેલો, પાંચ આહલાદક ગામો વચ્ચે વહેંચાયેલું છે જ્યાં તમે તેના શેરીઓમાંથી પસાર થઈ શકો છો, માર્ગો શરૂ કરી શકો છો. ટ્રેકિંગ અથવા તમારા લાક્ષણિક ભૂમધ્ય વશીકરણને પ્રેરણા આપો.\nસિન્ક ટેરે ગામો\nસિન્ક ટેરેની તમારી મુલાકાતને શક્ય તે રીતે ગોઠવવા, ક્રમમાં, અમે એક પછી એક અન્વેષણ કરીએ છીએ, આ વિચિત્ર ક્ષેત્ર બનાવેલા નગરો અને તમે ભલામણ દ્વારા બસોને જોડીને મુલાકાત લઈ શકો છો. સિનક ટેરે કાર્ડ.\nસત્તાવાર રીતે મોંટેરોસો અલ મારે, આ શહેર પશ્ચિમનો સૌથી વધુ અને સિનક ટેરેમાં સૌથી વધુ વસ્તીવાળો છે, અસંખ્ય સેવાઓ, રેસ્ટોરાં અને હોટલ સાથે. જો તમે પણ કેટલાક માણવા માંગો છો શ્રેષ્ઠ દરિયાકિનારા ઇટાલીના ઉત્તર કિનારેથી દૂર, અહીં તમને આ ક્ષેત્રમાંની સૌથી સુંદર ઇનલેટ મળશે.\nજ્યારે તે તેના સૌથી પ્રખ્યાત આકર્ષણોની વાત આવે છે, મોન્ટેરોસો પાસે છે ચર્ચ ઓફ સાન જુઆન બૌટિસ્ટા, જૂના શહેરમાં સ્થિત છે અને ઉપરાંત, XNUMX મી સદીથી જુદા જુદા ચેપલ્સથી બનેલું છે સાહિત્ય યુજેનિયો મોન્ટાલમાં નોબેલ પારિતોષિકનું ઘર o ઇલ ગીગાન્ટે પ્રતિમા, જે નેપ્ચ્યુન ભગવાનનું પ્રતિનિધિત્વ કરે છે અને 1910 માં ઉભું કરવામાં આવ્યું હતું.\nમોન્ટેરોસો પાછળનો પશ્ચિમનો બીજો એક શહેર વર્નાઝા છે, જે સમુદ્ર દ્વારા ગળે લગાવેલા એક વિચિત્ર ખડક પર સ્થિત છે જ્યાં તમે સિનક ટેરેના સૌથી ઉત્કૃષ્ટ દરિયાઇ વાતાવરણનો આનંદ લઈ શકો છો.\nવર્નાઝામાં તમે મુલાકાત લઈ શકો તેવા આકર્ષણોમાં આપણે શોધીએ છીએ સાન્તા માર્ગારીતા ડી એન્ટિઓક્વિઆનો ચર્ચ, ગોથિક શૈલીમાં XNUMX મી સદીમાં બંધાયેલ; તેમના દ્રાક્ષાવાડી અને ઓલિવ ગ્રુવ્સ, જે ઇટાલીના શ્રેષ્ઠ તેલમાંથી એકનો વિસ્તાર પૂરો પાડે છે; અથવા રંગબેરંગી ઘરો અને મેળ ખાતી છત્રીઓ સાથેનું એક historicતિહાસિક કેન્દ્ર જ્યાં તમે શ્રેષ્ઠ દૃષ્ટિકોણથી એપિરીટિફ મેળવી શકો છો.\nસિન્ક ટેરેનું કેન્દ્રિય શહેર છે પાંચ સૌથી નાના, પરંતુ તેના માટે કોઈ આકર્ષક નહીં. સમુદ્રમાં સીધો પ્રવેશ ન હોવા છતાં, કોર્નિગલિયા શાંત અને શાંતિપૂર્ણ વાતાવરણ તેમજ મોહક સ્થળો જેવા કે સાન્ટા કેટેરીના ચર્ચ અને સાન પેડ્રોની પરગણું. જિજ્ .ાસા તરીકે, જ્યારે accessક્સેસ કરો ત્યારે તમે પસંદ કરી શકો છો વાયા લાર્દવિનાના 377 પગથિયાં ચ .ી જાઓ, અથવા ટૂરિસ્ટ બસ લો કે જે તમને શહેર સાથે જોડે છે.\nઅને અમે તે શહેરમાં આવીએ છીએ જે તમે ઇન્ટરનેટ અને સોશિયલ નેટવર્ક પર ઘણી વખત જોયું હશે. સમુદ્રને નજર રાખતા રંગીન ઘરોની પ્રોફાઇલથી પ્રિય, મનોરોલા સિન્ક ટેરે દ્વારા કોઈપણ પ્રવાસ દરમિયાન મહાન આકર્ષણ બનાવે છે તેના માટે આભાર પેસ્ટલ ટોનમાં પૌરાણિક ઘરો. કવિ લિનો ક્રોવારાએ પહેલાથી જ વર્ણવેલ "ખડક પર મધપૂડો, તરંગો પર દરિયાઈ માછલીઓનું માળખું, તે શહેર જ્યાં મોજાઓની સહેજ વ્હિસ્પર આત્માના સચેત કાનની સંભાળ રાખે છે."\nએક કાવ્યાત્મક ભુલભુલામણી જ્યાં વિરોધાભાસી રીતે, આ શહેર તેનું આકર્ષણ છે. તેથી તેના શેરીઓ, પરંપરાગત વાતાવરણ અથવા તેના દ્વારા પ્રસ્તુત વાનગીઓની સુગંધનો આનંદ લો પ્રખ્યાત ધ્યાન કેન્દ્રિત માર્ગ પર છેલ્લા શહેર પહોંચતા પહેલા.\nસિનક ટેરે નગરોનો પૂર્વ ભાગ તેના રંગીન ઘરો માટે પણ જાણીતો છે, જો કે તે પાછલા બે કરતા શાંત સ્થળ છે.\nતેના આકર્ષણોમાં શામેલ છે ચર્ચ ઓફ સાન જુઆન બૌટિસ્ટા, 1340 માં બંધાયેલ; આ રિયોમાગિગોર કેસલ, XNUMX મી સદીમાં તેનું નિર્માણ થયું ત્યારથી શહેરની ટોચ પર; અથવા રંગબેરંગી નૌકાઓનું બંદર કે જે તમને ટેરેસ પર બેસવા અને જીવનની નજર રાખવા માટે આમંત્રણ આપે છે તે શ્રેષ્ઠ સીફૂડ લઈને છે.\nસિનક ટેરે અને ભીડ\nસિનક ટેરે બનેલો છે જુદા જુદા નગરો, જે સમયે, 2.5 માં મળેલા લગભગ 2015 મિલિયન મુલાકાતીઓને હોસ્ટ કરવા માટે સમર્થ નથી.\nઆ મુખ્ય કારણ હતું જેણે સ્થાનિક પર્યટન બોર્ડ તરફ દોરી સિન્ક ટેરે પ્રાકૃતિક ઉદ્યાનની ક્ષમતા 1.5 મિલિયન પ્રવાસીઓ સુધી મર્યાદિત કરો 2016 થી, ખાસ કરીને જ્યારે આને સુરક્ષિત કરવાની વાત આવે યુનેસ્કો દ્વારા માનવતાનો હેરિટેજ જ્યાં તેનું સ્થાનિક વાતાવરણ પ્રવાસીઓના મોજાથી પીડાય છે. અને તે તે છે કે, પાર્કના પ્રમુખ તરીકે, વિટ્ટોરિયો એલેસાનોએ સૂચવ્યું "તે એક તરંગી પગલું લાગી શકે છે, જ્યારે વલણ પ્રવાસન વધારવાનો છે, પણ આપણા માટે તે અસ્તિત્વનો પ્રશ્ન છે."\nએક ખૂબ આગ્રહણીય નિયમન કે જે તમને શાંતિપૂર્ણ પ્રવાસનો આનંદ માણવા માટે પ્રોત્સાહિત કરે છે, જેમાં દરેક વિગત ગણાય છે.\nજો તમે ઇટાલીના સૌથી મનોહર ખૂણાઓમાંના એકને જાણવા માંગતા હો, તો રંગ અને ઇતિહાસના આ સ્વર્ગમાં પોતાને ગુમાવવા માટે જેનોઆમાંથી એક અઠવાડિયા બુક કરો જ્યાં તમે કાયમ રહેવા માંગતા હોવ.\nશું તમે સિનક ટેરેની મુલાકાત લેવાનું પસંદ કરો છો?\nલેખનો સંપૂર્ણ માર્ગ: Absolut યાત્રા » સિંક ટેરે: ઇટાલીના સૌથી રંગીન સ્થળ પર આપનું સ્વાગત છે\nસાન જોસના ગ્રટ્ટોઝ


નવરંગપુરાની ખાનગી હોસ્પિટલની મહિલાકર્મી પાસે સોશિયલ મીડિયા પર બિભસ્ત માંગણી - Gujarat ExclusiveGujarat Exclusive\nGujarat Exclusive > ગુજરાત > મધ્ય ગુજરાત > નવરંગપુરાની ખાનગી હોસ્પિટલની મહિલાકર્મી પાસે સોશિયલ મીડિયા પર બિભસ્ત માંગણી\nનવરંગપુરાની ખાનગી હોસ્પિટલની મહિલાકર્મી પાસે સોશિયલ મીડિયા પર બિભસ્ત માંગણી\nયુવતીની સાથે કામ કરતા યુવકના નામનું ફેક ઇન્સ્ટાગ્રામ આઈડી બનાવી બિભસ્ત માંગણી\nઅમદાવાદ: નવરંગપુરાની ખાનગી હોસ્પિટલમાં નોકરી કરતી મહિલા કર્મચારી પાસે ઈન્સ્ટાગ્રામ પર બિભસ્ત માંગણી કરતા શખ્સ વિરુદ્ધ સાયબર સેલમાં ફરિયાદ નોંધાઈ છે. યુવતીએ આરોપીએ મોકલેલી ફ્રેન્ડ રિકવેસ્ટ સ્વીકારતા શખ્સે પોતાનું પોત પ્રકાશયું હતું. યુવતીને બિભસ્ત ફોટો મોકલી આરોપીએ બિભસ્ત માંગણી કરી હતી. યુવતીએ હોસ્પિટલમાં સાથે કામ કરતા યુવકને આ બાબતે પૂછપરછ કરી હતી. યુવકે તેના નામનું કોઈએ બોગસ ઇન્સ્ટાગ્રામ આઈડી બનાવી આ કૃત્ય કર્યાનું જણાવ્યું હતું. Navrangpura Private Hospital\nસૈજપુર બોઘા વિસ્તારમાં રહેતી 22 વર્ષીય નયના (નામ બદલ્યું છે.) નવરંગપુરા સ્ટેડિયમ પાંચ રસ્તા પાસે આવેલી ખાનગી હોસ્પિટલમાં ફરજ બજાવે છે. નયનાના ઇન્સ્ટાગ્રામ આઈડી પર નરેશ પરમાર નામના શખ્સે6માસ અગાઉ ફ્રેન્ડ રિકવેસ્ટ મોકલી હતી. નયનાએ હોસ્પિટલમાં સાથે કામ કરતા નરેશ પરમારે રિવેસ્ટ મોકલ્યાનું સમજી સ્વીકારી હતી. Navrangpura Private Hospital\nઆ પણ વાંચો: ગુજરાતમાં2દિવસમાં6અલગ-અલગ અકસ્માતમાં 23ના મોત\nજોકે આરોપીએ અવારનવાર નયનાને બિભસ્ત ફોટો મોકલી બિભસ્ત માંગણીઓ શરૂ કરી હતી. નયનાએ આ બાબતે સાથે કામ કરતા નરેશ પરમાર સાથે વાત કરી હતી. નરેશે પોતે આવા કોઈ ફોટો ન મોકલ્યાનું અને તેના નામે અન્ય વ્યક્તિએ ફેક ઇન્સ્ટાગ્રામ આઈડી બનાવી આ કૃત્ય કર્યાનું નયનાને જણાવ્યું હતું. આથી નયનાએ સાયબર સેલમાં ફરિયાદ કરતા પોલીસે ગુનો નોંધી તપાસ હાથ ધરી છે. Navrangpura Private Hospital\nNavrangpura Private Hospital


A Weak Person Underestimates Himself Until A Capable Man Is Associated With Him. | નબળા વ્યક્તિ ત્યાં સુધી પોતાને ઓછા આંકે છે, જ્યાં સુધી તેની સાથે કોઈ સક્ષમ વ્યક્તિ જોડાય નહીં - Divya Bhaskar\nA Weak Person Underestimates Himself Until A Capable Man Is Associated With Him.\nઆજનો જીવનમંત્ર:નબળા વ્યક્તિ ત્યાં સુધી પોતાને ઓછા આંકે છે, જ્યાં સુધી તેની સાથે કોઈ સક્ષમ વ્યક્તિ જોડાય નહીં\nહનુમાનજી, ભગવાન રામ અને સુગ્રીવની મિત્રતા કરાવી ચૂક્યા હતાં. સુગ્રીવે ભગવાન રામને પોતાની સમસ્યા જણાવી. તેના ભાઈ વાલિએ તેને રાજ્યથી બહાર કાઢી મુક્યા હતાં, તેમની પત્ની રોમાને પણ પોતાની પાસે રાખી લીધી હતી. તેઓ દુઃખી હતા, વાલિની સરખામણીએ તે નબળા પણ હતાં, એટલે પોતાના સાથીઓ સાથે ઋષ્યમુક પર્વત ઉપર રહ્યા હતાં.\nભગવાન રામે તેમની સમસ્યા સાંભળી અને તેને વિશ્વાસ અપાવ્યો કે તેને તેમનું રાજ્ય અને પત્ની બંને જ પાછા મળી જશે. તે પછી ભગવાન રામજીએ પોતાની સમસ્યા સંભળાવી. તેમણે કહ્યું કે પંચવટીથી કોઈએ સીતાનું હરણ કરી લીધું છે. તે અને લક્ષ્મણ બંને તેમને શોધી રહ્યાં છે.\nઆટલું સાંભળતા જ સુગ્રીવે પોતાના સેવક વાનરોને કહ્યું કે વસ્ત્ર અને આભૂષણ લાવો જે અમને મળ્યાં હતાં. રામજી આશ્ચર્ય પામ્યાં. પૂછ્યું- કયા વસ્ત્ર અને આભૂષણ?\nસુગ્રીવે કહ્યું થોડા દિવસો પહેલાં હું અને મારા મદદગાર પહાડ ઉપર બેઠા હતાં, ત્યારે અમે જોયું કે વિમાનમાં કોઈ દુષ્ટ પુરૂષ કોઈ સ્ત્રીનું હરણ કરીને લઈ જઈ રહ્યો છે. તે રડી રહ્યા હતાં. મદદ માગી રહ્યા હતાં. શક્યતા છે કે અમને જોઈને તેમણે પોતાના વસ્ત્રમાં બાંધીને થોડા આભૂષણ અમારી પાસે ફેંકી દીધા હતાં, લગભગ કોઈ તેમને શોધવા આવે અને તે આભૂષણ જોઈને તેમને મદદ મળી શકે.\nવસ્ત્ર અને આભૂષણ લાવવામાં આવ્યાં. ભગવાન રામજીએ તેને જોયાં. જોતાં જ તેઓ ઓળખી ગયાં. આ સીતાના જ છે. સીતાની નિશાનીઓ જોઈને રામજી દુઃખી થઈ ગયાં. તેમની આંખમાં આંસૂ આવી ગયાં. બધા લોકો આ દૃશ્ય જોઈ રહ્યા હતાં.\nત્યારે જ સુગ્રીવે કહ્યું- ભગવાન, તમે દુઃખી કેમ થાવ છો? હું તમારી મદદ કરીશ. મારી વાનર સેના ચાર દિશાઓમાં જઈને માતા સીતાની શોધ કરશે. તેઓ ક્યા છે, કઈ પરિસ્થિતિમાં છે તે અમે ઝડપથી જાણી લઈશું.\nસુગ્રીવની વાતો સાંભળીને ભગવાન સામાન્ય થયાં. તેમને ચહેરા ઉપર એક વિશ્વાસની ચમક આવી ગઈ.\nબોધપાઠ- સુગ્રીવ નબળા હતાં. સ્વયં પોતાનું રાજ્ય અને સ્ત્રી ગુમાવીને જંગલમાં એક પર્વત ઉપર રહ્યા હતાં. પરંતુ, જ્યારે હનુમાનજીએ રામજી તેમની મિત્રતા કરાવી, તેમાં સાહસ આવી ગયાં. કોઈ સક્ષમ વ્યક્તિ જ્યારે તમારી સાથે જોડાય છે ત્યારે તેમની સાથે વાતો પણ સાહસની કરવી જોઈએ. તેનાથી વાતાવરણમાં પોઝિટિવિટી આવે છે.\nઆજનો જીવનમંત્ર: તમે દોષી નથી તો અસત્ય સામે પૂરી તાકાત સાથે ઊભા રહો, પછી સામે કેટલો મોટો વ્યક્તિ કેમ ના હોય\nઆજનો જીવનમંત્ર: જે ધન આપણી મહેનત અને આપણી વસ્તુઓ દ્વારા પ્રાપ્ત થાય છે, તે આપણાં હકનું ધન હોય છે\nઆજનો જીવનમંત્ર: કોઈની સાથે ભેદભાવ ના કરો અને પ્રામાણિકતાથી પોતાનું કામ પૂરું કરો, તો જ શાંતિ મળશે